SunOnline: Coutinho Bayern ah, Barcelona in Neymar ah Jaaga huskurany?\nކުޓީނިއޯ ބަޔާނަށް، ބާސެލޯނާއިން ނޭމާއަށް ޖާގަ ހުސްކުރަނީ؟\nޢަބްދުﷲ އައިމަން 18 Aug 2019, 12:37\nކުޓީނިއޯ (ކ)އާއި ނޭމާ: އަލްވޭސް ދެކޭގޮތުގައި އެ ދެ ކުޅުންތެރިންނަކީ އެއް ފެންވަރެއްގެ ދެ ކުޅުންތެރިން --- ފޮޓޯ/ އޭއެފްޕީ\nބްރެޒިލް މިޑްފީލްޑަރު ފިލިޕޭ ކުޓީނިއޯ ލޯން އުސޫލުން ޖަރުމަނުގެ ބަޔާން މިއުނިކަށް ދޫކޮށްލަން ސްޕެއިނުގެ ބާސެލޯނާ އިން އެއްބަސްވި އެއްބަސްވުމަކީ ޕީއެސްޖީގެ ތަރި ނޭމާ ގެންނަން ހުސްކުރި ޖާގައެއް ކަމަށް ގިނަ ބަޔަކު ގަބޫލު ކޮށްފި އެވެ.\nސްޕެނިޝް ލީގުގެ ފުރަތަމަ މެޗުގައި އެތުލެޓިކް ބިލްބާއޯ އަތުން 1-0 އިން ބާސެލޯނާ ބަލިވި މެޗުގެ ސްކޮޑުގައި ވެސް ކުޓީނިއޯ ހިމަނާފައިނުވާއިރު އެ ކްލަބުގެ ޑިރެކްޓަރު ހުއިލެމް އަމޯރް ވަނީ އެ މެޗަށް ފަހު އޭނާ ބަޔާނަށް ބަދަލުވާނެކަން ކަށަވަރުކޮށްދީފަ އެވެ. ނަމަވެސް ކުލަބުގެ ރެކޯޑް އަގަކަށް ގެނެސް އެންމެ ދެ ސީޒަންގެ ތެރޭގައި ލޯނަށް ކުޓީނިއޯ ފޮނުވާލަން ނިންމީ އެކުލަބަށް ކުރިން ކުޅުނު ނޭމާ އެނބުރި ގެނައުމަށް ޖާގަ ހުސްކުރުމަށް ކަމަށް ގިނަ ބަޔަކު ބުނެ އެވެ.\nވޭތުވެ ދިޔަ ސީޒަނުގައި ކުޓީނިއޯގެ ފަރާތުން އެންމެ އެދެވޭ ކުޅުމެއް ބާސެލޯނާގައި އޭނާ އަށް ދެއްކިފައި ނުވި ނަމަވެސް ބްރެޒިލްގެ ގައުމީ ޓީމާ އެކު އޭނާ ވަނީ ތަފާތު މޮޅު ކުޅުމެއް ދައްކައިފަ އެވެ. ފުޓުބޯޅަ ދިރާސާ ބައެއް އެނަލިސްޓުން ބުނާ ގޮތުގައި ކުޓީނިއޯއަށް ބާސެލޯނާގައި ކުޅެން އުނދަގޫ ވަނީ އޭނާގެ ޕޮސިޝަންގެ ގޮތުންނެވެ. ބާސާގައި ކުޓީނިއޯ ގިނައި ކުޅެން ޖެހެނީ ކުރިއަށެވެ. ނަމަވެސް ބްރެޒިލްގައި އޭނާ ބޮޑަށް ކުޅެނީ މެދުތެރެއަށެވެ.\nކުޓީނިއޯ ބަޔާނަށް ދިއުމުގެ އެއްބަސްވުމުގައިވާ ގޮތުން، ބަޔާންއިން ބޭނުންވެއްޖެ ނަމަ އޭނާގެ އެއްބަސްވުން ދާއިމީ ކުރުމުގެ ފުރުސަތު އެ ޓީމަށް އެބައޮތެވެ. ކުޓީނިއޯގެ ފެންވަރު ބަޔާންގައި އޭނާ ސާބިތު ކޮށްދީފި ނަމަ އޭނާ ލައްވައި ދާއިމީ އެއްބަސްވުމެއްގައި ސޮއި ކުރުމަށް ބަޔާންގެ ވެރިން ބޭނުންވެ އެވެ.\nމީގެ އިތުރުން ވޭތުވެ ދިޔަ ދެ ސީޒަނުގައި ވެސް އަނިޔާގެ އެކި އެކި ސަބަބުތަކާ ގުޅިގެން އެންމެ އެދެވޭ ކުޅުމެއް ޕީއެސްޖީގައި ދެއްކިފައި ނުވާ ނޭމާ ބާސެލޯނާއާ އަލުން ގުޅުމަށް ޓަކައި މުސާރައިން 15 މިލިއަން ޔޫރޯ ކުޑަކުރަން ވެސް އޭނާ ހުރީ ތައްޔާރަށް ކަމަށް ސްޕެނިޝް ފުޓްބޯޅައިގެ ތަޖުރިބާކާރު ހުއިލަމް ބަލަގޫ ވެސް ވަނީ މީގެ ކުރިން ބުނެފަ އެވެ.\nއަދި ކުޓީނިއޯ ކުލަބު ދޫކޮށްލުމާ އެކު ނޭމާ ބާސެލޯނާއަށް ގެންނާނެ ކަމަށް މިހާރު މިވަނީ ގައިގަނޑަކަށް ޔަގީންވެފަ އެވެ. ނަމަވެސް ބާސެލޯނާ އިން ނޭމާ ހޯދުމަށް މިހާތަނަށް ރަސްމީ ބިޑެއް ހުށައަޅާފައި ނުވާ ކަމަށް ޕީއެސްޖީން ބުނެފައިވާ އިރު ފަހަރުގައި، ޓްރާންސްފާ މާކެޓުގެ ފަހު ވަގުތު ކޮޅަށް ބާސެލޯނާ އިން ބިޑު ކުރަން މަޑު ޖައްސާލަނީ ކަމަށް ބެލެވެ އެވެ.\nއެއީ ޓްރާންސްފާ ބާޒާރު ބަންދުވުމާ ގާތަށް ގޮސްފައިވާތީ އާއި ނޭމާ ވެސް ކްލަބުގައި ދެމި ހުންނަން ބޭނުން ނުވާތީ ޕީއެސްޖީ އަށް އޭނާ ވިއްކާލަން މަޖުބޫރުވާނެތީ އެވެ.\nޒަވީ ކޮވިޑް19 އަށް ޕޮޒިޓިވް ވެއްޖެ\nސެޓިއެންގެ މަގާމާ މެދު އިތުބާރު ގެއްލިއްޖެ


England aai eku Southgate ebbasvun aakoffi - vNews.mv\nމި އެއްބަސްވުމުގެ ދަށުން 2024 ވަނަ އަހަރުގެ ނިޔަލަށް ސައުތްގޭޓް އިނގިރޭސި ޓީމަށް އިރުޝާދު ދޭނެ- ފޮޓޯ:- ގެޓީ އިމޭޖަސް\nއިންގްލެންޑާއެކު ސައުތްގޭޓް އެއްބަސްވުން އައުކޮށްފި\nއައްފާން މުހައްމަދު 22 November 2021, 21:16\nއިނގިރޭސިވިލާތުގެ ގައުމީ ޓީމާއެކު އެގައުމުގެ ކޯޗުކަމުގެ މަގާމުގައި ހުރި ގެރެތް ސައުތްގޭޓް އެއްބަސްވުން އައުކޮށްފިއެވެ.\nއުމުރުން 51 އަހަރުގެ ސައުތްގޭޓް އިންގްލެންޑާއެކު ހެދި އައު އެއްބަސްވުމުގެ ދަށުން އޭނާ އެގައުމުގެ ހެޑް ކޯޗުގެ މަގާމުގައި 2024 ވަނަ އަހަރުގެ ޑިސެމްބަރު މަހުގެ ނިޔަލަށް މަޑުކުރާނެއެވެ.\n2016 ވަނަ އަހަރު އިންގްލެންޑުގެ ކޯޗުކަމުގެ މަގާމާއި ހަވާލުވި ސައުތްގޭޓް ކުރިން އެކުލަބާއެކު ހަދާފައިވާ އެއްބަސްވުމުގެ މުއްދަތު ހަމަވާނީ 2022 ވަނަ އަހަރުގެ ޑިސެމްބަރު މަހުގެ ނިޔަލަށެވެ.\nއެއްބަސްވުން އައުކުރުމާއެކު އިންގްލެންޑުން ސައުތްގޭޓުގެ އިރުޝާދުގެ ދަށުން 2022 ވަނަ އަހަރުގެ ވޯލްޑް ކަޕާއި. 2024 ވަނަ އަހަރުގެ ޔޫރޯ ކޮލިފިކޭޝަން މެޗުތައްވެސް ކުޅޭނެއެވެ. ސައުތްގޭޓުގެ އިތުރުން އިނގިރޭސި ޓީމުގެ އެސިސްޓަންޓް މެނޭޖަރ، ސްޓީވް ހޮލެންޑުވެސް ވަނީ އެއްބަސްވުން އައުކޮށްފައެވެ. އޭނާވެސް 2024 ވަނަ އަހަރުގެ ނިޔަލަށް އެޓީމުގައި މަޑުކުރާނެއެވެ.\nކޮންޓްރެކްޓް އައުކުރުމަށްފަހު މީޑިއާތަކާއި ވާހަކަދައްކަމުން ސައުތްގޭޓް ބުނީ އިނގިރޭސި ޓީމަށް އިރުޝާދުދޭން ފުރުސަތު ލިބުމަކީ ބޮޑު ފަހުރެއް ކަމަށާއި، ކުޅުންތެރިންނާއި ސަޕޯޓަރުން ދެމުންގެންދާ ހިތްވަރާއި އެހީތެރިކަމަށް ޝުކުރުވެރިވާކަމަށެވެ.\n1995 ވަނަ އަހަރުން 2004 ވަނަ އަހަރުގެ ނިޔަލަށް ކުޅުންތެރިއެއްގެ ގޮތުގައިވެސް އިންގްލެންޑަށް ކުޅެފައިވާ ސައުތްގޭޓް ވަނީ މިހާ ތަނަށް އިނގިރޭސި ސީނިއަރ ޓީމުގެ އިތުރުން އެގައުމުގެ 21 އަހަރުން ދަށުގެ ގައުމީ ޓީމަށްވެސް އިރުޝާދު ދީފައެވެ. މީގެއިތުރުން އޭނާ ވަނީ 2006 ވަނަ އަހަރުން ފެށިގެން 2009 ވަނަ އަހަރާއި ދެމެދު އިނގިރޭސި ޕްރިމިއަރ ލީގުގެ މިޑްލްސްބަރާ އަށްވެސް އިރުޝާދުދީފައެވެ.\nކޯޗެއްގެ ގޮތުގައި ސައުތްގޭޓް ހޯދާފައިވާ ކާމިޔާބީތަކަށް ބަލާލާއިރު، އޭނާގެ އިރުޝާދުގެ ދަށުން ޔޫރޯ 2020 ގައި އިންގްލެންޑުން ވަނީ ރަނަރަޕްކަން ހޯދާފައެވެ. މިއީ އިނގިރޭސި ގައުމީ ޓީމުން ފާއިތުވީ 55 އަހަރުގެ ތެރޭގައި ފުޓުބޯޅައިން ހޯދި އެންމެ ބޮޑު ކާމިޔާބީއެވެ. މީގެއިތުރުން އޭނާގެ އިރުޝާދުގެ ދަށުން އިންގްލެންޑުން 2018/2019 ވަނަ ސީޒަނުގެ ޔޫއެފާ ނޭޝަންސް ލީގުގެ ތިންވަނަ ހޯދިއިރު އެގައުމުގެ ޒުވާން ޓީމުން ވަނީ 2016 ވަނަ އަހަރު ޓޫލޮން ޓޯނަމަންޓުވެސް ކާމިޔާބު ކޮށްފައެވެ.\nފުޓްބޯޅަ ކުޅިވަރު އިނގިރޭސި ގައުމީ ފުޓުބޯޅަ ޓީމް


Moonah nubalaa Haggu bas bunaanan: Dr Iyaz\n"މަސައްކަތް ކުރަނީ އިސްލާހަށް، ހައްގު ބަސް ބުނާނަން"\nޔުނިވާސިޓީގެ ފެކަލްޓީ އޮފް ޝަރީއާ އެންޑް ލޯ ގެ އެސިސްޓެންޓް ޕްރޮފެސަރު / ސީނިއާ ލެކްޗަރާ އަދި ދީނީ އިލްމުވެރިޔާ ޑރ. މުހައްމަދު އިޔާޒް އަބްދުލްލަތީފް -- އަވަސް ފޮޓޯ\nހައްގުބަސް ބުނުމުގައި މޫނަކަށް ކަނދުރާއަކަށް ނުބައްލަވާނެ ކަމަށާ އިސްލާހީ މަސައްކަތުގައި ސާބިތުވެ ހުންނަވާނެ ކަމަށް ގައުމީ ޔުނިވާސިޓީގެ ފެކަލްޓީ އޮފް ޝަރީއާ އެންޑް ލޯ ގެ އެސިސްޓެންޓް ޕްރޮފެސަރު / ސީނިއާ ލެކްޗަރާ އަދި ދީނީ އިލްމުވެރިޔާ ޑރ. މުހައްމަދު އިޔާޒް އަބްދުލްލަތީފް ވިދާޅުވެއްޖެ އެވެ.\nއިޔާޒް މިހެން ވިދާޅުވީ ގައުމީ ޔުނިވާސިޓީގައި އަދާ ކުރައްވާ ވަޒީފާއިން ސަސްޕެންޑްކޮށް އޭނާއާ ގުޅޭ ގޮތުން ބަލަމުންދާ މައްސަލައާ ގުޅިގެން ލިޔުމުން ދެއްވި ޖަވާބުގަ އެވެ. އިޔާޒު ވަނީ ޔުނިވާސިޓީން ބަލަމުންދާ ކަމަށް ބުނާ މައްސަލައާ އެ މައްސަލައާ ގުޅިގެން އޭނާއާ އެކި ގޮތްގޮތުން ކުރެވިފައިވާ މުއާމަލާތްތަކުގެ ތަފްސީލް ހިމަނުއްވާފަ އެވެ.\nއިޔާޒް ވިދާޅުވީ މިހާތަނަށް އޭނާ ވިދާޅުވި ބަހެއްގައި ވެސް އަދި ކުރެއްވި އަމަލެއްގައި ވެސް ޔުނިވާސިޓީގެ ގަދަރާއި ކަރާމަތް ގެއްލޭ ފަދަ ކަމެއް ކުރައްވާފައި ނުވާނެ ކަމަށެވެ. އަދި އޭނާ ކުރައްވާފައިވާ ކޮންމެ ކަމަކީވެސް ޔުނިވާސިޓީގެ ގަދަރާއި އިއްޒަތް އުފުލޭނެ ފަދަ ކަންކަން ކަމަށެވެ.\n"... އަޅުގަނޑަކީ އިސްލާމްދީނުގެ ތައުލީމު އުނގެނި ހުރެ އެ ދީނުގެ ތައުލީމު މީސްތަކުންނަށް ފޯރުކޮށް ދޭން ރެއާއި ދުވާލު މަސައްކަތް ކުރާ މީހަކީމެވެ. އަޅުގަނޑު ދިރިއުޅުމަށް ކުރާ އިތުރު މަސައްކަތެއް ނޯވެ އެވެ. އަޅުގަނޑުގެ މައިގަނޑު މަސައްކަތަކީ އާންމުން ކުރާ، ފޮނުވާ، ހުށައަޅާ ދީނީ އަދި އިޖްތިމާއީ ސުވާލުތަކަށް ޖަވާބު ދިނުމާއި ގުރުއާން ތަފްސީރު ކްލާސްތައް ކުރިއަށް ގެންދިއުމެވެ. އަދި ސޯޝަލް މީޑިއާ މެދުވެރިކޮށް ދީނުގެ އެކިކަން ކަމަށް އާންމުން ހޭލުންތެރި ކުރުވުމުގެ މަސައްކަތް ކުރުމެވެ. މިވީހާތަނަށް އަޅުގަނޑަށް ހީކުރެވިފައި އޮތީ މިކުރާ މަސައްކަތުން ޔުނިވާސިޓީގެ ގަދާރާއި ކަރާމާތް ވާނީ މަތިވެރި ކަމަށެވެ،"\nއިޔާޒް ވިދާޅުވީ އޭނާއަކީ އިސްލާހަށް މަސައްކަތް ކުރައްވާ މީހެއް ކަމަށާ ހައްގުބަސް ވިދާޅުވުމުގައި މޫނަކަށް ކަނދުރާއަކަށް ބެލުމެއްނެތި ބަސް ވިދާޅުވާނެ ކަމަށެވެ.\nއިޔާޒް ސަސްޕެންޑް ކޮށްފައި ވަނީ ޖަމާއަތުގެ ނަމާދު ހުއްޓާލުމާ ގުޅޭގޮތުންނާއި ގައިދުރުކޮށް ނަމާދު ކުރުމާ ދެކޮޅު ހައްދަވާ ވަރަށް ބޮޑަށް ވާހަކަފުޅު ދައްކަވާފައި ވަނިކޮށެވެ. އިޔާޒް ވަނީ ހަމަހަމަކޮށް ފިޔަވަޅު ނާޅުއްވާ ހަމައެކަނި މިސްކިތުގެ ޖަމާއަތަށް ފިޔަވަޅުތައް އަންނާތީ އެކަމާ ވެސް ކަންބޮޑުވުން ފާޅުކުރައްވާފައެވެ.\nއިޔާޒް ފާހަގަކުރެވިފައި ވަނީ މި ސަރުކާރާ ރައީސް ސޯލިހަށް ވަރަށް ބޮޑަށް ތާއީދު ކުރައްވާ އަދި ދިފާއު ކުރައްވާ ބޭފުޅެއްފެ ގޮތުގަ އެވެ. އިޔާޒަކީ މި ސަރުކާރު ހިންގާ ކޯލިޝަންގައި ހިމެނޭ އަދާލަތު ޕާޓީގެ އިލްމުވެރިންގެ މަޖިލީހުގެ ނާއިބު ރައީސެވެ. ނަމަވެސް ނަމާދުގެ މައްސަލާގައި އިޔާޒު ގެންދަވަނީ ކަން އޮތްގޮތް ބަޔާންކޮށް އިލްމުވެރިންގެ ފަރާތުން ވަރަށް ވަރުގަދައަށް ވަކާލާތު ކުރައްވަމުންނެވެ.\nއަދާލަތު ޕާޓީ ދީނީ އިލްމުވެރިން ގައުމީ ޔުނިވާސިޓީ + ޑރ. މުހައްމަދު އިޔާޒް\nއިޔާޒަށް ފިޔަވަޅު އެޅީ ނުރައްކާތެރި ބާރުތަކެއްގެ ނުފޫޒުން


Raajje ah masthuvaathakethi etherevaa maguthakaai gaumuthah haamakoffi\n3 ހަފްތާ,2ދުވަސް, 1 ގަޑި, 44 މިނެޓް, 30 ސިކުންތު ކުރިން 610ހުސައިން ނާސިފް\nރާއްޖެއަށް އާންމުކޮށް މަސްތުވާތަކެތި އެތެރެކުރާ ގައުމުތަކާއި އެތަކެތި އެތެރެވެގެން އަންނަ މަގުތައް އަންގައިދޭ ޗާޓެއް މޯލްޑިވްސް ކަސްޓަމްސް ސާވިސް އިން އާންމުކޮށްފިއެވެ.\nކަސްޓަމްސް އިން އާންމުކުރި ޗާޓުގައި ވަނީ 2013 ވަނަ އަހަރުން ފެށިގެން 2018 ވަނަ އަހަރާ ހަމައަށް، ކަނޑާއި ވައިގެ މަގުން ރާއްޖެއަށް މަސްތުވާތަކެތި އެތެރެކޮށްފައިވާ ގޮތްތަކެވެ. އެގޮތުން ރާއްޖެއަށް އާންމުކޮށް މަސްތުވާތަކެތި ގެންނަ 21 ގައުމެއް ކަސްޓަމްސްގެ ޗާޓުގައި ވަނީ ފާހަގަކޮށްފައެވެ.\nކަސްޓަމްސް އިން އާންމުކުރި ޗާޓުގައި އޭޝިއާގެ 11 ގައުމަކުން ރާއްޖެއަށް މަސްތުވާތަކެތި އެތެރެކުރާ ކަމަށް ދައްކައެވެ. އޭގެ ތެރޭގައި ހިމެނެނީ އިންޑިއާ، ސްރީލަންކާ، ބަންގްލަދޭޝް، ޕާކިސްތާން، މެލޭޝިއާ، ތައިލެންޑް، ގަތަރު، އީރާން، ޔޫއޭއީ، ކަޒިގިސްތާން އަދި އުޒްބެކިސްތާނެވެ.\nމީގެ އިތުރުން ކަސްޓަމްސް އިން އާންމުކުރި ޗާޓުގައި ޔޫރަޕުގެ ފަސް ގައުމަކާއި، އެފްރިކާ ސަރަހައްދުގެ އަދި އެމެރިކާ ބައްރުގެ ބައެއް ގައުމުތަކުންވެސް ރާއްޖެއަށް މަސްތުވާތަކެތި އެތެރެކުރާ ކަމަށް ވަނީ ބުނެފައެވެ. އޭގެ ތެރޭގައި ހިމެނެނީ ނެދަލޭންޑްސް، ޖަރުމަން، އިނގިރޭސިވިލާތް، ސްޕެއިން، ބެލްޖިއަމް، އިތިއޯޕިއާ، ބެނިން، ޓޯގޯ، ބްރެޒިލް، ޓްރިނިޑާޑް އެންޑް ޓޮބޭގޯ ހިމެނެއެވެ.\nކަސްޓަމްސް އިން ވިދާޅުވީ ވިޔަފާރީގެ މުއާމަލާތްތައް ހިނގާ ތަންތަނުގައި މަސްތުވާތަކެތީގެ މުއާމަލާތްތައް ހިނގުމުގެ ފުރުސަތު ބޮޑު ކަމަށާއި އެއީ ވަރަށް ބޮޑަށް ސަމާލުކަން ދޭން ޖެހޭ ކަމެއް ކަމަށެވެ.\nމޯލްޑިވްސް ކަސްޓަމްސް ސާވިސް އިން ވިދާޅުވީ މި އަހަރުގެ މިހާތަނަށް ވައިގެ މަގުން ރާއްޖެއަށް އެތެރެކުރަން އުޅުނު 33.16 ކިލޯގެ މަސްތުވާތަކެތި އަތުލައިގެންފައިވާ ކަމަށެވެ. ހަމަ އެއާއެކު ކަނޑުމަގުން ރާއްޖެއަށް އެތެރެކުރަން އުޅުނު ގިނަ އަދަދެއްގެ މަސްތުވާތަކެތި ހިފަހައްޓާފައިވާ ކަމަށެވެ.\n21 މިނެޓް ކުރިން60\n4 ގަޑި ކުރިން 24 0


Vaahaka: Ibrahim ge huvafen (part-2) - vNews.mv\nވާހަކަ: އިބުރާހިމްގެ ހުވަފެން (ޕާޓް-2)\nއަޙްމަދު ޝިޔާމް 31 December 2020, 14:28\nފިއްލަދޫގައި އޮތް ކައިވެނީގެ ހަފުލާއަށް އެފަހަރު އިހަވަންދޫން7ދޯނި ފުރެންދެން މީހުން ދަތުރުކުރިއެވެ. ލަވަކިޔައި ބެރުޖަހައި، ދިދަފަތި ދަމައިގެން ބޮޑު މާލޫދަށް، ރަށްރަށަށް މީހުން އަންނަހެން، ފިއްލަދުއަށް އިހަވަންދޫ މީހުން ދިޔަ ކައިވެނި އެއީ ހަލީމަގެ ހިތުން ދުވަހަކުވެސް ފޮހެވޭނޭ ހަނދާނެއް ނޫނެވެ. އެދުވަހު ނެގި ފޯރި މިއަދު ނެތަސް އެހަނދާންތައް އާވަމުން ދެއެވެ.\nހަލީމައަކީ މުރާލި ހަރަކާތްތެރި އަންހެނެކެވެ. އިސްކޮޅާ އެއްވަރަށް ރޫފަހުރި ޅަނބާޅަ އަންހެނެކެވެ. ގައިގެ ކުލަ އަލިވެފައި، މޫނަށް ޖަންބުކުލަ އަރައެވެ. ހެދުން އެޅުމުގައި އަދިވެސް އިހުގެ ގޮތް ދޫނުކުރާ ހަރުދަނާ ސިފަތަކެއް ހުރި މީހެކެވެ. މިހާރުވެސް މަސައްކަތުގައި އަވަދިނެތި އުޅޭ، އާއިލާގެ އިސް މީހާއެވެ. ކަންކަމުގައި އެންމެ ފަހުބަސް ބުނާ މީހާއެވެ. ހަލީމަގެ ނަމުގައި ދެ މަސްއޮޑި މިހާރުވެސް ދުވެދުވެ ހުރުމުން އެއިން ލިބޭ އާމްދަނީން ރަނގަޅު ފާގަތި ދިރިއުޅުމެއް އުޅެވެއެވެ.\nހަސަންފުޅާ އިނުމުގެ ކުރިން ހަލީމާ ވަރަށް ލޯބިވި މީހަކު އޭނާގެ އަތުން ބީވެގެން ދިޔައެވެ. އެއީ އިހަވަންދޫގެ ޒުވާނެކެވެ. އޭނާގެ ލޯބި ހަލީމައަށް ކާމިޔާބެއް ނުވިއެވެ. އެ ޒުވާނާ ހަލީމަގެ ލޯތްބަށް އެދުނެވެ. އަދި އެލޯބި ގަބޫލުކޮށް ސިއްރިޔާތުގައި ލޯބީގެ ކުޅިގަނޑު ފެށިއެވެ. އެއީ އިބުރާހިމެވެ. އިބުރާހިމުގެ އާއިލާއާއި ހަލީމަގެ އާއިލާއާ ދެމެދު ކުރިން އުފެދިފައިވާ ރުޅިވެރިކަމެއްގައި ދެ އާއިލާގެ މީހުން ތިބީ މޫނު ދިމާކުރަން ނުކެރޭ ވަރަށް ދުރުވެފައެވެ. މިކަމުގެ ސަބަބުން ލޯބި އޮތީ ދެ އާއިލާގެ މީހުންނަށް ސިއްރު ކުރެވިފައެވެ. ސިއްރު ކުރެވުނީ ކުޑަ ދުވަސް ކޮޅަކަށެވެ. ފަޅާ އެރުމާއެކު ދެ އާއިލާގެ މީހުންވެސް އެކަމާ ނުގަބޫލުވެ ވަގުތުން އެކަން ހުއްޓައިލުމަށް އެންގިއެވެ.\nހަލީމަ، އޭނާގެ މަންމައާއި ބައްޕަ ގާތުގައި ރޮއި އާދޭސް ކުރިއެވެ. ނަމަވެސް އެކަމަށް އެމީހުން ދިނީ ބީރު ކަންފަތެކެވެ. ގޭ މީހަކާ އެކުގައިނޫނީ ގެއިން ބޭރަށް ނުދެވޭ ގޮތަށް ހެދިއެވެ.\nހަލީމައާ ކައިވެނި ނުކުރެވޭނެކަން އެނގޭތީ މާބޮޑު ލޯބީގެ ގުޅުމެއް ނުބާއްވާ އިބުރާހިމު އެހެން މީހަކާ ކައިވެނިކުރުން ވީ ހަލީމާއަށް ހިތްދަތި އަސަރުތަކެއް ކުރުވި ކަމަކަށެވެ. އެ އަސަރުތަކާ ދުރަށް ދެވުނީ ހަސަންފުޅާ އިނުމަށް ފަހުއެވެ. ހަސަންފުޅާ އިނީވެސް އެ އަސަރުތަކާ ދުރުވުމަށް ޓަކައެވެ.\nހަލީމަ ފުރަތަމަ ދިރިއުޅުނީ ފިއްލަދޫގައެވެ. ހަސަންފުޅު ވަޢުދުވެފައި އޮތީ ހަލީމައަށް އިހަވަންދޫގައި ރީތި ގެއެއް އަޅައިދިނުމަށެވެ. ހަލީމާގެ ނަމުގައި އިހަވަންދޫން ގޯއްޗެއް ހޯދައިދީ ފައްކާކޮށް ގެއެއް އިމާރާތްކޮށް ނިމި ބަދަލުވެވުނީ ދޮށީ ދަރިފުޅަށް5އަހަރު ފުރުނު ފަހުންނެވެ. ކައިވެންޏަށް9އަހަރު ވީއިރު5ކުދިން ތިއްބެވެ. ތިން ފިރިހެން ކުދިންނާއި ދެ އަންހެން ކުދިންނެވެ.\nހަލީމައަކީ ދަރިން ދެކެ ނުހަނު ލޯބިވާ ގެވެހި މީހަކަށް ވުމުން ހަސަންފުޅަށް ވަރަށް ބޮޑު ފަސޭހަކަށް ވިއެވެ. ވަޑާމުގެ މަސައްކަތުގައި ބުރަކޮށް އުޅެމުން އާއިލާއާމެދު ފިކުރުކޮށް ހަދާކަށް ނުޖެހެވެ. ރަށުން ދެވެން ހުރި ތަޢުލީމަކަށް ފަހު މާލެ ފޮނުވައިގެން ހުރިހާ ކުދިންނަށް ތަޢުލީމު ދިނެވެ. ތިން ފިރިހެން ކުދިންވެސް ދިރިއުޅެނީ މާލޭގައެވެ. ރަނގަޅު ވަޒީފާތަކުގައެވެ. ޗުއްޓީއެއް ލިބިއްޖެނަމަ ރަށަށް އައިސް މަންމަ މެންނާއެކު އުޅެއެވެ.\nހަލީމަގެ މައިން ބަފައިންގެ ފަރާތުން ވާރުތަވެފައިވާ މަސްއޮޑި ދުއްވުމުގެ ހުރިހާ ޒިންމާއެއް އުފުލީ ހަސަންފުޅެވެ. ހަސަންފުޅު ނިޔާވިއިރު އިތުރު ދެ އޮޑި ބަނދެ ކުރީގެ ބާއޮޑި ވަނީ ދޫކޮށް ލައިފައެވެ. މިހާރު ދެ އޮޑި ދުއްވުމުގައި އިސް މީހެއްގެ ގޮތުގައި އުޅެނީ ރަށުގައި ދިރިއުޅޭ ހަލީމާގެ އަންހެން ދަރިފުޅު މަރީނާގެ ފިރިމީހާ އަލީ ހުސޭނެވެ. ފައިސާ ރައްކާ ކުރުމާބެހޭ އިސް މީހަކީ އަދިވެސް ހަލީމައެވެ. އެއީ ގޭގެ މައި މުލެވެ.\nހަސަންފުޅު ނިޔާވީ ހަމަ ކުއްލި ގޮތަކަށެވެ. އެ ޚަބަރު ވީ ހަލީމައަށް ތަހަންމަލު ކުރެވޭ ވަރަށްވުރެ މާ ހިތްދަތި ޚަބަރަކަށެވެ. ހަސަންފުޅުގެ އުފަންރަށް ފިއްލަދުއަށް ކުރި ދަތުރެއްގައި ދޯނި މަތީގައި ނިޔާވީއެވެ. ހަސަންފުޅުގެ ފުރާނަނެތް މަސްގަނޑު އިހަވަންދުއަށް ގެނައިއިރު ހަލީމައަށް މި ޚަބަރު ލިބި ހޭނެތުމުގެ ސަބަބުން ހަލީމަ ވަނީ ސިއްހީ މަރުކަޒުގައި އެނދުމަތި ކޮށްފައެވެ. ހަލީމަ ހޭ އެރީ ހަސަންފުޅު ހިނަވައިވެސް ނިމުނުފަހުން ނެވެ. މޫނު ދެއްކުމަށްޓަކައި އަތުލަފި ކޮށްގެން ގެންދިޔައަސް ހަލީމައަކަށް މާގިނައިރު އެތާކު ހުރެވޭ ގޮތެއް ނުވިއެވެ. ހޭނެތިގެން އަނެއްކާވެސް ސިއްހީ މަރުކަޒަށް ގެންދަން ޖެހިއްޖެއެވެ.\nމިއީ އޭގެ ފަސް އަހަރު ފަހެވެ. ހަލީމަ ފިކުރުތަކުގެ ތެރެއަށް ގެބިފައި ވަނިކޮށް ކުއްލިއަކަށް ސިއްސައިގެން ގޮސް ބަލައިލެވުނީ މީހަކު ހަލީމާއޭ ބުނެލި އަޑަށެވެ. ރަނގަޅަށް ލޯހުޅުވައިލާފައި ބަލައިލިއިރު އެއީ ހަލީމާގެ އަލަތު ލޯބިވެރިޔާ އިބުރާހިމެވެ. އެއްޗެއް ނުބުނެ ކުޑައިރު ކޮޅަކު ބަލަން އިނދެފައި ރަނގަޅޭ ބުނެވުނީ، ލަސްލަހުން ވަރަށް އުނދަގުލުންނެވެ. އެވަގުތު ކޮޅަށްހުރި އިބުރާހިމު، ހަލީމަ ގާތުގައި އިނށީދެއްޖެއެވެ. އަދި ލަސްލަހުން ވާހަކަދައްކަން ފެށިއެވެ.\n[ހަލީމާ... އަހަރެންނަކާ ވާހަކައެއް ނުދައްކާނަންތަ؟ އަނގަޔަކުން ނުބުނާނަންތަ؟] މިހެން ބުނެ ނުނިމެނީސް ހަލީމަ ބުނެފިއެވެ. [ނޫން... އަހަރެން އިބުރާހިމާއި ވާހަކަ ނުދައްކާން ވީ ކީއްވެ؟ މިހާރު އިބުރާހިމަކީވެސް އެކަނި ވެރިއެއް.. އަދި ........... ހަލީމައަކީ ވެސް މިހާރު އެކަނިވެރިއެއް. ދެ މީހުންގެ ލޯބީގެ ވާހަކައަކީ މިހާރު ލިޔެލަން ރަނގަޅު ވާހަކައަކަށް ވާނެ ހެން އަހަރެން ނަށް ހީވަނީ..]\n[މި މަންޖެ ހޭލަފާނެ މާ ސިޔާސަ ވާހަކަ ނުދައްކާ!] ހަލީމަ މިހެން ހަމަ ބުނެ ނުނިމެނީސް އިބުރާހިމު ބުނެފިއެވެ. [ފަހުން ބައްދަލު ކޮށްލަން ވަރަށް ބޭނުން] [މިވަގުތު މިތަނުން އިހަށް އިބުރާހިމު ދޭ.] (ނުނިމޭ)\nއެޑިޓަރުގެ ނޯޓު: މިވާހަކައިގެ3ވަނަ ބައި ޝާއިއު ކުރެވޭނީ ދެން އަންނަ ބުރާސްފަތި ދުވަހުއެވެ.\nވަރަށް ދިވެހި ލޯބީގެ އަސަރު އެބަހުރި. ސަޅި????\nޑައިލޮގްތައް ތަންކޮޅެއް ކިޔަން ފަސޭހަ ގޮތަކަށް ލިޔެދެއްވުން އެދެން. މިހާރު ކާކު ބުނީ ކީކޭ ކަމެއް ސާފެއް ނޫން. ވާހަކަ ވަރަށް ރީތި\nފެށިގެން މިދާގޮތުން ވަރަށް އަސަރުގަދަ ލޯބީގެ ވާހަކަ އަކަށް ވާނެ ކަމަށް ފެންނަނީ. ބަރާބަރު\nވަރަށް ސަޅި މިބައިވެސް. ޝިޔާމުގެ ވާހަކަ ހަމަ ވަރަށް ދިވެހިވަންތަ


SunOnline: Bai tonnge Cocaine vagah ethere kuran ulhunu boateh vettije\nބައި ޓަނުގެ ކޮކެއިން ވަގަށް އެތެރެކުރަން އުޅުނު ބޯޓެއް ވެއްޓިއްޖެ\nމުހައްމަދު އައުޒަމް 02 Aug 2020, 07:43\nބައި ޓަނުގެ ކޮކެއިން ވަގަށް އެތެރެކުރަން އުޅެނިކޮށް ވެއްޓުނު ބޯޓު--\nއޮސްޓްރޭލިއާއަށް ބައި ޓަނުގެ ކޮކެއިން ވަގަށް އެތެރެކުރަން އުޅުނު ބޯޓެއް ވެއްޓިއްޖެ އެވެ.\nއެ ބޯޓު ވެއްޓުނީ ޕަޕުއާ ނިއުގިނީން އޮސްޓްރޭލިއާއަށް ދާންވެގެން ނައްޓާލިތަނާ އެވެ.\nއޮސްޓްރޭލިއާގެ ފުލުހުން ބުނީ އެ ޑްރަގް ނެޓްވޯކްއަށް ފާރަލަމުންދާތާ ދެއަހަރު ވެއްޖެ ކަމަށެވެ. އަދި އެ ބޯޓު ނައްޓާލުމުގެ ކުރިން އޮސްޓްރޭލިއާގެ ކުއީންސްލޭންޑާއި ވިކްޓޯރިއާއިން ވަނީ ފަސްމީހަކު ހައްޔަރުވެސްކޮށްފަ އެވެ.\nއޮސްޓްރޭލިއާގެ ފުލުހުން ބުނީ ބޯޓު ވެއްޓުމުގެ ސަބަބަކަށް މާ ބަރުކޮށް އެއްޗެތި އަރުވައިގެން ދުއްވުން ވެދާނެ ކަަމަށެވެ.\nއެ ބޯޓު ވެއްޓިފައި އޮއްވާ މިދޔަ ހޯމަ ދުވަހު ފެނުނީ ޕަޕުއާ ނިއުގިނީގެ ޕަޕާ ލިއާ ލިއާ ސަރަހައްދުންނެވެ.\nއެ ބޯޓު އެންމެ ފުރަތަމަ ދަތުރުކުރީ އޮސްޓްރޭލިއާގެ ނޯތު ކުއީންސްލޭންޑްގެ މަރީބާ ސަރަަހްދުންނެވެ. ރާޑަރަށް އަރާފާނެތީވެ 1000 މީޓަރު ތިރިން ދަތުރުކޮށް ޕަޕުއާ ނިއުގިނީގެ ޕާޕާ ލިއާ ލިއާގައި ވަނީ ޖައްސައިފަ އެވެ. ބޯޓު ވެއްޓުނީ އަލުން އޮސްޓްރޭލިއާއަށް ވަންނަން ދަތުރުފެށި ތަނާ އެވެ.\nފުލުހުން ބުނީ އެ ފްލައިޓްގައި ހުރި ކޮކެއިންގެ އަގު 80 މިލިއަން އޮސްޓްރޭލިއަން ޑޮލަރަށް އަރާނެ އެވެ.\nޕަޕުއާ ނިއުގިނީގެ ފުލުހުން އެ ބޯޓު ހޯދިއިރު އޭގައި ހުރި ކޮކެއިންތައް ވަނީ ގެންގޮސްފަ އެވެ. އަދި އޭގައި މީހަކުވެސް ނެތެވެ.\nއެ ބޯޓުގައި އިން ޕައިލެޓް ފަހުން ވަނީ ޕަޕުއާ ނިއުގީނިއާގައި ހުންނަ އޮސްޓްރޭލިއާގެ ކޮންސިއުލޭޓްއާ ހަވާލުވެފަ އެވެ. އަދި ފަހުން އޮސްޓްރޭލިއާގެ ފެޑެރަލް ފުލުހުންނާއި ޕަޕުއާގެ ފުލުހުންނާ ގުޅިގެންވަނީ ކޮކެއިން ހުރި 28 ދަބަހާއި އޮސްޓްރޭލިއަން ޑޮލަރުތަކެއް ހޯދާފަ އެވެ.\nއެ މައްސަލައިގައި އޮސްޓްރޭލިއާގެ ފުލުހުން ވަނީ 61 އަހަރުގެ މީހެއްވެސް ހައްޔަރުކޮށްފަ އެވެ.\nމިއީ އޮސްޓްރޭލިއާގެ ތާރީހުގައިވެސް ފަޅާއެރި އެންމެ ބޮޑެތި ޑްރަގްކޭސްތަކުގެ ތެރޭގައި ހިމެނޭ އެއް ހާދިސާ އެވެ. މީގެ ހަތަރު އަހަރު ކުރިންވެސް ބައި ޓަނުގެ ކޮކެއިން އޮސްޓްރޭލިއާގެ ނިއު ސައުތު ވޭލްސްގެ އޮފީސްތަކަކުން އަތުލައިގަތެވެ. -- ސީއެންއެން، އޭބީސީ


Mi Ee Konfadha Ufaaveri Manzareh Thoa Eve - Vaguthu\nކޮވިޑް-19: އަންގާރަ ދުވަހަކީ މަސް ދުވަސް ތެރޭގައި ރާއްޖެ އިން އެންމެ މަދުން މީހުން ފައްސިވި ދުވަސް - 11 ގަޑިއިރު ކުރިން\nމިއީ ކޮންފަދަ އުފާވެރި މަންޒަރެއް ތޯއެވެ\nމިސްކިތުގައި މީހަކު ޤުރުއާން ކިޔަވަނީ / ވަގުތު އިމޭޖަސް: މުޙައްމަދު އަފްަޒަލް\nކީރިތި ޤުރުއާނަކީ ޢާލަމްތަކުގެ ވެރިރަސްކަލާންގެ ބަސްފުޅެވެ. އެންމެ މާތް އަދި އެންމެފަހުގެ ރަސޫލާގެ މައްޗަށް އެ ޤުރުއާން ބާވައިލެއްވީ ޖިބްރީލުލް ޢަމީން މެދުވެރި ކުރައްވައެވެ. މާތް ﷲ ސުބުޙާނަހޫ ވަތަޢާލާ އަޅުގަނޑުމެންގެ މަތިވެރިކަން ގުޅުއްވާލައްވާފައިވަނީ ޤުރުއާނުގެ އިއްޒަތްތެރިކަމާއެވެ. ހަމައެފަދައިން އަޅުގަނޑުމެން ޝަރަފްވެރި ކުރައްވާފައިވަނީ ޤުރުއާނުގެ ޝަރަފާއެވެ. އަޅުގަނޑުމެންގެ ދެމިތިބުން އޮތީ ޤުރުއާނުގެ ދެމިއޮތުމާ ގުޅިފައެވެ. ސަބަބަކީ ޤުރުއާން ކިޔެވުމަކީ ތަޤްވާވެރިކަން އިތުރުވާ ކަމެކެވެ.\nމާތް ﷲ އަށް ތަޤްވާވެރިވެ، ގޮވާލަނީ ޤުރުއާން ކިޔެވުމަށެވެ. މާތް ﷲ ސުބްޙާނަހޫ ވަތަޢާލާގެ ޙަޟްތަރުގައި އެންމެ ލޮބުވެތި ޢަމަލަކީ ޤުރުއާން ކިޔެވުމެވެ. އަދި އަޅާ އޭނާ ހެއްދެވި ފަރާތާ އެންމެ ކައިރިކޮށްދޭ އަޅުކަމަކީވެސް ޤުރުއާން ކިޔެވުމެވެ. އަޘަރުގައި ވާރިދުވެފައިވެއެވެ. މީހަކު އޭނާ ހެއްދެވި ރަސްކަލާންގެއާ ވާހަކަދައްކަން ބޭނުންނަމަ ޤުރުއާން ކިޔަވާށެވެ. ޞައްޙަ ހަދީޘެއްގައި ވާރިދުވެފައިވެއެވެ. "ހަމަކަށަވަރުން ކޮންމެ ޙަރުފެއްގައި ދިހަ ހެޔޮކަންވެއެވެ. ތިމަން ކަލޭގެފާނު ވިދާޅެއްނުވަމެވެ. الم އަކީ ޙަރުފެކެވެ. އެހެންނަމަވެސް އަލިފް އަކީ ޙަރުފެކެވެ. ލާމްއަކީ ޙަރުފެކެވެ. މީމްއަކީ ޙަރުފެކެވެ.”\nކީރިތި ޤުރުއާން ކިޔެވުމުގެ މާތްކަމާއި، ޤުރުއާން ކިޔެވުމުގައި ދެމިހުރުމުގެ ޝަރަފްވެރި ކަމާބެހޭގޮތުން އަނަސްގެފާނުގެ އަރިހުން ރިވާވެގެންވެއެވެ. ކީރިތި ސާހިބާ ހަދީޘް ކުރެއްވި ބަސްފުޅެއްގެ މާނާގައިވެއެވެ. ”ޤުރުއާން ކިޔަވާ މީހާގެ މިސާލަކީ “އުތުރުއްޖާ” އެއް (ނާރިނގުގެ އާއިލާގެ ވައްތަރެއް) ގެ މިސާލެވެ. އޭގެ ރަހަ ރަނގަޅެވެ. ވަސްވެސް ރަނގަޅެވެ. ޤުރުއާން ނުކިޔަވާ މީހާގެ މިސާލަކީ ކަދުރެއްގެ މިސާލެވެ. އޭގެ ރަހަ މީރެވެ. ނަމަވެސް އެއްވެސް ވަހެއް ނުުހުރެއެވެ. ޤުރުއާން ކިޔަވާ ފާޖިރެއްގެ މިސާލަކީ ގަނދަކޯޅީގެ މިސާލެވެ. އޭގެ ވަސް ރަނގަޅެވެ. ރަހަ ހިއްޗެވެ. ޤުރުއާން ނުކިޔަވާ ފާޖިރެއްގެ މިސާލަކީ “ޙަންޠަލާ” އެއް (ކެކުރީގެ ވައްތަރެއް) ގެ މިސާލެވެ. އޭގެ ރަހަ ނުބައެވެ. އެއްވެސް ވަހެއް ނުހުރެއެވެ. ޢިލްމްވެރިންގެ އަރިހުގައި މަޝްހޫރުވެގެން ވާގޮތުގައި ޤުރުއާން ކިޔެވުން ގިނަކުރާ މީހެއްގެ ނިމުން މާތް ﷲ ސުބްޙަނަހޫ ވަތަޢާލާ ރަނގަޅުކޮށް ދެއްވައެވެ. ބުނެވުނެވެ. ސުވަރުގޭގެ ދަރަޖަތައްވަނީ ކީރިތި ޤުރުއާނުގެ އާޔަތްތަކުގެ އަދަދަށެވެ. މާތް ﷲ ސުބްޙަނަހޫ ވަތަޢާލާ އަޅުގަނޑުމެންނީ ޤުރުއާނުގެ އަހުލުވެރިން ކަމުގައި ލައްވާށިއެވެ.\nއަބޫއުމާމާ ވިދާޅުވިއެވެ. ކީރިތި ރަސޫލާ ޞައްލަﷲ އަލައިހި ވަސައްލަމަ ޙަދީޘް ކުރައްވަނިކޮށް ތިމަންކަލޭފާނު އަޑުއެއްސެވީމެވެ.” اقرأو ا القران فأ نه يأتي يوم القيا مة شفيعا لاصحا به” މާނައަކީ: ތިޔަބައިމީހުން ޤުރުއާން ކިޔަވާށެވެ. ހަމަކަށަވަރުން ޤިޔާމަތް ދުވަހުގައި ޤުރުއާން އެ ޤުރުއާންގެ އަސްޙާބުންނަށް ޝަފާޢައްތެރިވާނެއެވެ.\nއެހެންކަމުން މުސްލިމުންގެ މައްޗަށް އޮތީ ރޭގަނޑާއި ދުވާލާއި، ދަތުރުމަތީގައްޔާއި، ރަށުގައި ޤާއިމްވެ ހުންނައިރުވެސް ޤުރުއާން ކިޔެވުމަށް ރައްކައުތެރިވުމެވެ. ބައެއް ސަލަފުން ދެމަހުން ޚަތިމެއް ކުރައްވައެވެ. މިއީ ވާރިދުވެފައިވާ އެންމެދިގު މުއްދަތެވެ. ބައެއް ބޭކަލުން ދިހަ ރެއިން، ބައެއް ބެކަލުން ހަފްތާއަކުން، ބައެއް ބޭކަލުން ކޮންމެ ތިން ރެއަކުން ޚަތިމެއް ކުރައްވައެވެ. ތިންދުވަހަށްވުރެ އަވަހައް ޚަތިމެއް ކުރުމަކީ މަކްރޫހަކަމެއް ކަމަށް ސަލަފުން ދެކެވަޑައިގަންނަވައެވެ. ސަބަބަކީ މާއަވަހަށް ޤުރުއާން ކިޔެވުމަކީ ޤުރުއާނުގެ މާނައަށް ވިސްނުމަށް އުނދަގޫ ކަމަކަށް ވާކަމެވެ. މުހިންމުކަމަކީ ކޮންމެ މީހަކުވެސް މާތް ﷲ ސުބްޙަނަހޫ ވަތަޢާލާގެ ފޮތުން ޙަޔާތަށް މީރުކަން ހޯދައިގަތުމެވެ. ކިތަންމެ މަދުން ނަމަވެސް ކިޔެވުމުގައި ދެމިހުންނަ ވިރުދަކަށް އެފޮތް ހެދުމެވެ. އެގޮތުން ކީރިތި ޤުރުއާނުގެ ބައެއް އާޔަތްތަކާއި ސޫރަތްތައް ކިޔެވުން އިތުރުކުރުން މުސްތަޙައްބުވެގެން ވެއެވެ. އެއީ ސޫރަތުލް ފާތިޙާ، ސޫރަތުލް ބަޤަރާ، އާޔަތުލް ކުރުސި، ސޫރަތުލް ބަޤަރާގެ އެންމެފަހު ދެއާޔަތާއި، ސުރަތުލް ސަޖިދާ، ޔާސީން، އައްދުޚާން، އަލްވަޤިޢާ، އަލްމުލްކް، އަލްޒަލްޒަލާ، އަލްކާފިރޫން، އައްނަޞްރު، އަލްއިޚްލާޞް، المعوز تان ގެ އިތުރުން ސޫރަތުލް ކަހްފެވެ. އަބޫހުރައިރާ ރަޟިޔަﷲ ޢަންހުގެ އަރިހުން ރިވާވެގެންވެއެވެ. ކީރިތި ސާހިބާ ޙަދީޘްކުރެއްވިއެވެ. ”ތިޔަބައިމީހުންގެ ގެތައް މަޤުބަރާތަކަކަށް ނުހަދާށެވެ. ހަމަކަށަވަރުން އެ ގެއެއްގައި ސޫރަތުލް ބަޤަރާ ކިޔެވޭގެއަކުން ޝައިތާނާ ފިލައިގެންދާނެއެވެ.” އުބައްޔު ބިން ކަޢުބު ވިދާޅުވިއެވެ. ކީރިތި ސާހިބާ އަބޫޛައްރުގެފާނަށް ވިދާޅުވިއެވެ. ”މާތް ﷲގެ ފޮތުން ކަލޭގެފާނުގެ އަތްޕުޅުގައިވާ އެންމެމެތިވެރި އާޔަތަކީ ކޮބައިކަން އެނގިވަޑައިގަންނަވާ ތޯއެވެ؟ އަބޫޛައްރުގެފާނު ވިދާޅުވިއެވެ. އެއީ ﷲلا أله ألا هوالحي القيوم އެވެ. ކީރިތި ސާހިބާ އެކަލޭގެފާނުގެ މޭފުޅުގައި ޖައްސަވައި ލެއްވުމަށްފަހު ވިދާޅުވިއެވެ. ޢިލްމް އަބޫޛައްރަށް ތަޙްނިޔާ ކިޔަމެވެ.”\nމިސްކިތުގައި މީހަކު ނަމާދު ކުރަނީ / ވަގުތު އިމޭޖަސް: މުޙައްމަދު އަފްަޒަލް\nރަމަޟާން މަހު އަޅުގަނޑުމެންގެ މިސްކިތް ތަކުން ފެނިގެން މިދާ އުފާވެރި މަންޒަރާއި މެދު ވިސްނާލަ ބަލާށެވެ. މިއީ ކޮންފަދަ އުފާވެރި މަންޒަރެއް ހެއްޔެވެ. މިއީ ކިހާވަރެއްގެ ފިނިކަމެއް ހިތްތަކަށް ގެނެސްދޭ މަންޒަރެއް ހެއްޔެވެ. ކޮންމެ މީހަކުވެސް އެމީހަކަށް މާތް ﷲ ފަރުޟު ކުރައްވާފައިވާ ފަރުޟު ފަސްނަމާދު އޭގެ ވަގުތުގައި އަދާކުރުމަށްފަހު އެންމެ ފުރަތަމަވެސް އަވަސްވެ ގަންނަނީ، މާތްވެގެންވާ މި ރަމަޟާން މަހު، ﷲ ގެ ހުރިހާ އަޅުތަކުންނަށް ހިދާޔަތެއްގެ ގޮތުގައި ބާއްވާލެއްވުނު ކީރިތި ޤުރުޢާނުން ކޮންމެވެސް މިންވަރެއް ކިޔާލުމަށެވެ. އެފޮތަކީ އަޅުގަނޑުމެން އުޅެންވީ ހުރިހާ ގޮތެއް އަންގަވާފައިވާ ފޮތެވެ. އަޅުގަނޑުމެން މި ދުނިޔޭގެ ދުވަސްތައް ވޭތުކުރަމުންދާއިރު، ކުރަންވީ ކަންތައްތަކާއި ނުކުރަންވީ ކަންތައްތައް އެ ފޮތުގައި ވަނީ ބަޔާންކުރައްވާފައެވެ.\nރަމަޟާން މަސް އެމީހަކާއި ބައްދަލުވެ އެމީހެއްގެ ފާފަ ނުފޮހެވިއްޖެ މީހަކީ ހުރިހާ ހެޔޮ ކަމަކުން މަޙުރޫމު ވެފައިވާ މީހެއްކަމަށް ވަނީ އަންގަވާފައެވެ. އެހެންކަމުން މި މާތް މައްސަރުގެ ހެޔޮކަމާއި ޘަވާބު ލިބިގަތުމަށް އަޅުގަނޑުމެން ގަދައަޅާ މަސައްކަތްކުރަން ޖެހެއެވެ. ގިނަގިނައިން ޤުރުއާން ކިޔަވާ، ﷲ އަށް ޒިކުރުކުރުން ގިނަ ކުރަންޖެހެއެވެ. ލައިލަތުލްޤަދުރި ވިލޭރޭގެ މާތްކަން ލިބިގަތުމަށްޓަކައި ކެނޑިނޭޅި މަސައްކަތް ކުރަންޖެހެއެވެ. އެއީ އެއްހާސް މައްސަރުގެ ހެޔޮކަން އެކުލެވޭ ރެއެކެވެ. އެރޭގެ ހެޔޮކަން ލިބިއްޖެ މީހަކީ ކާމިޔާބު ލިބެނިވި މީހެއްކަން ކަށަވަރެވެ. އެރޭގެ ހެޔޮކަމުން މަޙުރޫމު ވެއްޖެ މީހަކީ ހުރިހާ ހެޔޮކަމަކުން މަޙުރޫމު ވެއްޖެ މީހެއްކަން ކަށަވަރެވެ. މާތް ﷲ އަޅަމެންނަށް ހެޔޮ ގޮތް މިންވަރުކުރައްވާ، އަޅަމެންނަކީ ޤުރުއާނަށް ލޯބިކުރާ، އެ ފޮތް ކިޔަވާ، އަދި އަޅަމެންނަކީ ލައިލަތުލްޤަދުރިވިލޭރޭގެ ހެޔޮކަން ފުރިހަމަ ގޮތުގައި ލިބޭނެ އަޅުން ކަމުގައި ލައްވާންދޭވެ. އާމީން!\nޤުރުއާނުގެ އެންމެ އާޔަތެއް އަޑު އަހާފައި އިސްލާމްވި ޖަޕާނު ސައިންޓިސްޓެއްގެ ވާހަކަ...\nކީރިތި ޤުރުއާނަށް ބަދަލު ގެނައުމަށް ޗައިނާ ސަރުކާރުން ނިންމައިފި\nމެއި 12, 2019 21:25\nހައްތާ ފޭކު. ޖިހާދުކުރަން ގޮވާލަންދެން ތިޔަ ކަމެއް ކޮށްލަ ކޮށްލާ ތިބެދާނެ\nމެއި 12, 2019 22:28\nވަރަށް އުފާވެރި މަންޒަރެއް . މާޝާ ﷲ


Hongkong muzaaharaa thakaa hedhi Banaku thah ruhi athuvejje\nހޮންގްކޮންގެ އެޗްއެސްބީސީ ބޭންކު ކައިރީ ފުލުހުން- މުޒާހަރާތަށް ހުއްޓާލުމަށް ހޮންގްކޮންގުގެ ބޭންކުތަކުން ވަނީ ގޮވާލާފަ-\nހޮންކޮންގެ ރައްޔިތުން އެ ގައުމުގެ މަޖިލީހަށް ހުށަހަޅާފައިވާ އެކްސްޓްރެޑިޝަން ބިލާއި ދެކޮޅަަށް ކުރަމުންދާ މުޒާހަރާތަކުގެ ސަބަބުން ބޭންކުތަކަށް ގެއްލުންވަމުން ދާތީ މުޒާހަރާތައް ކުރިއަށް ނުގެންގޮސް ހުއްޓާލަން ހޮންގްކޮންގެ ބޭންކުތަކުން ގޮވާލައިފި އެވެ.\nމުޒާހަރާތަށް ހުއްޓާލުމަށް ބޭންކުތަކުން ގޮވާލީ ހޮންގްކޮންގައި ހިންގާ ނޫހެއް މެދުވެރިކޮށެވެ. އެ ނޫހަށް މައުލޫމާތު ދެމުން ގިނަ ބޭންކުތަކުން ބުނީ، ޗައިނާއިން އެގައުމުގެ ގާނޫނު ހޮންގްކޮންގައި ހިންގުމަށް ކުރާ މަސައްކަތް ވެސް ހުއްޓާލުމަށް އެދިފަ އެވެ. ހޮންގްކޮންގެ މެއިންސްސްޓީރިމް މީޑިއާކަށް މައުލޫމާތު ދިން ބޭންކުތަކުގެ ތެރޭގައި އެޗްއެސްބީސީ އާއި ސްޓޭންޑާޑް ޗާޓެޑް އެންޑް ބޭންކް އޮފް އީސްޓް އޭޝިއާ ހިމެނެ އެވެ.\nބޭންކުތަކުން ވަނީ މުޒާހަރާގެ ބައިވެރިންގެ ކިބައިން އާންމު އިޖްތިމާއި މިންގަނޑުގެ ދަށުން ދުނިޔެ ގަބޫލުކުރާ އުސޫލުގެ ދަށުން މުޒާހަރާތަށް ކުރުމަށް ގޮވާލާފަ އެވެ. އަދި މިހާރު މުޒާހަރާގެ ބައިވެރިން ކުރަމުންދާ ކަމަކީ އެކްސްޓްރެޑިޝަން ބިލާއި ދެކޮޅަށް މުޒާހަރާ ކުރުމުގެ ނަންމަތީގައި ގައުމުގެ މާލީ ހާލަތު ދަށްކޮށް، ބޭރު ކުންފުނިތަކުން ބޭންކުތަކަށްް ކުރި އިތުބާރު ގެއްލުވާލުމުގެ މަސައްކަތް ކަމަށް ވެސް ބުނެފަ އެވެ.\nޗައިނާ ހޮންކޮންގް އެޗްއެސްބީސީ


Dhemafirin Hih'hamanujehigen Vaahaka Dhahkaairu Visnaalanjehey Kanthah - TrendingRED\n7 އޮކްޓޯބަރ 2017 - 12:00\nކިތަންމެ ލޯބިން އުޅޭ ދެމެފިރިއެއްގެ ދެމެދުގައިވެސް މައްސަލަ ޖެހުމަކީ ވާނެ ކަމެކެވެ. ނަމަވެސް ޖެހޭ ކުދި ކުދި މައްސަލަތަކުގައި އެކަކު އަނެކަކާއި ވާހަކަ ދައްކައި މަޝްވަރާ ކުރަންޖެހޭ ގޮތަށް މަޝްވަރާ ނުކުރުމަކީ މައްސަލަ އިތުރަށް ބޮޑުވެ ދެމަފިރިންގެ ގުޅުން ހީނަރުވާނެ ކަމެކެވެ. ހިތްހަމަނުޖެހިގެން އުޅޭ ވަގުތު ވާހަކަ ދައްކަންވާނީ ވަރަށް ވިސްނައިގެންނެވެ. " ތީ އަބަދުވެސް ހަދާ ގޮތް" ނޫނީ "ކޮންމެ ފަހަރަކުވެސް ތިހެން ބުނޭ" މިފަދަ އިބާރާތްތަށް ބޭނުންނުކުރާށެވެ. އެއްވެސް މީހަކީ އަބަދު ހިތްހަމަނުޖެހޭ ކަމެއް ތަކުރާރުކުރާނެ މީހެއް ނޫނެވެ. މިފަދަ ގޮތަށް އިބާރާތް ހުންނަނަމަ އަނެކާ ތިމާ އޭނާއަށް ކުރާ އިތުބާރު ކުޑަ ކަަމަށް އިހްސާސްވާނެއެވެ. އަދި އެކަމެއް ރަނގަޅު ކުރަން މަސައްކަތްކުރަން ފޫހިވެދާނެއެވެ.\nއެނެއް ކަމަކީ ވާހަކަ ދައްކާއިރު "ކަލޭ" ނުވަތަ މިހާރުގެ ގޮތުން ބުނާނަމަ "ތީނަ" މިބަސް ޒުވާބުކުރާއިރު މަދުކުރާށެވެ. އަމިއްލަ މީހާގެ ނަން ގިނަ ކުރާށެވެ. ކީއްވެ ހެއްޔެވެ؟ މިސާލެއް ބުނެދީފާނަމަވެ. އަނބިމީހާ ނުހާ ބަލާ ފިރިމީހާ ޝާހް އަންނަލެއް ލަސްވީއެވެ. "ޝާހް އަނެއްކާވެސް ތިޔައީ ލަހުން. ޝާހަކަށް ނޭގޭތަ މަމިހިރީ ވަރަށް ވަރުބަލިވެފައި ކަމެއް. ޝާހް ހާދަ ގޯހޭ. ޝާހް އެއްގޮތަކަށްވެސް މަށަކަށް ނުވިސްނާ" މިގޮތަށް ނުހާ ވާހަކަ ދައްކާނަމަ ޝާހަށް އިޙްސާސްވާނީ ނުހާ އޭނާއަށް އެއްޗެހި ކިޔާކަމެވެ. ނަމެވެސް " ނުހާ މިހިރީ ހިތްހަމަނުޖެހިފަ. ނުހާ އަސްލު މިހިރީ ވަރަށް ވަރުބަލިވެފަ. ނުހާއަށްވެސް ތަންކޮޅެއް ވިސްނާލަބަ" މިގޮތަށް އިބާރާތް ކުރާނަމަ ވާހަކައިގައި ހުންނަ ހޫނުކަން ކުޑައެވެ. އެކަމަކު ދެކެވެނީ އެއްވާހަކައެވެ. ކަންމިހެން ހުރުމާއެކުވެސް ތަފާތު ޙާލަތްތަކުގައި ވާހަކަ ދައްކާއިރު ތަފާތުވެދާނެއެވެ. މީހުންގެ މިޒާޖާއި ގޮތްފޮތް ތަފާތުވާނެއެވެ. އެހެންކަމުން ދެމަފިރިން އެކަކު އަނެކަކު ދަސްކުރަން ޖެހެއެވެ. މިއީ ނިމުމެއްނެތް ކަމެއްކެވެ. ސަބަބަކީ އެއްވެސް މީހަކީ ބަދަލެއްނުވެ އެއްގޮތަށް ހުންނާނެ މީހެއްނޫނެވެ.\nނުހާ | 8 އޮކްޓޯބަރ 2017 - 16:21\nއެކަމަކު ރުޅިއައިއްސަ ހުންނަނަ އިރު މި އާޓިކަލް މަތިން ހަނދާނެއް ނުހުންނާނެ... އެންމެ ބުއްދިވެރިގޮތަކީ ރުޅި މަޑުވީމަ ވާހަކަ ދެއްކުން


"ކާލީ ޕީލީ" ގެ މަންޒަރެއް.\n21 ޖޫން 2020 - 07:50\nއިންޑިއާގެ ހުނަރުވެރި ބަތަލާ ރާދިކާ އަޕްޓޭގެ އިންޓަނޭޝަލް ފިލްމު "އަ ކޯލް ޓު ސްޕައި" މި އަހަރުގެ ސެޕްޓެމްބަރު މަހުގެ ތެރޭގައި ގެނެސްދޭން ނިންމައިފި އެވެ.\nމި ފިލްމަކީ ދެވަނަ ބޮޑު ހަނގުރާމައިގެ ދުވަސްވަރުގެ ވާހަކައެއް ކިޔައިދޭ ފިލްމެކެވެ. ފްރާންސް ބަހުން ހަދާފައިވާ "އަ ކޯލް ޓު ސްޕައި" ލީޑިއާ ޑީން ފިލްޗާ ޑައިރެކްޓްކޮށްފައިވާ ފިލްމެކެވެ. އިތުރު އެމެރިކާގައ މި ފިލްމު ދެއްކުމުގެ ޒިންމާ ނަގަނީ އައިއެފްސީންނެވެ. އެ ކުންފުންޏަކީ "ބޯއިސް ޑޯންޓް ކްރައި" އާއި "ސްލީޕިން ބިއުޓީ" ފަދަ ފިލްމުތަކުގެ ފަހަތުގައި ވެސް އޮތް ކުންފުންޏެވެ.\nރާދިކާ ސީކްރެޓް އެޖެންޓެއްގެ ރޯލް ކުޅެފައިވާ ފިލްމުގެ ވާހަކަ އޭނާ ވަނީ ސޯޝަލް މީޑިއާގައި ވެސް ހިއްސާކޮށްފަ އެވެ.\n🌹@acalltospy @IFCFilms #acalltospy #ifcfilms https://t.co/80lgYV88wj\n— Radhika Apte (@radhika_apte) June 16, 2020\n"އަ ކޯލް ޓު ސްޕައި" ގެ ކާސްޓުންގެ ތެރޭގައި ސްޓާނާ ކެޓިކް، މެތިލްޑީ އޮލީވިއާ އަދި ސާރާ މެގަން ތޯމަސްއާ އެކު ބޮޑު ކާސްޓެއް ފިލްމުގައި ހިމެނެ އެވެ.\n"ސަޅަކް 2" ގެ ޝޫޓިން އަލުން ފަށަނީ\nކޮވިޑް-19އާ ދިމާކޮށް އިންޑިއާ ލޮކްޑައުންކޮށް، ހުއްޓުނު ފިލްމީ މަސައްކަތްތަކާ އެކު، ޝޫޓިން މެދުކެނޑިފައިވާ މަހޭޝް ބަޓްގެ "ސަޅަކް 2" ގެ ޝޫޓިން އަލުން ފަށަން ތައްޔާރުވާން ފަށައިފި އެވެ.\nSadak2is an upcoming film directed by @MaheshNBhatt and produced by mukesh Bhatt under their banner of @VisheshFilms @FoxStarIndia. The film stars @duttsanjay, @aliaa08, @PoojaB1972 , and #AdityaRoyKapur pic.twitter.com/ofMCb9HHys\n— Sadak2 (@Officialsadak2) May 22, 2019\nފިލްމީ ޚަބަރުތައް ގެނެސްދޭ ނޫސްތަކުން ބުނި ގޮތުގައި މަހޭޝް 1991 ގައި ގެނެސްދިން "ސަޅަކް" ގެ ދެވަނަ ބައިގެ ޝޫޓިން އަންނަ މަހުގެ ފުރަތަމަ ހަފުތާގެ ތެރޭގައި ފަށާނެ އެވެ. ފިލްމުގެ ބާކީ އޮތީ އެންމެ ލަވައެއްގެ ޝޫޓިން ކަމަށްވެ އެވެ. މީގެ ޝޫޓިން އެންމެ ފުރަތަމަ ފެށީ މިދިޔަ އަހަރުގެ މެއި މަހުގެ ތެރޭގަ އެވެ.\n"ސަޅަކް 2" ގެ ތަރިންނަކީ ފުރަތަމަ ބައިގައި ލީޑް ރޯލް ކުޅުނުސަންޖޭ ދަތާއި ޕޫޖާ ބަޓްގެ އިތުރުން އާލިއާ ބަޓާއި އަދިތިއާ ރޯއި ކަޕޫރެވެ.\nމި ފިލްމު ކުރިން ސިނަމާތަކަށް ގެންނަން އޮތީ އަންނަ މަހުގެ 10 ގަ އެވެ. ނަމަވެސް ފިލްމު ރިލީޒްކުރާނީ ޑިޒްނީ+ހޮޓްސްޓާ އިން ކަމަށް މީޑިއާތަކުން ބުނެ އެވެ.\n"ކާލީ ޕީލީ" ރިލީޒްކުރާނެ ގޮތެއް އަދި ނުނިންމާ\nކުރިން އޮތް ގޮތުން ނަމަ އަލީ އައްބާސް ޒަފަރު ޕްރޮޑިއުސްކުރާ ފިލްމު "ކާލީ ޕީލީ" އޮންނާނީ މި މަހުގެ 12 ގައި ރިލީޒްކޮށްފަ އެވެ.\nއެކަމަކު ލޮކްޑައުންއާ އެކު ޝޫޓިން ހުއްޓުމުން އެ ފިލްމުގެ މަސައްކަތް އޮތީ އަދި ނިންމައިނުލެވި އެވެ. ފިލްމުގެ ބާކީ އޮތީ ގާތްގަނޑަކަށް ނަގަން ޖެހޭ އެންމެ މަންޒަރެކެވެ. މަގުބޫލު ޚާން ޑައިރެކްޓްކުރާ "ކާލީ ޕީލީ" ގެ ތަރިންނަކީ އަނަންޔާ ޕާންޑޭ އާއި އިޝާން ޚައްތަރެވެ.\nއަލީ ބުނިގޮތުގައި ފިލްމު މިހާރު އެޑިޓް ވެސް ކުރަމުން އަންނަ އިރު ފިލްމު ރިލީޒްކުރާނެ ގޮތަކާ ދޭތެރޭ އަދި ވަކި ގޮތެއް ނުނިންމަ އެވެ. އޭނާ ބުނީ ބޭނުން ވަނީ ސިނަމާތަކުގައި ފިލްމު އަޅުވަން ކަމަށާއި މަސައްކަތް އެއްކޮށް ނިންމާފައި ގޮތެއް ނިންމާނެ އެވެ.\nސިނަމާތައް ހުޅުވުން ލަސްވާ ނަމަ ޑިޖިޓަލްކޮށް ފިލްމު ޕްރިމިއާކުރުމަކީ ވެދާނެ ކަމެއް ކަމަށް އަލީ ބުންޏެވެ. ނަމަވެސް "ކާލީ ޕީލީ" އަކީ ޒުވާން އާ ޖޯޑެއްގެ ފުރަތަމަ ފިލްމަށްވެފައި މިއީ ކޮމާޝަލް ފިލްމަކަށްވާތީ އުންމީދަކީ ސިނަމާގައި ފިލްމު ރިލީޒްކުރުމެވެ.\n"ބަންޓީ އޯރް ބަބްލީ 2" ގެ ފަހު ޝެޑިއުލަށް ތައްޔާރު\nޔާޝްރާޖް ފިލްމްސް (ވައިއާރްއެފް) ގެ "ބަންޓީ އޯރް ބަބްލީ 2" ފަހު ޝޫޓިން ޝެޑިއުލަށް ތައްޔާރުވުމުގެ ގޮތުން އެ ސްޓޫޑިއޯގައި ސެޓް ހަދައިގެން ބާކީ ހުރި މަންޒަރުތައް ނަގަން ތައްޔާރުވާން ފަށައިފި އެވެ.\nއިންޑިއާގެ ފިލްމީ ޝޫޓިންތައް ހުއްޓުނު އިރު، އެ ފިލްމުގެ ވަރަށް ގިނަ މަންޒަރުތަކެއް ވަނީ އަބޫދާބީގައި ނަގައިފަ އެވެ. ވަރުން އޭ ޝަރުމާ ޑައިރެކްޓްކުރާ "ބަންޓީ އޯރް ބަބްލީ 2" ގެ ތަރިންނަކީ 2005 ގައި ގެނެސްދިން ފުރަތަމަ ފިލްމުގެ ބަތަލާ ރާނީ މުކަރްޖީގެ އިތުރުން ސައިފް އަލީ ޚާނާއި ސިދާންތު ޗަތުރަވެދީގެ އިތުރުން ޝަރްވާރީ އެވެ.\n"ބަންޓީ އޯރް ބަބްލީ 2" އަކީ ކުރިން މި މަހުގެ 26 ގައި ރިލީޒްކުރަން ތާވަލުކޮށްފައި އޮތް ފިލްމެކެވެ. ނަމަވެސް ލޮކްޑައުންއާ ހެދި އެކަން ނުވީ އެވެ.\nފިލްމު ރިލީޒްކުރާނެ އާ ތާރީހެއް އަދި އިއުލާނެއްނުކުރެ އެވެ. ވައިއާރްއެފުން ކުރިން ބުނެފައިވާ ގޮތުގައި އެތަނުގެ ފިލްމުތަކެއް ޑިޖިޓަލްކޮށް ޕްރިމިއާއެއް ނުކުރާނެ އެވެ.\nއިތުރު ލިޔުންތައް ބޮލީވުޑް ޕޫޖާ ބަޓް ސައިފް އަލީ ޚާން ސަންޖޭ ދަތު ޔާޝްރާޖް ފިލްމްސް ރާނީ މުކަރުޖީ


SunOnline: India ge 250 million dollar ge bond ge interest akee 3.5 percent\n250 މިލިއަން ޑޮލަރުގެ ބޮންޑުގެ އިންޓްރެސްޓަކީ 3.5 ޕަސެންޓް\nއައިޝަތު ފަރީޙާ 22 Sep 2020, 11:12\nއެސްބީއައި އިން 250 މިލިއަން ޑޮލަރުގެ ޓީ ބިލް ގަތުމަށް ބޭއްވި ރަސްމިއްޔާތު -- ފޮޓޯ: ފޮރިން މިނިސްޓްރީ\nކޮވިޑް-19ގެ ސަބަބުން ރާއްޖެއަށް ކުރިމަތިވެފައިވާ އިގްތިސާދީ ދަތިތަކާއެކު ބަޖެޓް ދެކޮޅު ޖެއްސުމަށް ސްޓޭޓް ބޭންކް އޮފް އިންޑިއާ (އެސްބީއައި) އަށް ވިއްކި 250 މިލިއަން ޑޮލަރުގެ ޓީ-ބިލްގެ އިންޓްރެސްޓަކީ 3.5 ޕަސެންޓުކަން ހާމަވެއްޖެ އެވެ.\nއިތުބާރު ހުރި މަސްދަރަކުން "ސަން" އަށް ބުނިގޮތުގައި މި ޓީ-ބިލްގެ އިންޓްރެސްޓަކީ މީގެ ކުރިން ސަރުކާރުން ވިއްކި ޓީބިލްތަކާ އަޅަބަލާއިރު ކުޑަ އަދަދެއް ކަމަށެވެ. އެގޮތުން، އިންޑިއާ ސަރުކާރުން ސޮވަރިން ގެރެންޓީ ދީގެން އެސްބީއައިއިން ގަތް ޓީބިލްގެ އިންޓްރެސްޓަކީ 3.5 ޕަަސެންޓު ކަމަށް ވެސް ބުންޏެވެ.\nފިނޭންސް މިނިސްޓްރީގެ ތަފާސް ހިސާބުތަކަށް ބަލާއިރު މީގެ ކުރިން ބޭރުގެ ފަރާތްތަކަށް ވިއްކާފައިވާ ޓީބިލްތަކުގެ އިންޓްރެސްޓަކީ ހަތް ޕަސެންޓެވެ.\nއިންޑިއާގެ މައި ބޭންކް، ސްޓޭޓް ބޭބްކް އޮފް އިންޑިއާގެ މާލޭ ގޮފިން ގަތް ޓީ ބިލްތަކަކީ އިންޑިއާ ސަރުކާރުން ގެރެންޓީ ދީގެން ގަތް ޓީބިލްކަމުން، ދިވެހި ސަރުކާރަށް ފައިސާ ނުދެއްކިއްޖެ ނަމަ، އިންޑިއާ ސަރުކާރުން އެ ފައިސާ ދެއްކުމުގެ ޒިންމާ ނަގާނެ އެވެ. މި ފައިސާ ދިވެހި ސަރުކާރުން އަނބުރާ ދައްކަން ޖެހޭނީ 10 އަހަރު ތެރޭގަ އެވެ.\nޓީ-ބިލްއަކީ، ދައުލަތުގެ ބަޖެޓް ޑެފިސިޓް ފޫބެއްދުމަށް އާމްދަނީ ހޯދުމުގެ ގޮތުން ވަކި އިންޓަރެސްޓް ރޭޓެއްގައި، ފަހުން އަނބުރާ ފައިސާ ދައްކަން ޖެހޭ ގޮތަށް މަރުކަޒީ ބޭންކުން ވިއްކާ މާލީ އިންސްޓްރޫމަންޓެކެވެ.\nމި ޓީބިލް ވިއްކައިފި ނަމަ، ދައުލަތުގެ ހަރަދަށް ޒިންމާވުމުގެ ގާނޫނުގައި ބުނާ އަދަދަށް ވުރެ ރާއްޖޭގެ ދަރަނި ބޮޑުވާތީ، މިފަހުން އެމްއެމްއޭއިން ވަނީ މަޖިލީހަށް ހުށަހަޅައި އެކަމަށް ހުއްދަ ހޯދައިފަ އެވެ.\nމީގެ އިންޓްރެސްޓަކީ ކޮބައިތޯ ރަސްމީކޮށް ސާފުކުރުމަށް ސުވާލު ކުރުމުން ފިނޭންސް މިނިސްޓްރީ އިން ބުނެފައިވަނީ އެ މައުލޫމާތު ހާމަކުރެވެން ނެތް ކަމަށެވެ.\nކޮވިޑްގެ ހާލަތާ ގުޅިގެން މީގެ ކުރިން، މަރުކަޒީ ބޭންކް އެމްއެމްއޭ އިން ވަނީ، އިންޑިއާގެ މަރުކަޒީ ބޭންކް، ރިޒާވް ބޭންކު އޮފް އިންޑިއާ އެކު ހަދާފައިވާ ކަރަންސީ ސްވޮޕް އެއްބަސްވުމުގެ ދަށުން 150 މިލިއަން ޑޮލަރު ވެސް ރާއްޖެއަށް ނަގައިފަ އެވެ.


Noorul-islam.NET :: ސުވަރުގެއިން ގަނޑުވަރެއް\nތަރުޖަމާ ކުރެއްވީ : އަޙްމަދު އަސްލަމް\nލުބުނާގެ ފިރިމީހާ އޮފީހަށް ދާން ނުކުންނަމުން ބަދިގެ މޭޒުމަތީގައިހުރި ބޭސްފުޅީގައި މަތިޖަހާލުމަށް ލުބުނާގެ ގާތުން އެދުނެވެ.<?xml:namespace prefix = "o" />\nއޭގެ ގަޑިއެއްހާއިރު ފަހެވެ. ދަރިފުޅަށް ހެނދުނު ސައިދޭންވެގެން ލުބުނާ ގޮވާގޮވާވެސް ދަރިފުޅުގެ ޚަބަރެއް ނުވެގެން ގޭތެރެ ހޯދަމުން ދަނިކޮށް ފެނުނީ ސަމާ ބަދިގެތެރެއަށްވެއްޓިފައި އޮއްވައެވެ. އަދި ފިރިމީހާ އޮފީހަށް ދަމުން މަތިޖަހާށޭ ބުނި އެއްކަލަ ބޭސްފުޅިވެސް ސަމާގެ ކައިރީގައި ތެޅިފައިއޮތެވެ. ލުބުނާ އޭނާގެ ހަ އަހަރަށްދާ ސަމާ ނަގައިގަނެގެން އަވަހަށް ހޮސްޕިޓަލަށް ގެންދިޔައެވެ.\nޑޮކްޓަރު ދިންޖަވާބަކީ ލުބުނާ ދުވަހަކުވެސް އަހަން ބޭނުން ވެފައި ހުރި ޖަވާބެއްނޫނެވެ. ނަމަވެސް ކަންވެ ނިމިއްޖެއެވެ. އޭނާގެ ލޯބި ލޯބި ސަމާ ބާރުގަދަބޭހެއް ބޭނުންކުރުމުގެ ސަބަބުން ދުނިޔެދޫކޮށް ދިޔައީއެވެ. ލުބުނާހުރީ ހަދާނެ ގޮތްހުސްވެފައެވެ. ފިރިމީހާއަށް ގުޅަންވެސް ބިރުގެންފައެވެ. ފިރީމާ ލާނޭ ހަޅޭއަކާއި، ކިޔާނޭ އެއްޗެއްސަށްޓަކައި ލުބުނާހުރީ ބިރުން ފިތްކަނޑައިގެން ދާވަރުވެފައެވެ.\nނަމަވެސް ވަރަށް ހިތްވަރުކޮށްލާފައި ފިރިމީހާއަށް ގުޅުމަށްފަހު ހޮސްޕިޓަލަށް އައުމަށް އެދުނެވެ. އޭރުވެސް ލުބުނާގެ ހިތް ބާރަށް ތެޅެމުން ދެއެވެ. އޭނާގެ ލޯބިވާ ފިރިމީހާ އޭނާގެ މި ކުށަށް މާފުނުކުރާނެކަމާއި މިއީ ލޯބީ ނިމުންކަން ލުބުނާއަށް ޔަގީންވެއެވެ.\nކުޑައިރުކޮޅެއްފަހުން ފިރިމީހާ ހޮސްޕިޓަލަށް އަތުވެއްޖެއެވެ. އަދި ލުބުނާ ބިރުގެންފައިވާ ހާލު ވީގޮތް ފިރިމީހާއަށް ކިޔައިދިނެވެ.\nފިރިމީހާގެ ފަރާތުން ފެނިގެންދިޔައީ ލުބުނާ ޔަގީންކޮށްގެން ހުރި ގޮތާއި މުޅީން ޚިލާފު ކަންތައްތަކެކެވެ. ބޭސްފުޅީގެ މަތީން ލުބުނާ ހަނދާން ނެތުނީކަމާއި އެއީ ވެދާނެ ގޮތެއްކަން ފިރިމީހާ ޤަބޫލުކުރިއެވެ.\nދެމީހުންގެ ލޯބިވާ ދަރިފުޅު ދެމީހުންނާއި ވަކިވެދިޔައީއެވެ. ކުރާނެ ކަމެއް ނެތެވެ. ވަރަށް ވެސް ހިތާމަވެރިއެވެ. ނަމަވެސް ލުބުނާގެ ފިރިމީހާގެ ކިބައިން ލުބުނާއަށް ލިބުނީ ކެތްތެރިކަމުގެ ނިހާޔަތާއި އޯގާތެރިކަމުގެ ޝުޢޫރުތަކެވެ. ހިތްވަރުދިނުމުގެ ބަސްތަކާއި ފުރިހަމަ ކުލުނުވެރިކަމެވެ. މާފުކުރުމާއި އިތުބާރެވެ. ޙަޤީޤީ ލޯތްބެވެ.\nކީރިތި ރަސޫލު ﷲ ޞައްލަﷲ ޢަލައިހިވަސައްލަމް ގެ ޙަދީޘްގައިވެއެވެ.\n(إذا مات ولد الرجل يقول الله تعالى لملائكته : "أقبضتم ولد عبدي؟ فيقولون : نعم .. فيقول وهو أعلم : أقبضتم ثمرة فؤاده ؟ فيقولون : نعم .. فيقول : ماذا قال عبدي ؟ فيقولون : حمدك واسترجع ، فيقول الله جل وعلا : ابنوا لعبدي بيتاً في الجنة وسمّوه بيت الحمد")\nމާނައަކީ: "މީހެއްގެ ދަރިފުޅު މަރުވާހިނދުގައި ﷲ ތަޢާލާ އެކަލާނގެ މަލާއިކަތްބޭކަލުންނަށް ބަސްފުޅުއިއްވަވާނެއެވެ. ތިމަން ރަސްކަލާނގެ އަޅާގެ ދަރިފުޅުގެ (ފުރާނަ) ތިޔަބައިމީހުން ހިއްޕެވީހެއްޔެވެ؟ ދެން އެބޭކަލުން ދަންނަވާނެއެވެ. އާދޭހެވެ. އެކަލާނގެ މޮޅަށް ދެނެވޮޑިގެންވާ ޙާލުގައި އަނެއްކާ ބަސްފުޅު އިއްވަވާނެއެވެ. ތިޔަބައިމީހުން އޭނާގެ ހިތުގެ މޭވާ ހިއްޕެވީހެއްޔެވެ؟ ފަހެ އެބޭކަލުން ދަންނަވާނެއެވެ. އާދޭހެވެ. ދެން ވަޙީކުރައްވާނެއެވެ. ތިމަންރަސްކަލާނގެ އަޅާ ބުނީ ކީކޭހެއްޔެވެ؟ އެބޭކަލުން ދަންނަވާނެއެވެ. އޭނާ އިސްތިރުޖާޢުކޮށް، އިބަކަލާނގެއަށް ޙަމްދުކޮށްފިއެވެ. ދެން ﷲ ތަޢާލާ ވަޙީކުރައްވާނެއެވެ. ތިމަންރަސްކަލާނގެ އަޅާއަށްޓަކައި ސުވަރުގޭގައި ގަނޑުވަރެއް ބިނާކުރާށެވެ. އަދި އެގަނޑުވަރަށް ޙަމްދު ގަނޑުވަރުގެ ނަމުން ނަންދޭށެވެ!"\n އިސްތިރުޖާޢުކުރުން: އިސްތިރުޖާޢުކުރުމަކީ إِنَّا لِلَّهِ وَ إِنَّا إِلَيهِ رَاجِعُونَ ކިޔުމެވެ. (މާނައަކީ: ތިމަންމެން ވަނީ ﷲ އަށްޓަކައެވެ. އަދި ތިމަންމެން އެބުރިދާނީ ވެސް އެކަލާނގެ ޙަޟްރަތަށެވެ.)\n މިއީ އިމާމް ތިރްމިޛީ ރިވާކުރައްވާފައިވާ ޙަދީޘެކެވެ. އަދި އަލްޢައްލާމާ މުޙައްމަދު ނާޞިރުއްދީނުލްއަލްބާނީގެ ސިލްސިލަތުއްޞަޙީހާ ގައި މި ޙަދީޘް ގެންނަވާފައިވެއެވެ.


Dhunfathaa dhuruvaan naib raees govaalavvaifi | Mihaaru\nމޯލްޑިވްސް ޑިމޮގްރެފިކް ހެލްތު ސާވޭ 2016-17 އާއްމު ކުރުމުގެ ރަސްމިއްޔާތުގައި ނައިބު ރައީސް ފައިސަލް ނަސީމް ވާހަކަ ދައްކަވަނީ. މިހާރު ފޮޓޯ: ހުސައިން ވަހީދު\n14 ފެބުރުއަރީ 2019 - 11:435comments\n"މޯލްޑިވްސް ޑިމޮކްގްރެފިކް ހެލްތު ސާވޭ 2016-17" އާއްމުކުރުމަށް ހޮޓެލް ޖެން ގައި މިއަދު ބޭއްވި ރަސްމިއްޔާތުގައި، އެ ސާވޭ ނެރެދެއްވުމަށް ފަހު ފައިސަލް ވިދާޅުވީ މާބަނޑު އަންހެނުންނާއި ކުޑަކުދިންނަށް ދުންފަތުގެ ދުމުން ލިބެމުންދާ ގެއްލުން ރާއްޖޭގެ މަގުތަކުން ފެންނަ ކަމަށެވެ. ދުންފަތުގެ ނުރައްކަލުން އެ ފަރާތްތައް ސަލާމަތްކުރުމަކީ ގައުމީ ވިސްނުމެއްގައި މަސަައްކަތްކޮށްފި ނަމަ ކާމިޔާބު ކުރެވޭނެ ކަމެއް ކަމަށް ވެސް އޭނާ ވިދާޅުވި އެވެ.\nފައިސަލް ވިދާޅުވީ ރާއްޖޭގެ ރައްޔިތުންނަކީ ދުޅަހެޔޮ ބަޔަކަށް ހަދަން ސަރުކާރާއި ޖަމިއްޔާ ޖަމާއަތްތަކުން ގިނަ މަސައްކަތްތަކެއް ކުރަމުން އަންނައިރު އާއްމު ފަރުދުން އެ މަސައްކަތުގައި ބައިވެރިވާންޖެހޭ ކަަމަށެވެ. އެގޮތުން ދުންފަތުގެ އިސްތިއުމާލް ކުރުމުގެ ނުބައި އާދައިން ޒުވާނުން ދުރުކުރުމަށް މައިންބަފައިން ހާއްސަ ކެމްޕޭނެއް ކުރުމަށް އޭނާ ގޮވައިލެއްވި އެވެ.\n"އަޅުގަނޑު މިއަދު ހަމަ ހުރިހާ ޒުވާނުންނަށް އަދި ވަކީން ހާއްސަކޮށް ގޮވައިލަން ބޭނުން، އަޅުގަނޑު ހަމަ މައިންބަފައިންނަށް ވަކިން ހާއްސަކޮށް ގޮވައިލަން ބޭނުންވޭ މިކަމުން ދުރުހެލިވުމަށްޓަކައި އަޅުގަނޑުމެން ހާއްސަ ކެމްޕޭނެއް ކުރުމުގެ މުހިއްމުކަން،" އޭނާ ވިދާޅުވި އެވެ.\nމިއަދު އާއްމުކުރި ސާވޭގެ ނަތީޖާއިން އެނގޭ ގޮތުގައި ދުންފަތުގެ އިސްތިއުމާލު ކުރުމާއި އެ ނޫން ވެސް ސިއްހީ ގޮތުން ރަނގަޅު ނޫން އާދަތައް ރާއްޖޭގައި އާއްމުވެފައި ވާއިރު، ދުޅަހެޔޮ އާދަތައް ރާއްޖޭގައި މަދެވެ. އެހެންވެ، އެކަށީގެންވާ ވަރަށް ވުރެ ބަރު މީހުން ވެސް ނިސްބަތުން ގިނަ އެވެ.\nނައިބު ރައީސްގެ ވާހަަކަފުޅުގައި އެކަން ވެސް ފާހަގަކުރައްވައި، ސިއްހަތަށް ފައިދާހުރި އާދަތައް ހަރުލައްވަން ރައްޔިތުންނަށް ގޮވައިލެއްވި އެވެ. އެގޮތުން ދުޅަހެޔޮ ހަށި ހެޔޮ މުޖުތަމައެއް ބިނާކުރައްވަން ރައީސް އިބްރާހީމް މުހައްމަދު ސޯލިހް ކުރިއަށް ގެންދަވާ ކެމްޕޭނުގައި ބައިވެރިވުމަށް އޭނާ ގޮވައިލެއްވި އެވެ.\nމޯލްޑިވް ޑިމޮގްރެފިކް ހެލްތު ސާވޭ 2016-17 އާއްމުކުރަން ބޭއްވި ރަސްމިއްޔާތުގައި ހެލްތު މިނިސްޓަރު އަބްދުﷲ އަމީނާއި އެހެން ބައެއް ވަޒީރުންނާއި ހެލްތު މިނިސްޓްރީގައި ކުރިން މަސައްކަތްކުރައްވާފައިވާ ބައެެއް ބޭފުޅުން ބައިވެރިވެވަޑައިގެންނެވި އެވެ.\nޑިމޮގްރަފިކް ހެލްތު ސާވޭ އަކީ އާބާދީގެ ސިއްހީ ހާލަތު ދެނެގަތުމަށް ކޮންމެ ފަސް އަހަރަކުން ނުވަތަ އެގައުމަކުން ކަނޑައަޅާ މުއްދަތުގެ ދުރުމިނެއްގައި ކުރާ ސާވޭ އެކެވެ. ރާއްޖޭގައި މިފަހަރުގެ ސާވޭގެ ކުރިން މިފަދަ ސާވޭއެއް ކޮށްފައި ވަނީ 2009 ވަނަ އަހަރު އެވެ. އެ ސާވޭ ކުރުމުގައި ދުނިޔޭގެ ސިއްހަތު ޖަމިއްޔާއާއި އާއި އދ.ގެ އެހެން ބައެއް އެޖެންސީތަކުން ރާއްޖެއަށް އެހީތެރިވެދިނެވެ.\nއިތުރު ލިޔުންތައް ސިއްހަތު ޑަބްލިއުއެޗްއޯ އަބްދުﷲ އަމީން، ހެލްތު މިނިސްޓަރު ނައިބު ރައީސް ފައިސަލް ނަސީމް ދުންފަތުގެ އިސްތިއުމާލުކުރުން ހެލްތު މިނިސްޓްރީ


ލޯކަލް ކައުންސިލް އިންތިހާބުގެ ދެވަނަ ބުރުގެ ވޯޓުލުން ފެށިގެން ކުރިއަށް | Sangu News\n1 މެއި 2021 - 11:56\nލޯކަލް ކައުންސިލް އިންތިހާބާއި އަންހެނުންގެ ތަރައްގީއަށް މަސައްކަތްކުރާ ކޮމިޓީގެ އިންތިހާބުގެ ދެވަނަ ބުރުގެ ވޯޓުލުން ފަށައިފިއެވެ.\nލޯކަލް ކައުންސިލާއި އަންހެނުންގެ ތަރައްގީއަށް މަސައްކަތް ކުރާ ކޮމިޓީތަކުގެ އިންތިހާބުގެ ފުރަތަމަ ބުރު ބާއްވާފައިވަނީ މިދިޔަ މަހުގެ 10 ވަނަ ދުވަހު އެވެ. ދާއިމީ ނަތީޖާ އިއުލާން ކުރުމުގެ ކުރިން ދެ ރަށެއްގެ ވޯޓުފޮށީގައި މައްސަލަތަކެއް ދިމާވެގެން އެ ދެ ރަށުގައި އަލުން ވޯޓުނެގުމަށް އީސީން ވަނީ ނިންމާފަ އެވެ. އެއީ ލ. މާވަށާއި ތ. ގާދިއްފުއްޓެވެ.\nމި ދެރަށުގައި އަލުން ވޯޓުލާން ނިންމާފައިވަނީ އެ ވޯޓު ފޮށިތަކަށް ދާއިރާ ނޫން ބަޔަކު، އޮޅިގެން ވޯޓުލާފައިވާކަން ސާބިތު ވުމާ ގުޅިގެންނެވެ. ނަމަވެސް ދާއިމީ ނަތީޖާ އިއުލާންކޮށް ނިމުނު އިރު އަލުން އިންތިހާބު ބާއްވަން ޖެހޭ އިތުރު ދާއިރާތަކެއްވެސް ފާހަގަވެފައިވާ ކަމަށް އިލެކްޝަނުން ވަނީ ބުނެފަ އެވެ.\nދެވަނަ ބުރު އަދި އަލުން ވޯޓުލުމަށް ނިންމާފައިވަނީ ހއ. ތަކަންދޫ، ހއ. އުލިގަން، ނ. މަގޫދޫ، ރ. މާކުރަތު، ބ. ކެންދޫ، ބ. ކިހާދޫ، ވ. ފުލިދޫ، މ. ރަތްމަންދޫ، ފ. ދަރަނބޫދޫ، ލ. ކަލައިދޫގެ އެވެ.\nލޯކަލް ކައުންސިލް އިންތިހާބު އެމްޑީޕީން ކާމިޔާބު ކުރިނަމަވެސް، އެމްޑީޕީއަށް އިންތިހާބުގައި ބޮޑު ނާކާމިޔާބީއަކާ ކުރިމަތިލާން ޖެހިފައިވަނީ މާލެއިންނެވެ. އެމްޑީޕީއަށް އިންތިހާބުގައި މާލޭގެ މޭޔަރުކަމާއި މެޖޯރިޓީވެސް ވަނީ ގެއްލިފައެވެ.


Dhidha aa logo badhalu kuree kuriah dhaane mageh nethumun: JP | Mihaaru\nކުނޫޒްގައި ބޭއްވި އިދިކޮޅު އިއްތިހާދުގެ ދެވަނަ ޖަލްސާއެއްގައި ގާސިމް ވާހަކަ ދައްކަވާއިރު، ކުނޫޒުގައި ޖޭޕީގެ ދިދަ ދަމާފައި.----ފޮޓޯ: ހުސެއިން ވަހީދު/މިހާރު\nދިދަ އާއި ލޯގޯ ބަދަލުކުރީ ކުރިއަށްދާނެ މަގެއް ނެތުމުން: ޖޭޕީ\n13 ޖޫން 2018 - 12:27 13 comments\nޖުމްހޫރީ ޕާޓީ (ޖޭޕީ) ގެ ދިދަ އާއި ލޯގޯ ބަދަލުކުރީ ސިޔާސީ ގޮތުން ކުރިއަށް ދެވެނޭ އެއްވެސް މަގެއް ނެތުމުން ކަމަށް އެ ޕާޓީން މިއަދު ބުނެފި އެވެ.\nޖޭޕީގެ ދިދަ އާއި ލޯގޯ ބޭނުން ކުރުން މިދިޔަ އަހަރުގެ ޖުލައިގައި އިލެކްޝަންސް ކޮމިޝަނުން މަނާކުރީ އެ ދިދަ އާއި ލޯގޯ އިން ރައީސުލްޖުމްހޫރިއްޔާގެ ދިދަ ރަމްޒުކޮށްދޭ ކަމަށް ބުނެ އެވެ. އެ ކޮމިޝަންގެ ނިންމުން ބާތިލްކުރަން ޖުމްހޫރީ ޕާޓީން ސިވިލް ކޯޓަށް ހުށަހެޅި މައްސަލައިގެ އަޑުއެހުންތައް ނިންމާލިތާ އެތައް ދުވަހެއް ވީއިރު ވެސް، ހުކުމެއް ކޮށްފައެއް ނުވެ އެވެ.\nJumhooory party ge dhidha aai logo badhalu koffi\nޖުމްހޫރީ ޕާޓީގެ ޑެޕިއުޓީ ލީޑަރު ޑރ. ހުސެއިން ރަޝީދު ހަސަން "މިހާރު" އަށް ވިދާޅުވީ ޕާޓީގެ ދިދަ އާއި ލޯގޯ ބޭނުން ކުރަން ހުއްޓާލަން އިލެކްޝަންސް ކޮމިޝަނުން އެންގި ހިސާބުން ދިދަ އާއި ލޯގޯ ބޭނުން ކުރަމުން ނުދާ ކަމަށެވެ. އެކަމަކު، ދިދަ އާއީ ލޯގޯ ނެތި ޕާޓީގެ ކަންކަން ހިންގުން އުނދަގޫވާތީ ދިދަ އާއި ލޯގޯ ބަދަލުކުރީ ކަމަށް އޭނާ ވިދާޅުވި އެވެ.\nއާ ލޯގޯ އާއި ދިދަ ބޭނުންކުރުމުގެ ހުއްދަ ޖޭޕީ އަށް އޭސީން މިހާރު ވަނީ ދީފަ އެވެ.\nހުސެން ވިދާޅުވި ގޮތުގައި ޖޭޕީއަކީ ގާނޫނާއި ގަވައިދުތަކަށް ހުރުމަތްތެރިކޮށް ހިތާނެ ޕާޓީއެކެވެ. އެގޮތުން އިލެކްޝަންސް ކޮމިޝަންގެ އެންގުމަށް އެ ޕާޓީގެ ލޯގޯ އާއި ދިދަ ބޭނުންކުރަން ހުއްޓާލިތާ އަހަރެއްހާ ދުވަސް ވެފައިވާ ކަމަށް ވެސް ވިދާޅުވި އެވެ.\nއެކަމަކު އިލެކްޝަންސް ކޮމިޝަންގެ ބައެއް އަމަލުތަކާ މެދު އޭނާ މިއަދު ވެސް ކަންބޮޑުވުން ފާޅުކުރެއްވި އެވެ. އެގޮތުން ޖޭޕީ އަށް އިލެކްޝަންސް ކޮމިޝަނުން ދޭން ޖެހޭ ފައިސާ އަދިވެސް އެއްކޮށް ދީފައި ނުވާ ކަމަށް ވިދާޅުވި އެވެ.\nޖުމްހޫރީ ޕާޓީގެ ސެކްރެޓަރީ ޖެނެރަލް އަހުމަދު ސަމީރު ވިދާޅުވީ ޕާޓީގެ ދިދަ އާއި ލޯގޯ ބަދަލުކުރީ ކުރިއަށް ދެވޭނެ އިތުރު އެއްވެސް ގޮތެއް ނެތުމާއި ޝަރުއީ ނިޒާމުގެ ތެރެއިން މައްސަލައަށް ހައްލެއް ނުލިބުމުން ކަމަށެވެ. އެގޮތުން ސިވިލް ކޯޓާއި ސުޕްރީމް ކޯޓަށް ތިން ފަހަރެއްގެ މަތިން ސިޓީ ފޮނުވައިގެން ވެސް ޖަވާބެއް ލިބިފައި ނުވާތީ ސަމީރު ވަނީ ކަންބޮޑުވުން ފާޅުކުރައްވައިފަ އެވެ.\n"ޖޭޕީގެ ދިދަ އާއި ލޯގޯ މަނާކުރި ހިސާބުން އެއްވެސް ލިޔެކިޔުމެއްގައި އެ ބޭނުމެއް ނުކުރަން. ދިދަ އާއި ލޯގޯ ނެތީމަ ވަރަށް ބޮޑު އައިބުކަމެއް އަންނާނެ،" ސަމީރު ވިދާޅުވި އެވެ.\nއޭނާ ވިދާޅުވި ގޮތުގައި މި މަހުގެ ފަހުކޮޅު އޮންނަ ޖޭޕީގެ ކޮންގްރެސްގައި ޕާޓީގެ އާ ލޯގޯ އާއި ދިދައާ މެދު ގޮތެއް ނިންމާނެ އެވެ.\nރައީސުލްޖުމްހޫރިއްޔާގެ ދިދައިގައި ހަނދު ފަޅިއަކާއި ތަރިއެއް ހިމެނޭއިރު، ޖުމްހޫރީ ޕާޓީގެ ދިދަ އާއިި ލޯގޯގައި ވެސް ހަނދުފަޅިއަކާއި ތަރިއެއް ހިމެނެ އެވެ. ގައުމީ ދިދަ ބޭނުން ކުރުމާ ބެހޭ އުސޫލު ބުނާ ގޮތުން ރައީސްގެ ދިދައާ ވައްތަރު ދިދައެއް ނުވަތަ ނިޝާނެއް އެހެން ފަރާތަކަށް ބޭނުމެއް ނުކުރެވޭނެ އެވެ.\nޖުމްހޫރީ ޕާޓީގެ ފުރަތަމަ ދިދަ އާއި ލޯގޯއަކީ 2008 ގައި ބޭއްވި އެ ޕާޓީގެ ފުރަތަމަ ކޮންގްރެސް އިން ފާސްކޮށް، އިލެކްޝަންސް ކޮމިޝަންގައި ރަޖިސްޓަރީ ކުރި ދިދަ އާއި ލޯގޯއެކެވެ. އަދި އެ ދިދަ އާއި ލޯގޯ ބޭނުންކޮށްގެން ޖުމްހޫރީ ޕާޓީން ވަނީ ވޭތުވެދިޔަ ހުރިހާ އިންތިހާބެއްގައި ކެމްޕެއިން ކޮށްފަ އެވެ.\nއިތުރު ލިޔުންތައް ސިޔާސީ ޕާޓީ އިދިކޮޅު ފަރާތްތައް އިލެކްޝަންސް ކޮމިޝަން ޖުމްހޫރީ ޕާޓީ އަހުމަދު ސަމީރު (ޖޭޕީ)\nކެންޑިޑޭޓުންނަށް ޚަރަދު ކުރެވޭ މިންވަރު ބޮޑު ކުރަނީ


Siren - 16 | Vaahaka ސައިރެން – 16 – Vaahaka\n1k 13 0\tMarch 18, 2021\nއެހެން ބުނުމާއިއެކު ޒަފްރުލް ދޮރު ހުޅުވައިލީ ނިކުންނާށެވެ. ނަމަވެސް ދެލޯ ބޮޑުކޮށްލެވުނީ ކުރިމަތީގައި ހެވިދިލިފައިހުރި އަވިއާނާ ފެނުމުންނެވެ. ހަމައެވަގުތު ޒައިކާން އާއި ނިކާން އެކަކުއަނެކަކަށް ނަޒަރެއް ދެމުން ފިއްޔެވެ. ނޫރީންއަށްވެސް މިމަންޒަރު ފެނުމާއިއެކު ޒައިކާން ފިލައިއޮތް މޭޒުގެ ކައިރީގައިހުރި ޑްރެސިން ޓޭބަލް ދަށަށްވަނެވެ. ނިކާން އެނދުދަށަށްވަދެ ފިލި މަންޒަރު އަވިއާނާއަށް ފެނުނުކަމެއް އޭނާއަކަށް ނޭނގެއެވެ. އޭނާ ހީކުރީ އަވިއާނާގެ ކިބއިން އޭނާ ސަލާމަތްވީ ކަމަށެވެ. އެހެންކަމުން އޭނާހުރީ ނުހަނު ހަމަޖެހިލައިގެންނެވެ. އަވިއާނާ އޭނާގެ އަތުތެރެއިން 'ކޯލް' ކުލައިގެ ދުންތަކެއް އަތުން ދޫކޮށް މުޅިކޮޓަރި ފުސްކޮށްލިއެވެ. އެދުންތައް ފިލިއިރު އެކޮޓަރީގައި ޒައިނީ އާއި ޒަފްރުލް އާއި އަވިއާނާއެއް ނެތެވެ. މިދަނޑިވަޅު ބަލައިފައި ޒައިކާން އެމޭޒު ދަށުން ނިކުމެ ނިކާން ކޮބައިތޯ ބަލަންވަށައި ހޯދައިލިއެވެ. ހަމަ އެވަގުތު ނޫރީން ޑްރެސިން ޓޭބަލްގެ ދަށުން ނިކުތެވެ. އެނިކުތީ ނިކާން ކަމަށް ހީކޮށް ޒައިކާންް 'ނިކީ' އޭ ބުނެވުނެވެ.\n"ނިކީއެއް ނޫން ނޫރީ!" ނޫރީން ބުނެލިއެވެ. ޒައިކާންއަކަށް ނޫރީން ފިލިކަމެއް ނޭނގެެވެ. އެހެން ކަމުން ނޫރީން ފިލީ ކިހިނެތްކަމާއިމެދު އޭނާހުރީ ސުވާލުއުފެދިފައެވެ.\n"ހަހަހަ! އަހަރެން ފިލީ ކިހިނެތްކަން ނޭނގިފަދޯ ތިހުންނަނީ؟ ދޮންބެއާ ޒައިކާންއާ ފިލިތަން ނޫރީއަށް ފެނުނީމަ ނޫރީވެސް ފިލީ." ނޫރީން ހިނިގަނޑެއް ޖަހައިލުމަށްފަހު ބުންޏެވެ.\n"އޯވްހް! ދެން ކޮބާ ނިކީ؟" ޒައިކާން އެހެން ބުނެ ތަންތަން ހޯދަން ފެށިއެވެ.\nނޫރީންވެސް ޒައިކާން އާއި ބައިވެރިވެ ތަންތަންް ހޯދަން ފެށިއެވެ. މިހެން ތަންތަން ހޯދަމުން ދަނިކޮށް ނޫރީންއަށް ފެނުނީ އަލަމާރިއެއްގެ އެއްފަރާތަށް ވެއްޓިފައި އޮތް ކަރުދާސްކޮޅެކެވެ.\n"ޒައިކާން!" ނިކާން ހޯދަން އުޅުނު ޒައިކާންއަށް ނޫރީން މާވަރަކަށް ގޮވާއަޑު އިވެގެން ނޫރީން ކައިރިއަށް ދިޔައެވެ.\n"ޒައިކާން! ނޫރީއަށް ހީވަނީ އެދެމީހުންނާއިއެކު ދޮންބެވެސް އަވިއާނާ ގެންދިޔައީހެން. ސުވާލު އުފެދިދާނެ ނޫރީއަށް އެކަން އެނގުނީ ކިހިނެތްބާވައޭވެސް. ނޫރީއަށް އިނގުނީ މިކަރުދާސްކޮޅުގެ ސަބަބުން. މިއީ ދޮންބެ އަބަދުވެސް ގެންގުޅޭ ކަރުދާސްކޮޅެއް. މި ކަރުދާސްކޮޅުގަ މިއިނީ ކާކުކަން އިނގޭތަ؟ މިއީ ދޮންބެއާ އަހަރެންގެ ކޮއްކޮ ނޫރާން. ނުރީ ނިޔާވީ މީގެ ތިން އަހަރުކުރިން ބްލަޑް ކެންސަރ ޖެހިގެން. އެއިރު ނުރީއަށްވީ 14." ނޫރީން އެކަރުދާސްކޮޅަށް ބަލައިލުމަށްފަހު ހިތްދަތިކަމާއިއެކު ބުންޏެވެ.\n"އެނީވޭސް. އެތިން މީހުން ސަލާމަތްކުރަން.... ވީ ވިލް ނީޑަ އަ ޕްލޭން." ނޫރީން ލޮލުން އައިސްހުރި ކަރުނަތަށަ އަތުގެ ނުފުށުން ފުހެލަމުން ސީރިއެސްކަމާއިއެކު ބުންޏެވެ. ޒައިކާން އެއްޗެކޭ ނުބުނުމުން ނޫރީން އެއްބުމަ މައްޗަށް ހިއްލައިލިއެވެ.\n"ނޫރީއަށް ހީވަނީ އެންމެ ފުރަތަަމަ ދޮންބެމެން ސަލާމަތްކުރަންވީހެން." ނޫރީން މިހެން ބުނެލީ ޒައިކާން މިކަމާއި ދެބަސްވާނެކަން އެނގިހުރެއެވެ.\nއޭނާގެ މަޤުސަދަކަށްވީ ޒައިކާން ލައްވާ ވާހަކަ ދެއްކެވުމެވެ. ކަންވީވެސް ހަމަ ނޫރީން ހީކުރި ގޮތަށެވެ.\n"ނޫން! ނިކީމެން ސަލާމަތްކުރުމަށްވުރެ އަވިއާނާމެން އެންމެ ފުރަތަމަ ބަލިކުރުން ބުއްދިވެރި." ޒައިކާން ބުނެލިއެވެ.\n"އެކަމަކު...." ޒައިކާން ބޯކަހައިލިއެވެ. "އެކަމަކު؟" ނޫރީންއަށް ދެބުމަ ކައިރިކޮށްލެވުނެވެ.\n"އެކަމަކު އަވިއާނާ ބަލިކުރުމަކީ އަހަރެމެން ހީކުރާހާ ފަސޭހަކަމެއް ނޫން." ޒައިކާން ބުންޏެވެ. "ތިބުނީ؟" ނޫރީން ބޯއަރިކޮށްލަމުން އަހައިލިއެވެ.\n"މިބުނީ އަވިއާނާ ބަލިކުރަން ވަރަށް އުނދަގޫވާނެއޭ. އޯލްމޯސްޓް އިމްޕޮސިބަލް." ޒައިކާން ބުންޏެވެ.\n"މިބުނީ.. އަވިއާނާ ބަލިކުރުމަކީ އުނދަގޫ ކަމެއް. ނޫރީއަށްވެސް އިނގޭ އެކަން. ދެން ތިތަނުގަ މައްސަލައަކީ ކޮބާތަ؟" ނޫރީން އެއްސެވެ.\n"މިތަނުގަ މައްސަލައަކީ ބީނިޝްއާ ހަނީން އަވިއާނާ އާއި ބައިވެރިވުން. އަވިއާނާ ނޫނީ ބީނިޝް ނޫނީ ހަނީން އެއްކޮށް ހުންނަނަމަ އެމީހުންގެ ބާރުގަދަވާނެ. ބަޓް.. ވަކިން ހުންނަނަމަ ވަރަށް ފަސޭހަވާނެ!" ޒައިކާން ބުންޏެވެ.\n"އޯހް! ޕިސް.. ކިހިނެތް ދެން ހަދާނީ؟" ނޫރީން އޭނާގެ ނިތްކުރީގައި އަތް ޖައްސައިލުމަށްފަހު އެއްސެވެ.\nޒައިކާން ދެކޮނޑު އަރުވައިލުމާއިއެކު ނޫރީން މާޔޫސްވިއެވެ. އެކަމާއިމެދު ވިސްނަން ނޫރީން އަލަމާރީގައި ލެނގިލިއިރު ޒައިކާން ހަރަމް ބަންނަމުން މޭޒުގައި ލެނގިލިއެވެ\n"އަހަރެން ހިތަށްއަރާ އެމީހުން ވަކިކުރެވޭނެ ގޮތެއް އޮންނަ ނަމައޭ!" ޒައިކާންއަށް ބުނެވުނެވެ.\n"ދެޓްސް އިޓް ޒައިކް!" ނޫރީންއަށް ބޭއިޚްތިޔާރުގައި 'ޒައިކް' އޭ ބުނެވުމާއިއެކު އޭނާއަށް އަނގައިގައި އަތް އެޅުނެވެ.\nޒައިކާން އެއްބުމަ މައްޗަށް ހިއްލައިލުމަށްފަހު ނޫރީންއަށް ބަލައިލުމާއިއެކު ނޫރީންގެ ކޯތާފަތަށް ޖަންބުކުލަވެރިވެގެން ދިޔައެވެ. މިމަންޒަރު ފެނުމާއިއެކު ޒައިކާންއަށް ލާނެތް ގޮތަކަށް ހިނިތުންވެވުނެވެ. ނޫރީން މަޑުމަޑުން 'ސޮރީ' އޭ ބުނަމުން އިސްޖަހައިލިއެވެ. ޒައިކާން ނޫރީންގެ ކައިރިއަށްގޮސް ކުރިމައްޗަށް ހުއްޓުނެވެ. އަދި އިސްޖަހައިފައި ހުރުމުގެ ސަބަބުން މޫނުމައްޗަށް ވެރިފައިހުރި އިސްތަށިކޮޅުތައް ނޫރީންގެ ކަންފަތް ދޮށަށް ލައްވައިލަމުން 'އިޓްސް އޯކޭ ނޫރީ' އޭ ބުނެލިއެވެ. ޒައިކާން ނޫރީންއަށް އޭނާގެ ވަނަމުން ގޮވައިލުމާއިއެކު އޭނާގެ ކޮލުގެ ރަތްކަން ގަދަވިއެވެ. އެގޮތުގައި ކުޑަ ވަގުތުކޮޅެއް ހޭދަވެގެން ދިޔައެވެ.\n'ސައިރެން' ގެ 17ވަނަ ބަޔަށް އިންތިޒާރުކުރައްވާ!\nކެޓެގަރީ: ހިތާމަވެރި ފިކްޝަނަލް ވާހަކަ ޓީން ވާހަކަ\nގާލް March 20, 2021\nވާވް .....ނައިސް 😊\nflame Gurl March 25, 2021\n🌸ގާރލް🌸 March 21, 2021\nމި ޕާޓް ތަންކޮޅެއް ކުރު. އެކަމަކު ވަރަށް ވަރަށް ރީތި މި ޕާޓް ވެސް. ދެން އިންނަ ޕާޓް ގައި ތަންކޮޅެއް ދިގު ކޮއްލައްޗޭ. 😍😊😙\nޝުކުރިއްޔާ ޑިއަރ... ނެކްސް ޕާރޓް ދިގުކޮށްލެވޭތޯ ބަލާނަން އިންޝާﷲ 😊\n💜💜💜💜 March 30, 2021\nވައު ސަޅި ލަވް އިޓް👍💯❤❤\nދެން އޮތް ބައި ކޮން އިރަކުން... ކިއުރިއަސްލީ ވެއިޓިންގް.\nކޮން އިރަކުން މިވާހަކަ ނިމޭނީ🤔🤔.... ދޫކޮއްނުލާނަމޭ ކަލާ ވާހަކަ އަޕްކޮށްފަ ދީބަލަ.... ޕްލީޒް 😕😑🙁\n💜💜💜💜 April 1, 2021\nކޮން އިރަކު ނެކްސްޓު ޕަާޓް\nނުޒޫ May 10, 2021\nThe best April 3, 2021\nނެކްސްޓް ޕާޓް ކޮން އިރަކުންތަ؟\nހާދަ ލަހޭ އަށް ވާއިރުވެސް..\nހާދަ ލަހޭ އަޕް ވާއިރު....\n🌸ގާރލް🌸 April 7, 2021\nހޭ... ވެއާ އިސް ދަ ނެކްސްޓް ޕާޓް...


Messi ge penalty thah Iceland ge keeper dhaskuri\nމެސީގެ ޕެނަލްޓީތައް އައިސްލޭންޑުގް ކީޕަރު ދަސްކުރި\nއާޖެންޓީނާ މެޗުން މޮޅުވިޔަނުދީ ހިފެހެއްޓީ ހަލްޑޯސަން\nކ. މާލެ 18 ޖޫން 2018 | ހޯމަ 03:17 1,977\nއައިސްލޭންޑުގެ ކީޕަރު ހަންސް ތޮރ ހަލްޑޯސަން - އޭނާއަކީ ޕާޓް ޓައިމް ފިލްމް ޑައިރެކްޓަރެއް - އޭއެފްޕީ\nއާޖެންޓީނާގެ ކެޕްޓަން ލިއޮނެލް މެސީގެ ޕެނަލްޓީތައް ދަސްކުރި ކަމަށް އައިސްލޭންޑުގެ ކީޕަރު ހަންސް ތޮރ ހަލްޑޯސަން ބުނެފިއެވެ.\nއައިސްލޭންޑުގެ ތާރީހުގައި ވެސް ވާރލްޑް ކަޕެއްގައި އެ ޓީމު ކުޅުނު ފުރަތަމަ މެޗުގައި އެ ޓީމު ވަނީ ވަރުގަދަ އާޖެންޓީނާއާ 1-1 އިން އެއްވަރުކޮށްފައެވެ. އާޖެންޓީނާއިން މެޗުގެ ލީޑު ނެގިތާ ހަތަރު މިނެޓު ނުވަނީސް އެ ޓީމުން އެއްވަރުކުރިއިރު އާޖެންޓީނާ މެޗުން މޮޅުވިޔަނުދީ ހިފެހެއްޓީ ހަލްޑޯސަންއެވެ. އޭނާ ވަނީ ދުނިޔޭގެ އެންމެ މޮޅު ކުޅުންތެރިޔާގެ ގޮތުގައި ގިނަ ބަޔަކު ދެކޭ ލިއޮނެލް މެސީގެ ޕެނަލްޓީއެއް ދެވަނަ ހާފުގައި މަތަކޮށްފައެވެ.\nމެޗަށްފަހު ވާހަކަ ދައްކަމުން ހަލްޑޯސަން ބުނީ ގޯލްކީޕަރެއްގެ ގޮތުގައި ވާރލްޑް ކަޕެއްގައި ކުޅުނު ފުރަތަމަ މެޗުގައި ދުނިޔޭގެ އެންމެ އެންމެ މޮޅު ކުޅުންތެރިޔޭ ޖެހި ޕެނަލްޓީއެއް ސޭވް ކުރެވުމަކީ ވަރަށް ބޮޑު ކަމެއް ކަމަށެވެ. މެސީގެ ޕެނަލްޓީއެއް ސޭވް ކުރެވުމަކީ ހުވަފެނެއް ހަގީގަތަކަށް ވުން ކަމަށާއި އެކަން ހާއްސަވަނީ އެކަމުގެ ސަބަބުން މެޗު އެއްވަރުމުން ކަމަށް އޭނާ ބުންޏެވެ. އޭނާ ބުނީ އުއްމީދަކީ އެމެޗުން ލިބުނު ޕޮއިންޓާއެކު ދެވަނަ ބުރަށް ދަތުރުކުރުން ކަމަށެވެ.\nހަލްޑޯސަން ބުނީ ޕެނަލްޓީއަކާ ކުރިމަތިވެދާނެ ކަމަށް ތައްޔާރުވިން ކަމަށާއި އެގޮތުން މީގެކުރިން މެސީ ޖަހާފައިވާ ވަރަށް ގިނަ ޕެނަލްޓީތައް ބެލި ކަމަށެވެ. ހަމައެހެންމެ އޭނާއާ ދެކޮޅަށް ވަން ޕެނަލްޓީތައް ވަނުމުގައި ދިމާވި ކަންކަން ބެލުމަށް އެ ޕެނަލްޓީތައް ވެސް ބެލިކަމަށް ހަލްޑޯސަން ބުނެފައިވެއެވެ. އޭނާ ބުނީ މެސީ ޕެނަލްޓީ ޖަހާނީ އެފަރާތަށް ކަން ވަރަށް ބޮޑަށް ޔަގީންކުރެވުނު ކަމަށެވެ.\nމި މެޗުގައި އައިސްލޭންޑަށް މާ ގިނަ ވަގުތު ބޯޅަށް ނުގެންގުޅެވުނު ނަމަވެސް އެ ޓީމުން ވަނީ މޮޅު ޑިފެންސިވް ގޭމެއް ކުޅެ އާޖެންޓީނާ ނުތަވަނަވަސްކޮށްލާފައެވެ.\nހަލްޑޯސަން ބުނީ އެ ޓީމުގެ ގޭމް ޕްލޭނަކީ އެއީ ކަމަށާއި އެކަން ވަރަށް ރަނގަޅަށް ކާމިޔާބުވި ކަމަށެވެ. ކޮންމެ މިނެޓަކަށްފަހު އިތުބާރު ބޮޑުވެގެންދިޔަ ކަމަށާއި އެހެން ނަމަވެސް އާޖެންޓީނާއަށްވުމާއެކު ކޮންމެވެސް ވަރަކަށް ބިރުވެސް ގަތް ކަމަށެވެ. އެހެން ނަމަވެސް އާޖެންޓީނާއިން ލަނޑު ޖެހުމާއެކު އެއްވަރުކުރެވުމުން މެޗުގައި އިތުރަށް ކުރިޔަށް ދިޔުމަށް ފަސޭހަވި ކަމަށާއި ކުރިޔަށް އޮތް މެޗުތަކުގައި ވެސް ރަނގަޅު ނަތީޖާތަކެއް ނެރެން ބޭނުންވާ ކަމަށް ހަލްޑޯސަން ބުންޏެވެ.\nހަލްޑޯސަންއަކީ އައިސްލޭންޑުގެ އެއް ނަމްބަރު ކީޕަރަށްވާއިރު އޭނާއަކީ ފިލްމް ޑައިރެކްޓަރެކެވެ.\nމެސީގެ ޕެނަލްޓީ ސޭވްކުރުމާއެކު ހަލްޑޯސަންއަށް ގިނަ ބަޔެއްގެ ތައުރީފް ވަނީ އަމާޒުވެފައެވެ. އެންމެފަހުން ކުޅުނު ޔޫރޯ ފުޓްބޯޅަ މުބާރާތުގެ ގްރޫޕް ސްޓޭޖުގައި ޕޯޗުގަލްއާ ދެކޮޅަށް ކުޅުނު މެޗުގައި ކްރިސްޓިއާނޯ ރޮނާލްޑޯއަށް ވެސް އޭނާ ކޮޅަށް ލަނޑެއް ޖެހިފައެއް ނުވެއެވެ. ޕެނަލްޓީގެ އިތުރުން މެސީ މި މެޗުގައި 11 ހަމަލާ އުފެއްދިއެވެ.\nމި ގްރޫޕުން ދެވަނަ ބުރަށް ކޮލިފައިވުމަށް ކުރިޔަށް އޮތް ދެ މެޗުގައި ރަނގަޅު ނަތީޖާތަކެއް ނެރެން އައިސްލޭންޑަށް މަޖުބޫރެވެ. ގްރޫޕް ފިޔަވަހީގެ ދެވަނަ މެޗުގައި އެ ޓީމު ނުކުންނާނީ އަންނަ ހުކުރު ދުވަހު ނައިޖީރިއާ އާއި ދެކޮޅަށެވެ.


Champion TC Saudi Training camp ah | Mihaaru\nޓްރެއިނިން ކޭމްޕް ފުރުމުގެ ކުރިން ޓީސީގެ ކުޅުންތެރިން ގްރޭޓާ މާލެ ބަސް ޓާމިނަލްގައި ފޮޓޯ އަކަށް ހުއްޓިގެން.-- ފޮޓޯ: ނިޝާން އަލީ/ މިހާރު\nޗެމްޕިއަން ޓީސީ ސައުދީ ޓްރެއިނިން ކޭމްޕަށް\n14 ޖުލައި 2019 - 14:38 1 comment\nއެފްއޭއެމުން ދިން ފުރުސަތެއްގައި ދިރާގު ދިވެހި ޕްރިމިއާ ލީގުގެ އެންމެ ފަހުގެ ޗެމްޕިއަން ޓީސީ ސްޕޯޓްސް ކްލަބުން 12 ދުވަހުގެ ޓްރެއިނިން ކޭމްޕެއްގައި މިއަދު ސައުދީ އަރަބިއާ އަށް ފުރައިފި އެވެ.\nމި އަހަރުގެ އޭއެފްސީ ކަޕުގައި ވާދަކުރުމުގެ ފުރުސަތު ގެއްލުނު ދިވެހި ދެ ކްލަބް ކަމަށްވާ މާޒިޔާ އާއި ލީގު ޗެމްޕިއަން ޓީސީ އަށް ބަދަލެއްގެ ގޮތުން އެފްއޭއެމުން ޓްރެއިނިން ކޭމްޕެއް ހަމަޖައްސައިދިނީ ދިވެހި ޓީމުތަކަށް އިތުރު ފުރުސަތު ފަހިކޮށްދިނުމުގެ ގޮތުންނެވެ. މާޒިޔާ އިން މިދިޔަ މަހު ކުރީކޮޅުގައި ލީގު ފެށުމުގެ ކުރިން ޓްރެއިނިން ކޭމްޕް ފުރިހަމަކުރިއިރު، ޓީސީން ބޭނުންވީ އިންޑިއަން އޯޝަން އައިލެންޑް ގޭމްސް (އައިއޯއައިޖީ) އަށް ލީގު މެދުކަނޑާލުމުން ލިބޭ ބްރޭކުގައި ޓްރެއިނިން ކޭމްޕް ފުރިހަމަކުރާށެވެ.\nއޭއެފްސީ ކަޕަށް މި އަހަރު ނުދެވުނީ ރާއްޖޭގެ ޓީމުތަކަށް ކްލަބް ލައިސަންސް ނުލިބުމުންނެވެ. ލައިސަންސް ހޯދަން ލިޔެކިޔުން ހުށަނޭޅުނީ އެފްއޭއެމްގެ އިހުމާލުން ކަމަށް ކްލަބްތަކުން ބުނި ނަމަވެސް އެފްއޭއެމުން އޭރު ބުނީ ކްލަބްތަކުގެ މައްސަލަ ވެސް އެބައޮތް ކަމަށެވެ. އެކަމަށް ހައްލެއް ހޯދުމުގެ ގޮތުން އެފްއޭއެމުން ވަނީ މި އަހަރު ލީގުގައި ވާދަކުރާ ހުރިހާ ޓީމަކުން އޭއެފްސީ ކްލަބް ލައިސަންސް މިންގަނޑަށް ފެތޭ ލޯކަލް ލައިސަންސެއް ހޯދަންޖެހޭ ގޮތަށް ގަވައިދު ބަދަލުކޮށްފަ އެވެ.\nގައުމީ ފިރިހެން ޓީމުގެ އެސިސްޓަންޓް ކޯޗުކަމާއި އަންހެން ގައުމީ ޓީމުގެ ހެޑްކޯޗުކަން ކޮށްފައިވާ ތަޖުރިބާކާރު ކޯޗު މުހައްމަދު އާތިފް (އާތީ)ގެ ކޯޗުކަމުގައި ކުޅެމުން އަންނަ ޓީސީން ވަނީ ށ. ފޯކައިދޫ ބަލިކޮށް އެފްއޭ ޗެރިޓީ ޝީލްޑް ކާމިޔާބުކޮށްފަ އެވެ.\nޓީސީގެ ކޯޗު އާތީ (ވ) އެފްއޭއެމްގެ ރައީސް ބައްސާމްއާ ސަލާމްކުރަނީ. -- ފޮޓޯ: ނިޝާން އަލީ/ މިހާރު\nމި ފަހަރުގެ ފުޓްބޯޅަ ސީޒަނުގައި މިހާތަނަށް އެންމެ ގިނަ މެޗު ކުޅެފައިވަނީ ޓީސީންނެވެ. ޗެރިޓީ ޝީލްޑް ދެ މެޗާ އެކު ޖުމްލަ ހަތް މެޗު އެ ޓީމުން ވަނީ މި ސީޒަނުގައި ކުޅެފަ އެވެ. މިހާރު ކުރިއަށްދާ ލީގުގެ ތިން ވަނައިގައި ޓީސީ އޮތީ ފަސް މެޗުން އަށް ޕޮއިންޓް ހޯދައިގެންނެވެ.\nލީގުގެ މެޗެއްގެ ކުރިން އޮތް ނޫސްވެރިންގެ ބައްދަލުވުމުގައި އާތީ ބުނީ ހާލަތު ދިމާވި ގޮތުން މުޅި ޓީމު އެކުގައި ޕްރީ ސީޒަން ޕްރެކްޓިހެއް ނުކޮށްލެވުނު ކަމަށާއި އޭގެ ސަބަބުން އޭނާ ބޭނުންވާ ލެވެލްގައި އަދި އެ ޓީމަށް ނުކުޅެވޭ ކަމަށެވެ. އެކަމަކު މި ޓްރެއިނިން ކޭމްޕްގެ ބޭނުން ފުރިހަމަ އަށް ހިފައި އަންނަ މަހު އަލުންލީގު ފަށާއިރު ޓީސީގެ ކުޅުން ކުރިއަށް ވުރެ ރަނގަޅުވާނެ ކަމަށް ބުންޏެވެ.\nމޮރިޝަސްގައި މި މަހު 18-29 އަށް ބާއްވާ އިންޑިއަން އޯޝަން އައިލެންޑް ގޭމްސް (އައިއޯއައިޖީ) ގައި ކުޅެން ގައުމީ ފުޓްބޯޅަ ޓީމު ފުރާއިރު، މި ފަހަރުގެ ޓީމުގައި ގައުމީ ކެޕްޓަން އަކުރަމް އަބްދުލް ގަނީ (އަކޫ) ނުހިމެނެ އެވެ. ޓީސީގެ ޓްރެއިނިން ކޭމްޕްގައި އަކޫ ބައިވެރިވެ އެވެ. އެފްއޭއެމުން ބުނީ އަކޫ ގައުމީ ޓީމުގައި ނެތީ ޒުވާން ކުޅުންތެރިންނަށް ފުރުސަތު ދިނުމުގެ ގޮތުން ކޯޗު ޕީޓަ ސެގާޓް މަޝްވަރާކުރެވިގެން ނިންމި ނިންމުމެއް ކަމަށެވެ.\nއައިއޯއައިޖީ އަށް ދާ ގައުމީ ޓީމާ އެކު ޕްރެކްޓިސް ކުރި އައްޒާމް އަބްދުﷲ (އެޑޫ) އާއި މުހައްމަދު ސާމިރު ފައިނަލް ސްކޮޑުން ބާކީވިއިރު، އެ ދެ ކުޅުންތެރިން ވެސް ޓީސީގެ ޓްރެއިނިން ކޭމްޕްގައި ބައިވެރިވާނެ އެވެ.\nޓީސީން ވަނީ ދާދި ފަހުން ކުރިން އީގަލްސް އާއި ވެލެންސިއާ އަދި އއ. މާޅޮހަށް ކުޅުނު ސްޕެއިނުގެ މިޑްފީލްޑަރު އެންހެލް މުނޯޒް ގެނެސްފަ އެވެ. މުނޯޒްގެ އިތުރުން މި ޓްރެއިނިން ކޭމްޕްގައި ބައިވެރިވާ އަނެއް ބިދޭސީ ކުޅުންތެރިއަކީ ނޭޕާލްގެ މިޑްފީލްޑަރު ބިމަލް ގާތީ މަގަރް އެވެ. ޓީސީން ވަނީ މިދިޔަ އަހަރުތަކުގައި އެ ޓީމަށް ކުޅުނު މިސްރުގެ ޑިފެންޑަރު އަލާ ނާސިރު އާއި މި އަހަރު ގެނައި މިސްރުގެ ވިންގް މުސްތަފާ ކަހުރަބާ ދޫކޮށްލައިފަ އެވެ.\nއިތުރު ލިޔުންތައް އެފްއޭއެމް ޓީސީ ސްޕޯޓްސް


Accident eh gai Maabadu Meehakah Aniya Vejje އެކްސިޑެންޓެއްގައި މާބަނޑު މީހަކަށް އަނިޔާވެއްޖެ – Huvadhoo News Accident eh gai Maabadu Meehakah Aniya Vejje Huvadhoo News\nއެކްސިޑެންޓެއްގައި މާބަނޑު މީހަކަށް އަނިޔާވެއްޖެ\nމިއަދު މެންދުރު ސިނަމާލެ ބްރިޖް މަތީގައި ހިނގި ނުރައްކާތެރި އެކްސިޑެންޓެއްގައި މާބަނޑު މީހަކަށް އަނިޔާ ވެއްޖެއެވެ.\nފުލުހުން ވިދާޅުވީ މިއަދު މެންދުރު 12:10 ގައި ސިނަމާލެ ބްރިޖް މަތިން އެކްސިޑެންޓްވި ކަމުގެ ރިޕޯޓް ލިބިފައިވާ ކަމަށާއި ދެ ސައިކަލްޖެހި ހިނގާދިޔަ މިއެކްސިޑެންޓުގައި އަނިޔާވީ ސައިކަލުގެ ފަހަތުގައި އިން މާބަނޑު މީހާއަށް ކަމަށެވެ.\nއެއަންހެންމީހާއަށް މިހާރު ދަނީ އައިޖީއެމްއެޗްގައި ފަރުވާ ދެމުންނެވެ.\nފުލުހުން އިތުރަށް ވިދާޅުވި ގޮތުގައި މާލެއާ ވީ ކޮޅަށް ދުއްވާފައި އައި ދެ ސައިކަލެއް ޖެހި ހިނގާދިޔަ މިއެކްސިޑެންޓުގައި އެއް ސައިކަލް ދުއްވަން އިނީ 18 އަހަރުގެ ފިރިހެން ކުއްޖެކެވެ. އަދި އެސައިކަލުގެ ފަހަތުގައި އިނީވެސް 18 އަހަރުގެ އަންހެން ކުއްޖެކެވެ. އަނިޔާ ލިބުނީ އެއަންހެންކުއްޖާއަށެވެ.\nމިއެކްސިޑެންޓުގައި އިތުރު މީހަކަށް އަނިޔާއެއް ލިބިފައި ނުވެއެވެ.\nމިއެކްސިޑެންޓް ހިނގަން މެދުވެރިވި ސަބަބަކަށް ފުލުހުން ވިދާޅުވަނީ އެސައިކަލުގެ ކުރީ ފުރޮޅު ފަޅައިގެން ދިޔުމުން ކަމަށެވެ.


ޑިމޮކްރަސީ އެއްގެ ހަގީގީ ބާރުވެރި ފަރާތަކީ ރައްޔިތުންނެވެ. – Maldivian Democratic Party\n01 ނޮވެމްބަރު 2012\nޑިމޮކްރަސީ އެއްގެ ހަގީގީ ބާރުވެރި ފަރާތަކީ ރައްޔިތުންނެވެ.\nލިޔުނީ : ޙަމްދޫން ރަޝީދު / ގދ. ނަޑެއްލާ އެމް.ޑީ.ޕީ މެދުމިން ގޮފީގެ ރަޢީސް\nޑިމޮކްރަސީ މި ޖުމްލައަކީ ރައްޔިތުންގެ ފަރާތުން އުފެދިގެން އަންނަ ބާރަކަށް ކިޔާ ނަމެކެވެ. ޒަމާންވީ ދިވެހި މާޒީގެ ސަފްހާތަކުން މަދު ފަހަރަކު ނަމަވެސް ޑިމޮކުރަސީއެއްގެ ފޮނިމީރުކަން ދިވެހި އަފުރާދުންގެ ކަރުބުޑުގައި ލީނަމަވެސް ދިވެހި ޤައުމު ޑިމޮކުރަސީއަށް ކުރަމުން އަންނަ ދަތުރު ކޮންމެ ފަހަރަކު ވެސް ހުއްޓުވާލައި ސަމުގާ ބަދަލުކޮށްލަނީ ޑިމޮކްރަސީ ގެ އިދި ކޮޅު ނުވަތަ ޑިކްޓޭޓަރޝިޕް ނުވަތަ ހުދުމުހުތާރު އުސޫލުތަކަކީ މާފައިދާ ބޮޑު އުސޫލުތަކެއް ކަމުގައި ދެކޭ މަދުބައެއްގެ ހީލަތާއި އެކުގައެވެ. މުޙައްމަދު އަމީންގެ އަލް މުތަޤައްދިމް ޕާޓީ އުވި ދިޔައީ ވެސް މިފަދަ ސަބަބު ތަކަކާއި އެކުގައި ކަން ތާރީހް ހެކިވެއެވެ. އަދި އިބްރާޙިމް ނާސިރު ރަންނަ ބަނޑޭރި ކިލެގެ ފާނުގެ ވެރިކަން ނިމި ދިޔައީވެސް މިފަދަ ހީލަތުން ފުރިގެންވާ ރޭވުންތަކެއްގެ މަތީގައެވެ. ޒަމާނުއްސުރެ ދިވެހި ވެރިކަމުގެ ޝެހެން ޝާހަކީ ވަކި ބަޔަކު އެބަޔެއްގެ ތަރިކަ މުދާތަކަކަށް ހަދަން އުޅުނު ނަމަވެސް ދިވެހި އަފްރާދުންގެ މިލްކިއްޔާތެކެވެ.\nދިވެހި ޤައުމުގައި މޫލާފައިވި ޤަދީމީ ދިގު 30 އަހަރުގެ ވެރިކަމުގެ ޒަމާން ފެށިގެން އައީ ވަކި އާއިލާއެއްގެ މީހުންނަށް ދިވެހި މާލިއްޔަތާއި ދިވެހި ބައިތުލް މާލު ހުޅުވާލެވިފައިވާ ފަދަ ޖައްވެއްގައެވެ. ދިވެހި ބައިތުލް މާލުން ނުހައްޤު ގޮތުގައި އެތަކެއް ފައިސާތަކެއް ޤަދީމީ ވެރިކަމުގައި ނަގާފައިވާކަމީ ދިވެހިން ދަންނަ ހަޤީގަތެކެވެ. ނަމަވެސް 30 އަހަރުވީ ދިގު މާޒީގައި ވެސް ދިވެހީންގެ ތެރެއިން ގަދަ ހިތްވަރާއެކު މަސައްކަތް ކުރަމުން އައި ޑިމޮކުރަސީގެ އަބްތާލުންތަކެއް ރާއްޖެ އަށް ޑިމޮކުރަސީ ގެނައުމަށް ޓަކައި އެއްގޮތަށް ވުރެ ގިނަ ގޮތްތަކުން ދިވެހި ޤަދީމީ ވެރިކަމާއި ކުރިމަތި ލަމުން އައި ކަން ތާރީހުން ސާބިތުވާން އެބަހުއްޓެވެ. ސިޔާސީ ކުއްވެރިންތަކެއްގެ ގޮތުގައި ޖަލުގެ ތޭރިތަކުގެ ތެރޭގައި ގިނަ ދުވަސްތަކެއް ހޭދަ ކުރެއްވި ޑިމޮކުރަސީއަށް ޓަކައި ޤުރުބާނީތަކެއް ވަމުން އައި ހިތްވަރުގަދަ ފަހުލަވާނުން ތަކެއް ތިބިކަން ހެކިވެއެވެ.\nކޮންމެއަކަސް ޒަމާންވީ 30 އަހަރުގެ ވެރިކަމުގައި ވެރިކަމުގެ ނިޒާމަށް ފާޑު ކިޔުމަކީ ދިވެހިންގެ ސަޤާފަތުގައި އެއްގޮތަކަށްވެސް ކޮށްގެން ވާނޭ ކަމެއް ނޫނެވެ. ވެރި މީހާއަށް ފާޑު ކިޔައިގެން ނުވާނެއެވެ. ސިޔާސަތުތަކަށް ކިތަންމެ ހިންހަމަ ނުޖެހުނަސް ތީމުގެއިން އޭރު ދެމުން އައި 200 ޑޮލަރަކީ ވެސް ބޭސް ފަރުވާއަށް ރާއްޖެއިން ބޭރަށްދާ މީހަކަށް ދެވޭ ދައުލަތުގެ ބޮޑު އެހީއަކަށް ވަނީ ވެފައެވެ. ނަމަވެސް ދިވެހި ރައްޔިތުމީހާއަށް ދެވެމުން ދިޔަ 200 ޑޮލަރުގެ ހަޤީގަތް ވެސް ހާމަވެގެން ދިޔައީ ތީމުގޭ އޮޑިޓް ރިޕޯޓާއި ގުޅިގެންނެވެ. ކެޔޮކޭވަރު އެގޭނީ ވެސް ބިތުފަންގި ނެގި ދުވަހުންނޭ ބުނެއުޅެނީ އެއީ ހަމަ އެކަން ހިނގާ އުސޫލް ކަމުގައި ވާތީއެވެ.\nކޮންމެއަކަސް ޒަމަންވީ ވެރިކަމުގެ ފަރުދާގެ ފުރަގަހުގައި ނާޖާއިޒް އެތައް ކަމެއް ހިނގަމުންދިޔަ އިރު ފަރުދާގެ އަނެއް ކަނުގައި ދިވެހި ދަރީންތަކެއް އައީ ޑިމޮކްރަސީއަށް ޓަކައި ގުރުބާނީތަކެއް ވަމުންނެވެ. ޓިނުގޮޅީގައި ހަޔާތުން ބައެއް ދުވާލައި ސުފުރާގެ ގޮތުގައި ފުޅިތޮށި ބައްލަވައި ގެންފައި ވަނީ ވެސް ހަމަ ކެތްތެރި ކަމާއި އެކުގައެވެ. ނަމަވެސް ފޮރުވިފައިވި މި ހަޤީގަތްތައް ހާމަ ކުރި ޤަދީމީ 30 އަހަރުގެ ޙަޤީޤީ މަންޒަރު މުޅި ދުނިޔެ އަށާއި ރާއްޖޭގެ ރައްޔިތުންނަށް ފެނި ދިޔަ ދުވަހަކީ ދިވެހިންގެ މަޝްހޫރު 12، 13 އެވެ. އެ ދުވަހަށް ފަހު ދިވެހި އެތަކެއް ރައްޔިތުންނަށް އޭރުގެ ލޮބުވެތި ރައީސްގެ ފޮރުވިފައިވި އަސްލު ސޫރަ ހާމަވިއެވެ. ދިވެހިން ޑިމޮކުރަސީއަށް ކުރިދަތުރަށް އިތުރު ހިތްވަރެއް ލިބި އާރޯކަމެއް ލިބުނެވެ. ކޮންމެ އަކަސް ކުރިން ފަރުދާގެ ފުރަގަހުގައި ހިގަމުން އައި އިސްލާޙި ހަރަކާތް އާއްމު ވެއްޖެ އެވެ. ދިވެހި ރައްޔިތުން ޤަދީމީ ވެރިކަމަށް ފަސްޖެހުމެއް ނެތި ފާޑު ކިޔަން ފެށިއެވެ. މި ހިތްވަރު ދިވެހީންނަށް ހޯއްދަވައިދެއްވީ ދިވެހި ޤައުމުގެ ޑިމޮކުރަސީގެ ބައްޕަ ގ. ކެނަރީގޭ މުޙައްމަދު ނަޝީދު ( އަންނި ) އެވެ. އެމަނިކުފާނުގެ ހިތްވަރާއި ފަންވަރުން ހިތްވަރު ލިބިގަތް އެތަކެއް ދިވެހި ދަރީންނެއް މިއަދު އެބަ ތިއްބެވެ.\nޤަދީމީ ވެރިކަމުގެ ފަރާތުން ރިފޯމިސްޓުންނަށް ތަފާތު ގޯނާތައްކޮށް އަނިޔާތައް ދެމުން ދިޔައެވެ. ޙާއްސަކޮށް މިހާރު އެމް.ޑީ.ޕީ ގެ ލީޑަރ ޝިޕްގައި ހިމެނޭ އިސް ފަރާތް ތަކަށާއި އެމް.ޑީ.ޕީ ގެ ކުރީގެ ރަޢީސުން ކަމުގައި ވާ މުނައްވަރާއި، އިބްރާޙިމް އިސްމާއިލް ފާހަގަ ކޮށްލެވެއެވެ. ގ. ކެނަރީގޭ މުޙައްމަދު ނަޝީދުގެ ނަން ފޮހެލުމަށްޓަކައި ޤަދީމީ ވެރިކަމުގެ ފަރާތުން ރޭއްވި ހާ ރޭވުންތަކެއް ފެނަށްވިއެވެ. ޓިނު ގޮޅިއަކަށް ލިޔަސް ފުޅިތޮށި ކާން ދިނަސް ﷲ ސުބުޙާނަހޫ ވަތަޢާލާ ދިރި ލަހައްޓަވާފައިވާ ފުރާނަފުޅެއް އެ ފުރާނައެއްގެ އަޖަލު ޖެހެންދެން ހުންނާނެ ކަމީ އިލާހީ ޤާނޫންކަން ކަށަވަރެވެ.\nމި ލާއިންސާނީ އަނިޔާތަކާއި އެކު މި ރިފޯމިސްޓުންނަށް ސިޔާސީ ހިޔާވަހި ކަމަކަށް ބޭނުން ވުމާއިއެކު މޯލްޑިވިޔަން ޑިމޮކްރަޓިކް ޕާޓީ (އެމް.ޑީ.ޕީ) ގެ ނަމުގައި ރާއްޖޭގެ ފުރަތަމަ ސިޔާސީ ޕާޓީ ވުޖޫދު ވިއެވެ. މޯލްޑިވިޔަން ޑިމޮކުރަޓިކް ޕާޓީ ( އެމް.ޑީ.ޕީ ) އަކީ ހަޤީގަތުގައި އިސްލާހީ ހަރަކާތަކަށް ކިޔުނު ނަމެކެވެ. އެމް.ޑީ.ޕީ އަކީ ރިފޯމިސްޓުންގެ ޕާޓީއެވެ. ރާއްޖެ ރިފޯމް ކުރުމަށް ހާލަތު މަޖުބޫރު ކުރުވި ހިތަވަރުގަދަ ބަތަލުންގެ ޕާޓީ އެވެ. އެއަށް ފަހު ޤަދީމީ 30 އަހަރުގެ ވެރިކަމުގެ ހިމާޔަތުގައި ދިވެހި ރައްޔިތުންގެ ޕާޓީ އުފެދުނެވެ. ކޮންމެއަކަސް ޤަދީމީ ވެރިކަމަށް ބޭރުގެ ފިއްތުންތަކާއި ދާޙިލީ ހަމަނުޖެހުމުގެ ސަބަބުން ޤާނޫން އަސާސީ އިސްލާޙުކުރަން މަޖުބޫރު ވިއެވެ. އިސާހިތަކު ރައްޔިތުންގެ ޙާއްސަ މަޖިލިސް އެއްކުރެވި ޤާނޫން އަސާސީ އިސްލާޙު ކުރެވި ސިޔާސީ ޕާޓީ އުފެއްދުމުގެ ހައްޤާއި ބަސްބުނުމުގެ ހައްޤާއި ހިޔާލް ފާޅު ކުރުމުގެ ހައްޤު ދިވެހިންނަށް ލިބިއްޖެއެވެ. ދިވެޙިން ކަސްތަޅުތަކުން މިނިވަންވެ ސިޔާސީ މިނިވަންކަން ލިބިގެން ދިޔައީ ހަޤީގަތުގައި 07 އޮގަސްޓް 2008 ގައެވެ.\nދެންނެވުނު ދުވަހަކީ ދިވެހިން މިއަދު މިދެކޭ ޤާނޫން އަސާސީ ތަސްދީޤު ކުރެވުނު ދުވަހެވެ. މާކަ ގިނަ ދުވަސްތަކެއް ނުވަނީސް އިސާހިތަކު ރިޔާސީ އިންތިޙާބު އިޢުލާން ކުރެވިއްޖެއެވެ. އިސްލާޙު ކުރެވުނު ޤާނޫން އަސާސީގައި އެތަކެއް ހައްޤުތަކެއް ލިބިދީފައިވީ ނަމަވެސް ޤާނޫން އަސާސީ ތަސްދީގު ވީތާ މާކަގިނަ ދުވަސްތަކެއް ނުވަނީސް ޤާނޫން އަސާސީ އާއި ހިލާފަށް ބޮޑު ނިންމުމެއް ނިންމާލީ އަނެއްކާވެސް ޤަދީމީ ވެރިކަމުގެ ދިފާޢުގައެވެ. ޤާނޫން އަސާސީ ގެ ހަތަރު ވަނަ ބާބުގެ 107 ވަނަ މާއްދާ އާއި ހިލާފަށް ރަޢީސް މައުމޫން އަށް އަނެއްކާވެސް ވެރިކަމަށް ކުރިމަތި ލެވޭ ގޮތަށް ސުޕްރީމް ކޯޓުން ކުރި ހުކުމަކީ ހަޤީގަތުގައި އަޅުގަނޑުގެ ނަޒަރުގައި ފުރަތަމަ ފަހަރަށް ދިވެހި ޖުމްހޫރިއްޔާގެ ޤާނޫން އަސާސީ ނުވަތަ ފެހި ޤާނުން އަސާސީ އުލު ބޭންދުމެވެ. 07 އޮގަސްޓް 2008 ގައި ތަސްދީޤު ކުރެވުނު ޤާނޫން އަސާސީ އަކީ ކުރީގައިވެސް ރާއްޖޭގައި އަމަލު ކުރެވެމުން އާއި ޤާނޫން އަސާސީއެވެ. ހަމައެކަނި ޤާނޫން އަސާސީ އަށް ގެނެވުނު ބަދަލަކީ ޤާނޫން އަސާސީ އިސްލާޙު ކުރުމެވެ. އެހެން ކަމުން ޤާނޫން އަސާސީގެ 107 ވަނަ މާއްދާގައި ދެންނެވިފައި ވާ އުސޫލް ތަކުގެ ބޭރުން ޤަދީމީ 30 އަހަރުގެ ވެރިޔާ މައުމޫން އަބްދުލް ޤައްޔޫމް އަނެއްކާވެސް އާދައުރަކަށް ކުރިމަތި ލެއްވުމަށް ސްޕްރީމް ކޯޓުން ކުރެއްވި ހުކުމަކީ ރާއްޖޭގެ ރައްޔިތުންނަށް ލިބިދެވުނު މިނިވަންކަން ނެތިކޮށްލުން ފަދަ ކަމެކެވެ.\nކޮންމެއަކަސް ވާދަވެރި ރިޔާސީ އިންތިޙާބުން ﷲ ގެ ވާގިފުޅާއެކު މަޢުމޫން އަބްދުލް ޤައްޔޫމް ބަލިވެ ދިޔަ ކަމުގައި ވީނަމަވެސް ޤަދީމީ ވެރިކަމުގެ މޫތައް ސަރުކާރުގެ ހުރިހާދިމާލެއްގައި ވަކިހިއްޕާފައި ވުމުގެ ސަބަބުން ރާއްޖޭގައި 11 ނޮވެމްބަރ 2008 (އަންގާރަ) ދުވަހު އުފެދުނު އެމް.ޑީ.ޕީ އިއްތިހާދުގެ ވެރިކަން ދަމަހައްޓަން ތަފާތު އުދަގޫތައް އެކި ދިމަދިމާލުން އައީ ކުރަމުންނެވެ. އެގޮތުން ސަރުކާރުގެ ތެރެއިން ސަރުކާރުގެ ޕޮލިސީ ތަންފީޒު ކުރުމަށް ތިބޭ ސިވިލް ސާވިސް މުވައްޒަފުންނާއި ކޯޕަރޭޝަންތަކާއި ޔުޓިލިޓީޒް ތަކުގައި މަސައްކަތް ކުރައްވަމުން ގެންދެވި ޤަދީމީ 30 އަހަރުގެ ފިކުރުގެ މުވައްޒަފުންގެ ބަރުހެލި މަސައްކަތުގެ ސްޕީޑުގެ ސަބަބުން ސަރުކާރުން ބޭނުންވާ ސްޕީޑްގައި ރައްޔިތުންނަށް ހިދުމަތް ކުރަން އުދަގޫވި ކަމީ އަމަލީ ގޮތުން ސަރުކާރުގެ ޕޮލިސީ ތަންފީޒު ކުރަން އުޅުނު ކޮންމެ މުވައްޒަފަކަށްމެ އެނގި ހާމަވާ ކަމެކެވެ. ޙުދު އަޅުގަނޑު ވެސް މިކަން ތަޖުރިބާ ކުރީ ނުހަނު ކަންބޮޑުވުމާއި އެކުގައެވެ. ސަރުކާރު ހިންގުމަށް ކުރިމަތި ކުރުވި އަނެއް ނުރައްކަލަކީ ދައުލަތުގެ3ބާރު ހިމެނޭއިރު ޤާނޫން ހަދާ ބާރުގެ އަޤުލަބިއްޔަތު ރައްޔިތުން އިދިކޮޅު ފަރާތްތަކަށް ދިނުމާއި ދައުލަތުގެ އަނެއް ބާރު ކަމުގައި ވާ ޖުޑިޝަރީ ގަދީމީ 30 އަހަރުގެ ފިކުރުގެ ހާއްޔަކަށް ވުމެވެ. ޤާނުން ހަދާ ބާރުގެ ފަރާތުން ހަދަންޖެހޭ ޤާނުންތައް ހެދުމުގެ ބަދަލުގައި ފެންނަމުން ދިޔައީ ސަރުކާރު ހުއްޓުވުމަކަށް ގެނައި މަންޒަރެވެ. ދައުލަތުގެ ވަޒީރުންގެ އިތުބާރު ނެތްކަމުގެ ވޯޓުތަކުގައި3އަހަރު ދުއްވާލި ތަނެވެ.\nރާއްޖޭގެ ނިސްބަތުން އެންމެ ތަޢުލީމީ ޤާބިލް ވަޒީރުން މިހާތަނަށް ތިއްބެވީ ރައީސް ނަޝީދުގެ ކެބިނެޓުގައި ކަމަށް ދެންނެވުމަކީ ދޮގަކަށް ނުވާނެއެވެ. މުޅި ކެބިނެޓުގައި ގިނައީ ޕީ.އެޗް.ޑީ ނުވަތަ މާސްޓަރސް މީހުންނެވެ. ނަމަވެސް3އަހަރު ނިމިދިޔަ އިރު އަޅުގަނޑުމެންނަށް ފެންމުން ދިޔައީ ފަހަރަކު މީހެއް ފަހަރަކު މީހެއް އިތުބާރު ނެތްކަމަށް ފާސްކޮށް މުޅި ވަޒީރުންގެ މަޖިލިސް އެގޮތް މިގޮތަށް އަނބުރާލާ ސަރުކާރުގެ މަސައްކަތްތައް ހުއްޓުވާލި މަންޒަރެވެ. ނުވަތަ ނިޒާމީ ނުކުތާއެއްގައި ޖަލްސާ ނިމިދާ މަންޒަރެވެ. ނުވަތަ ކޮންމެވެސް މާރާމާރީއެއްގައި މަޖިލިހުގެ ފުލޯ ހޫނުވެ ޖަލްސާ ނިންމާލާ މަންޒަރެވެ. ޤާނުން ހަދާ ބާރުން މި މޭރުމުން ކަން ކުރްއްވަމުން ގެންދެވި އިރު ދެން ފެންނަމުން ދިޔައީ އަދުލު އިންސާފް ޤާއިމް ކުރުމުގެ ބާރުން ސަރުކާރަށް ޖެއްސުން ކުރަމުންދިޔަ މަންޒަރެވެ. ހެލްތު މިނިސްޓަރު ޒިންމާދާރު ކުރުމަށް ކަމަށް ބުނެ ކުއްވެރިޔަކު ދޫކޮށްލުމުގެ އިތުރުން މުޖުތަމަޢުގައި ބޮޑެތި ޖަރީމާތައް ހިންގަމުން ދިޔަ ކުއްވެރިން ހެކި ސާބިތު ނުވާ ކަމުގައި ބުނެ ދޫކުރަމުން ދިޔައިރު ޤަދީމީ 30 އަހަރުގެ ވެރިކަމުގައި ރައްޔިތުންގެ ބައިތުލްމާލު ދަވާލި މުޖުރިމުންގެ މައްސަލަތައް ދިގުދަންމަވަމުން ދިޔަ ކަމީ ފެންނާންހުރި ހަޤީގަތެކެވެ. މި ކަންކަމުގެ ތެރޭގައި ހިގައި ދިޔަ އަނެއް ކަމަކީ ޖުޑިޝަލް ސާވިސް ކަމިޝަނުން ފަނޑިޔާރުން އެއްވެސް ތަޢުލީމީ ފެންވަރަކާއި ނުލައި އުމުރަށް ދާއިމީ ކުރުމެވެ. ޤާނޫން އަސާސީ ގައި ރައްޔތުންނަށް ލިބިދެވެންޖެހޭ މިނިވަން އިންސާފުވެރި ފަންޑިޔާރު ގޭގެ ބަދަލުގައި ގަދީމީ ފަންޑިޔާރުގެއެއް ޤާއިމް ކުރެވުނެވެ. 18 ވަނަ ގަރުނުގެ އުސޫލް ތަކުގެ މަތީގައި 21 ވަނަ ގަރުނުގެ ކަން ކަނ ހިގައި ދާނެ ބާވައެވެ. ފަނޑިޔާރު ގޭގޭ ހަޤީގަތަކީ ފަންޑިޔާރު ކައިރިޔަށް ހާޒިރުކުރެވޭ ކުއްވެރިޔާގެ ވަކީލަކީ މާސްޓަރސް ނުވަތަ ޕީ.އެޗް.ޑީ ބޭފޫލަކަށް ވާއިރު ފަނޑިޔާރު މަނިކުފާނުގެ ތަޢުލީމީ ފެންވަރކީ ގުރޭޑް7ނިންމައި ޤާނޫނީ ވަކީލު ކަމުގެ ސަނަދު އެކަންޏެވެ. މި އީ މި ޤައުމުގެ ޖުޑިޝަރީގެ ހާލަތެވެ. އިންސާނީ ވަސީލަތް ތަރައްޤީވަމުން އަންނަ މިންވަރަށް ޤައުމުގެ އިންސާނީ ވަސީލަތް ތަރައްޤީ ނުކުރެވުމުގެ ސަބަބުން ޤައުމު ހިންގުމުގެ3ބާރުގެ ތެރެއިން 1 ބާރު ފެއިލް ވީއެވެ. މި ކަމަކީ ބަޔަކު ގަސްތުގައި ހިންގާފައިވާ ޖަރީމާއެކެވެ. ކޮޓަރިއެއްގެ ތެރޭގައި ރޭގަޑެއްގެ އިރު އޮސެމުން ދިޔަ ވަގުތު މަޢުރިބް ނަމާދާއި އިޝާ ނަމާދާއި ދެމެދު ހުވާ ކުރައްވާފައިވާ މި ފަނޑިޔާރުން ހަޤީގަތުގައި ހުވާ ކުރައްވާފައިވަނީ ޤާނޫން އަސާސީ އާއި ހިލާފަސެވެ. މި ޖަރީމާއަކީ ރައްޖޭގައި 07 އޮގަސްޓް 2008 ގައި ތަސްދީގު ކުރެވުނު ޤާނޫނު އަސާސީ2ވަނަ ފަހަރަށް އުލު ބޭންދުން ކަމުގައި އަޅުގަނޑަށް ދަންނަވަން ކެރި ދާނެއެވެ. ރާއްޖޭގެ ޑިމޮކުރަސީ ނެތި ކޮށްލުމަށް އެޅުނު2ވަނަ ފިޔަވަޅެވެ. ބަޢާވާތުގެ ހަޤީޤީ ބަޢާވާތެވެ.\nދިވެހި ރާއްޖޭގެ ރައްޔިތުން އިންތިޙާބު ކުރި ވެރިކަން ނިމިދިޔުމަށް މެދުވެރިވި މައިގަނޑު ސަބަބެއް ކަމުގައި އާޢްމުންގެ ލޮލުގެ ކުރިމައަޗަށް ފެންނާން އޮތް ހަޤީގަތަކީ ކުރިމިނަލް ކޯޓުގެ އިސްޤާޒީ އަބްދުﷲ މުޙައްމަދެވެ. އަބްދުﷲ މުހައްމަދަކީ ޤައުމީ ސަލާމަތަށް ހުރި ނުރައްކަލެއް ކަމުގައި ފުލުހުންގެ ފޮރެންސިކް ޑިޕާޓުމަންޓުން ސަރުކާރުގެ ސަމާލު ކަމަށާއި ރައްޔިތުންގެ މަޖިލީހުގެ ސަމާލު ކަމަށް ގެނައުމަށް ފަހު ޤައުމީ ދިފާޢީ ބާރުތަކުން އަބްދުﷲ މުހައްމަދު މުޖުތަމަޢު އިން އެކަހެރި ކުރިއެވެ. ނަމަވެސް ސިޔާސީ ބޭނުމަކަށްޓަކައި އަބްދުﷲ މުޙައްމަދުގެ ހިމާޔަތުގައި ކަމުގައި ބުނެ އެހެން ނަމަވެސް އަބްދުﷲ މުޙައްމަދަކީ އެފަދަ ބޭފުޅެއްކަން ޤަބޫލް ކުރައްވާ ޑރ. ހަސަން ސަޢީދު ފަދަ ބޭބޭ ފުޅުން ނިކުމެ ވަޑައިގެން ފަރުދާގެ ފުރަގަހުގައި ޤަދީމީ 30 އަހަރުގެ ޑިކްޓޭޓަރ މައުމޫން ހުންނަވައި ކޮމާންޑް ސެންޓަރުގައި އުމަރު ނަސީރު އިންނަވައި ބަޤާވާތުގެ މޭސްތިރިން ސީދާ ހަރަކާތުގައި ތިއްބަވައިގެން ދީނީ ކުރުތާ ތުރުކުރައްވައިގެން އެހެން ނަމަވެސް ދީން ސިޔާސީ އައްޑަނައަކަށް ބޭނުން ކުރައްވާ ލާރިއަށް ވިކޭ ޝޭޚުން އިސްކޮށް ހަރަކާތްތެރިވެ ދީނުގެ ނަމުގައި ސިޔާސީ ލީޑަރުން ބައިވެރިވެގެން ފަރުދާގެ ފުރަގަހުގައި ޚުދުމުޚްތާރު ވެރިޔާ ހުންނަވައި ރާޢްޖޭގެ ރައްޔިތުން އިންތިޙާބު ކުރި ވެރިކަން 07 ފެބުރުއަރީ 2012 ގައި ފިރުކާލި އެވެ.\nދީނީ ހަމަތަކުން ޝާފިޢި މަޒުހަބުގެ އުސޫލުތަކުން ބަލާ ނަމަ 07 ފެބުރުރުއަރީ 2012 ގައި ހިގައި ދިޔައީ ބަޢާވާތެއް ކަމުގައި ދީނީ ގިނަ ދަންނަ ބޭކަލުން އިއްތިފާޤު ވެއެވެ. ޤާނޫނުއަސާސީގެ ބާރު މަޑުމަޑުން ކަނޑުވާލަމުން އައިސް މިއަދު މިވަނީ ޤާނޫނީ ފުސްކަމެއްގެ ތެރެއަށް ޤައުމު ވެއްޓިފައެވެ. ޑިމޮކުރަޓިކް ޤާނޫން އަސާސީ އެއްގެ ދަށުން ބާރު ވެރި ވާނީ ރައްޔިތު މީހާތޯ ޚުދުމުޚްތާރު ގޮތުގައި ވެރިކަންކުރި މީހާތޯ މިއަދު ސުވާލު އުފެދެއެވެ. ނޫނީ ރައްޔިތުންގެ މެޖޯރިޓީ އަށް ވުރެ ބަޢާވާތް ކުރަން ބޭނުންވާ ބައެއްގެ ބާރުގަދަ ވެދާނެ ކަމާއި މެދު ސުވާލު އެފެދެއެވެ. 07 ފެބުރުރުއަރީ 2012 އަށް ފަހު ހިނގާމިދަނީ ޑިމޮކުރަޓިކް ވެރިކަމެއްތޯ ސުވާލު އުފައްދާ ރައްޔިތުން އެބަ ތިއްބެވެ. ޑިމޮކުރަޓިކް ވެރިކަން އުފެދި އަންނަ ގޮތް އޮޅުންފިލުވާލަން ބޭނުންވާ ރައްޔިތުން މަދެއް ނޫނެވެ. އަޅުގަނޑަށް ފެންނަ ގޮތުގައި ޑިމޮކްރަޓިކް ވެރިކަމެއް އުފެދިގެން އަންނާނީ ރައްޔިތުންލާ ވޯޓު ކަރުދާހަކުންނެވެ.


2 vana ah hayarukuree kureege SO fuluheh | Mihaaru\nއެސްއޯ ފުލުހުންތަކެއް މުޒާހަރާއެއް ރޫޅާލުމަށް ހަރަކާތްތެރިވަނީ-- މިހާރު ފޮޓޯ\nދެ ވަނަ އަށް ހައްޔަރުކުރީ ކުރީގެ އެސްއޯ ފުލުހެއް\n24 ފެބުރުއަރީ 2018 - 21:527comments\nމިދިޔަ ބުރާސްފަތި ދުވަހުގެ ރޭ ދެވަނަ އަށް ހައްޔަރުކުރި ފުލުސް މީހާއަކީ މިހާރު ހދ. ކުޅުދުއްފުށީގައި މަސައްކަތް ކުރާ، ކުރީގެ އެސްއޯ ޕޮލިހެއްކަން "މިހާރު" އަށް ޔަގީންވެއްޖެ އެވެ.\nމިދިޔަ ބުރާސްފަތި ދުވަހުގެ ރޭ ވަނީ ސްޕެޝަލް އޮޕަރޭޝަންސް (އެސްއޯ) ގެ ކުރީގެ ކޮމާންޑަރު ހުސައިން ސައިފް ހައްޔަރުކޮށްފަ އެވެ.\nއެނގިފައިވާ ގޮތުގައި ހަމަ އެ ރޭ ކުޅުދުއްފުށިން ހައްޔަރުކޮށްފައިވަނީ އެރަށު ޕޮލިސް ސްޓޭޝަންގައި މަސައްކަތްކުރަމުން އަންނަ އަހުމަދު އާސިމް އެވެ. އޭނާ އަކީ މާލޭގައި ޑިއުޓީގައި އުޅުނުއިރު އެސްއޯގައި މަސައްކަތްކުރި ފުލުހެކެވެ.\n"މިހާރު" އަށް އެނގިފައިވާ ގޮތުގައި އޭނާ ހައްޔަރުކޮށްފައި ވަނީ ފުލުހުންގެ ތެރޭގައި ބައިބައިވުން އުފައްދަން އުޅުމާއި ސަރުކާރާ ދެކޮޅަށް މަސައްކަތް ކުރަން އުޅުމުގެ ތުހުމަތުގަ އެވެ.\nއެސްއޯގެ ކުރީގެ ކޮމާންޑަރު ސައިފް ހައްޔަރު ކުރީ ސިޔާސީ ލީޑަރުން ދޫކޮށްލަން ސުޕްރީމް ކޯޓުން މި މަހު 1ގައި ނެރުނު އަމުރާ ގުޅިގެން ފުލުހުންގެ ތެރޭގައި ހަމަނުޖެހުން އުފައްދަން އުޅުނު ކަމުގެ ތުހުމަތުގަ އެވެ.\nUPDATE: thahugeegu kuramundhaa massala akaa gulhigen2fuluhaku hayyarukoffin: Police\nއެސްއޯގެ ކުރީގެ ކޮމާންޑަރު ސައިފް ހައްޔަރުކުރުން---\nމިދިޔަ ބުރާސްފަތި ދުވަހުގެ ރޭ ފުލުހުންގެ ތަރުޖަމާން އަހުމަދު ޝިފާން ވިދާޅުވީ ބަލަމުން އަންނަ މައްސަލައަކާ ގުޅިގެން ދެ ފުލުހަކު ހައްޔަރުކޮށްފައިވާ ކަމަށެވެ. އިތުރު ތަފްސީލެއް ނުދެއްވަ އެވެ.\nޖަލު ހުކުމް އިއްވާފައިވާ ސިޔާސީ ލީޑަރުންތަކަކާއެކު ނުވަ މީހަކު ދޫކޮށްލުމަށް މިމަހު އެއް ވަނަ ދުވަހު ސުޕްރީމް ކޯޓުން ކުރި އަމުރާއެކު ރާއްޖޭގެ ސިޔާސީ މަސްރަހު ވަނީ ހަލަބޮލިވެފަ އެވެ. އެ އަމުރު ތަންފީޒު ކުރާނެ ކަމަށް ބުނިތާ މާގިނައިރުތަކެއް ނުވެ އޭރުގެ ޕޮލިސް ކޮމިޝަނާ އަހުމަދު އަރީފް ވަނީ މަގާމުން ދުރުކޮށްފަ އެވެ. އެއަށްފަހު ފުލުހުންގެ އިދާރާ ހިންގުން ހަވާލުކުރެއްވި އަހުމަދު ސައުދީ ވެސް އެމަގާމުން ވަކިކޮށް ފަހުން ފުލުހުންގެ އިދާރާ ހިންގަން ހަވާލުކުރައްވާފައިވަނީ އަބްދުﷲ ނަވާޒާ އެވެ.\nއިތުރު ލިޔުންތައް ޕޮލިސް ޕޮލިސް ކޮމިޝަނަރު ކުއްލި ނުރައްކަލުގެ ހާލަތު\nކުރީގެ ސީޕީ އަރީފްގެ ޕާސްޕޯޓް ހިފަހައްޓައިފި


ޖޮބްސެންޓަރ ޕޯޓަލް ބޭނުންކުރުމުގެ ޢާއްމު މާއްދާތަކާއި ޝަރުތުތަށް\n1.1.ޖޮބް ސެންޓަރ އަށް މަރުހަބާ!ޖޮބް ސެންޓަރއަކީ ދިވެހިންނަށް ފަސޭހަކަމާއިއެކު ވަޒީފާ ހޯދުމަށް މަގުފަހިކޮށްދިނުމުގެ ގޮތުން ރާއްޖޭގެ އެކި ކަންކޮޅުތަކުން ވަޒީފާދޭ ފަރާތްތަކާއި ވަޒީފާހޯދާ ފަރާތްތަކާއި ގުޅުވައިދޭ އޮންލައިން ޕްލެޓްފޯމެކެވެ.\n1.2.މި މާއްދާތަކާއި ޝަރުތުތަކަކީޖޮބްސެންޓަރ ވެބްސައިޓް ބޭނުންކުރުމަށް ހެދިފައިވާ ޝަރުތުތަކެކެވެ.\n1.3.މި ވެބްސައިޓް ބޭނުންކުރަންވާނީމި މާއްދާތަކާއި ޝަރުތުތަކަށް އެއްބަސްވާނަމައެވެ. މި ލިޔުމުގައިބަޔާންކުރެވިފައިވާ ޝަރުތުތަކާއި މެދު ނުވަތަ އެއިން އެއްވެސް ބަޔަކާއިމެދުދެބަސްވެވޭނަމަ، ޖޮބްސެންޓަރ ގެ ވެބްސައިޓް ބޭނުންކޮށްގެން ނުވާނެއެވެ.\n1.4.މި މާއްދާތަކާއި ޝަރުތުތައްރަނގަޅަށް ކިޔައި ފަހުމުވާންވާނެއެވެ. އެހެނީ ޖޮބްސެންޓަރ ގެ ވެބްސައިޓަށްވަނުމާއި ބޭނުން ކުރުމުގައި މި މާއްދާތަކާއި ޝަރުތުތަކަށް އެއްބަސްވުންޤާނޫނީގޮތުން ލާޒިމްވާނެއެވެ.\n1.5.މި ލިޔުމުގައި"މާއްދާ" "މާއްދާތައް" ނުވަތަ "ޝަރުތު""ޝަރުތުތައް" މިހެން އިޝާރާތް ކުރެވިފައި ވާނީ ޖޮބްސެންޓަރ ގެ ވެބްސައިޓަށްވަނުމާއި ބޭނުންކުރުމުގެ މާއްދާތަކާއި ޝަރުތުތަކަށެވެ. އަދި މި ކަންނަމަކީތިޔަފަރާތާއި (ބޭނުންކުރާ ފަރާތާއި) މިނިސްޓްރީ އޮފް އިކޮނޮމިކް ޑިވަލޮޕްމެންޓާއިދެމެދު ޢަމަލުކުރުން ޤާނޫނީ ގޮތުން ލާޒިމްވާ އެއްބަސްވުމެކެވެ. މީގެ ތެރޭގައި މިމާއްދާތަކާއި ޝަރުތުތަކަށް ޖޮބްސެންޓަރގެ ފަރާތުން އިތުރު ކުރެވޭ ކަންކަންހިމެނިގެންދާނެއެވެ.\n1.6.އަމިއްލަ މަޢުލޫމާތާއި ބެހޭސިޔާސަތު ނުވަތަ " ޕްރައިވަސީ ޕޮލިސީ" ކަމުގައި ބުނެވިފައި އެވަނީ،ޖޮބްސެންޓަރ ގެ ވެބްސައިޓް ބޭނުންކުރައްވާ ފަރާތްތަކުގެ މަޢުލޫމާތު އެއްކޮށް،ޖޮބްސެންޓަރގެ ފަރާތުން ބޭނުން ކުރެވޭނީ ކޮންގޮތަކުންކަން ބަޔާންކުރުމަށެވެ.\n1.7.މި މާއްދާތަކާއި ޝަރުތުތަކާއި،ކަނޑައެޅިފައިވާ އެހެން ޝަރުތުތަކެއް ނުވަތަ ތިޔަފަރާތާއި މިނިސްޓްރީ އޮފްއިކޮނޮމިކް ޑިވަލޮޕްމެންޓާއި ވެފައިވާ އެއްބަސްވުމަކާ ތަޢާރުޒުވާނަމަ އިސްކަންދޭނީއެ ޝަރުތަކަށް ނުވަތަ އެއްބަސްވުމަކަށެވެ.\n2.1.ޖޮބްސެންޓަރ ގެ ވެބްސައިޓްބޭނުންކުރައްވާނަމަ ތިޔަފަރާތަކީ މި މާއްދާތަކާއި ޝަރުތުތަކަށް ޢަމަލު ކުރުމަށްޤާނޫނު ލާޒިމްކުރާ އުމުރު ހަމަވެފައިވާ ފަރާތެއްކަމަށް ބެލެވޭނެއެވެ.\n2.2.ތިޔަފަރާތަކީ، އަމިއްލަ ވިޔަފާރިއެއް ނުވަތަ ޕާޓްނަރޝިޕެއްނުވަތަ ޖަމިއްޔާއެއް ނުވަތަ އެހެނިހެން މުއައްސަސާއެއްގެ ބަދަލުގައި ނުވަތައެތަނެއްގެ ފަރާތުން ޖޮބްސެންޓަރ ގެ ވެބްސައިޓަށް ވަދެ ބޭނުންކުރައްވާފަރާތެއްނަމަ، އެ މުއައްސަސާއަކުންމި މާއްދާތަކާއި ޝަރުތުތަކަށް އެއްބަސްވީ ކަމުގައި ބެލެވޭނެއެވެ. އަދިތިޔަފަރާތަކީ މިކަމަށް ޤާނޫނީގޮތުން ހުއްދައޮތް ފަރާތެއް ކަމަށް ތިޔަފަރާތުންއިޢުތިރާޒުވާ ކަމުގައި ބެލެވޭނެއެވެ.\n2.3.މި ލިޔުމުގައި"ތިޔަފަރާތް" މިހެން ބޭނުންކުރެވިފައި ވާނީ ޖޮބްސެންޓަރ ގެ ވެބްސައިޓްބޭނުންކުރައްވާ ވަކިވަކި ފަރުދުން އަދި މުއައްސަސާތަށް ނުވަތަ އެހެނިހެން ޤާނޫނޫޝަޚްސަކަށެވެ.\n3.1.މި މާއްދާތަކާއި ޝަރުތުތަކަށްއެއްބަސްވާނަމަ ތިޔަފަރާތުން ޖޮބްސެންޓަރގެ ޕޯޓަލްއަށް ވަނުމަށް ލިބިގެންދާއެކްސެސްއަކީ ހަމައެކަނި ތިފަރާތުގެ ބޭނުމަށް ލިބިގެންދާ އެކްސެސްއެކެވެ. އަދި މިއެކްސެސްއަކީ އެހެންފަރާތަކާ ބަދަލު ކުރެވޭނެ އެކްސެސްއެއްނޫނެވެ. ނަމަވެސްބޭނުންވެއްޖެ ހާލަތެއްގައި އެކްސެސް ބާތިލްކުރެވިދާނެއެވެ. މި އެކްސެސްއާއިއެކުޖޮބްސެންޓަރގެ ވެބްސައިޓަށް ވަދެ ބޭނުންކުރުމާއި އޭގައި ޑައުންލޯޑް ކުރެވޭގޮތަށްހުންނަ ތަކެތި ޑައުންލޯޑްކޮށް އަމިއްލަ ބޭނުމަށް ބޭނުން ކުރެވިދާނެއެވެ. އެހެނަސްވިޔަފާރީގެ އުސޫލުން ބޭނުންކުރެވިގެން ނުވާނެއެވެ.\n3.2.ޖޮބްސެންޓަރ ގެ ވެބްސައިޓް އަދިއޭގައި ޝާއިޢު ކުރެވިފައިވާ އެންމެހާ މަޢުލޫމާތާއި ތަކެތި އަދި ޑައުންލޯޑްކުރެވެން ހުންނަ އެންމެހާ ތަކެއްޗަކީ ހަމައެކަނި މިނިސްޓްރީ އޮފް އިކޮނޮމިކްޑިވަލޮޕްމެންޓްގެ ހައްޤެކެވެ. މިގޮތުން ޖޮބްސެންޓަރގެ ޕޯޓަލް ބޭނުންކުރާނަމަ، މިމާއްދާތަކާއި ޝަރުތުތަކުން ހުއްދަނުކުރާ އެއްވެސް ގޮތަކަށް ޖޮބްސެންޓަރގެ ޕޯޓަލްއަދި އޭގައިވާ މައުލޫމާތު ބޭނުންނުކުރާނެ ކަމަށް އެއްބަސްވާންވާނެއެވެ.\n3.3.ޖޮބްސެންޓަރގެ ޕޯޓަލް ބޭނުންކުރެވިފައިވާ އެންމެހާ ޓްރޭޑްމާކް އަދި ބްރޭންޑް ލޯގޯތަކަކީ ހަމައެކަނި މިނިސްޓްރީއޮފް އިކޮނޮމިކް ޑިވެލޮޕްމެންޓްގެ ހައްޤެކެވެ.\n4.ވެބްސައިޓް ބޭނުންކުރާ ފަރާތްތަކުންހުށަހަޅާފައިވާ ލިޔެކިޔުން.\n4.1.މި ވެބްސައިޓްގެ ތެރެއިންވަނަވަރާއި އޭގެ އިތުރުންވެސް، އިތުރު ތައުލީމީ އަދި ކެރިއަރއާއި ގުޅުންހުރިމައުލޫމާތާއި ލިޔެކިޔުން އަޕްލޯޑް ކުރެވެން އޮތް ނަމަވެސް، ތިމާ ނުވަތަ އިތުރުފަރާތަކުން މި މައުލޫމާތުތައް، އަލުން އުފެއްދުން، އެހެނިހެން ފަރާތްތަކަށްފޯރުކޮށްދިނުން، ހުށަހެޅުން، އާންމުކުރުން، މަޢުލޫމާތު ނަކަލު ކުރުން،ބަދަލުކުރުން އަދި އޭގެ އިތުރުން މި މައުލޫމާތު މިހާރު އުފެދިފައިވާ ނުވަތަ ފަހުންއުފެދުނު މީޑިއާއެއް މެދުވެރިކޮށް އެއްވެސް ގޮތަކަށް (މީގެ ތެރޭގައި އިޝްތިހާރުކުރުންއަދި ޓެސްޓިމޯނިއަލސް ހިމެނޭނެ) ބޭނުންކޮށްގެން ނުވާނެއެވެ.\n4.2.މި ވެބްސައިޓްއަށްހުށަހަޅާފައިވާ މައުލޫމާތު ސްކްރީންކޮށް މޮނީޓަރކޮށް، އިވެލުއޭޓްކުރުން އަދި އެމައުލޫމާތު ކޮންމެ ވަގުތެއްގައި، ކޮންމެ ސަބަބަކަށްޓަކައިވެސް ވެބްސައިޓްއިން ފުހެލުމުގެފުރިހަމަ އިޚްތިޔާރު ޖޮބް ސެންޓަރއަށް ލިބިގެންވެއެވެ. (ނަމަވެސް މިއީޖޮބްސެންޓަރގެ ޒިންމާއެއް ނޫނެވެ). ތިޔަ ފަރާތުން ޖޮބް ސެންޓަރ ޕޯޓަލްއަށްއެކްސެސް ވުމާއި ބޭނުންކުރުމާއި އަދި އެކްސެސްވުމާއި ބޭނުންކުރުމާއި ގުޅުންހުރިހާލަތްތަކާއި ގުޅޭ މައުލޫމާތު، ޖޮބް ސެންޓަރގެ ފަރާތުން، ކޮންމެ ފަރާތަކާއި،ކޮންމެ ސަބަބަކަށް އަދި ބޭނުމަކަށް ވެސް ހިއްސާކުރެވިދާނެއެވެ.\n4.3.ތިޔަ ފަރާތުން ޖޮބްސެންޓަރޕޯޓަލް މެދުވެރިކޮށް ހުށަހަޅާފައިވާ ވަކިވަކި މައުލޫމާތުތައްވެސް، ތިރީގައިބަޔާންކުރެވިފައިވާ ޕްރައިވަސީ ޕޮލިސީގެ ދަށުން ހިމެނިދާނެއެވެ. ތިޔަ ފަރާތުންޖޮބްސެންޓަރ މެދުވެރިކޮށް ހުށަހަޅާ މައުލޫމާތަކީ ސައްހަ އަދި ފުރިހަމަމައުލޫމާތުކަމާއި އެ މައުލޫމާތުތައް އަދާހަމަކޮށް ބަލަހައްޓަމުން ގެންދެވޭތޯ ތިޔަފަރާތުން ކަށަވަރުކުރަންވާނެއެވެ.\n4.4.ޖޮބް ސެންޓަރަށް މަޢުލޫމާތުފޯރުކޮށްދިނުމުގައި، ވަޒީފާއާބެހޭ ސިޔާސަތުތައް ކަނޑައެޅުމަށް ބޭނުންވާ ވަޒީފާގެބާޒާރާއި ވަޒީފާތަކާ ގުޅޭ ތަހުލީލުތައް ކުރުމަށާއި ތަފާސް ހިސާބުތައްއެކުލަވާލުމުގައި ޖޮބް ސެންޓަރަށް ފޯރުކޮށްދީފައިވާ މަޢުލޫމާތު ބޭނުންކުރެވޭނެކަމާއި މިކަމާމެދު އެއްވެސް އިޢުތިރާޒެއް ނެތްކަމަށް މަޢުލޫމާތު ފޯރުކޮށްދޭފަރާތްތަކުން އެއްބަސްވެއެވެ.\n4.5.އަދި މަޢުލޫމާތުގެރައްކާތެރިކަމާއި ސިއްރު ހިފެހެއްޓުމަށްޓަކައި، ޖޮބް ސެންޓަރަށް ފޯރުކޮށްދީފައިވާއެއްވެސް މަޢުލޫމާތެއް ސަރުކާރުގެ ވުޒާރާއަކަށް ނުވަތަ ހުއްދަދެވިފައިވާ އެހެން މުއައްސަސާއަކަށްހިއްސާކުރެވޭނީ ވަކިވަކި ފަރުދުންގެ މަޢުލޫމާތު ނުހިމެނޭ ގޮތަށެވެ.\n5.ރޫލްސް އޮފް ކޮންޑަކްޓް\n5.1.ޖޮބްސެންޓަރގެ ޕޯޓަލް އާއި ގުޅިގެންތިރީގައިމިވާ ކަންކަން ނުކުރުމަށް އެއްބަސްވަމެވެ:ހ. ޖޮބްސެންޓަރގެޕޯޓަލް ވިޔަފާރީގެ ގޮތުގައި ބޭނުންކުރުން އަދި މަކަރާއި ހީލަތްތެރިކަމުންމަންފާއެއް ހޯދުމަށް ނުވަތަ އެނޫންވެސް ޤާނޫނު ހުއްދަ ނުކުރާ އެއްވެސް ކަމަކަށްބޭނުންކުރުން.ށ. ޖޮބްސެންޓަރގެޕޯޓަލް ހިންގުމުގެ އެއްވެސް ހަރަކާތަކަށް ނުވަތަ ހިންގުމަށް ބޭނުންކުރާ ސާވަރ އަދިނެޓްވޯކަށް ހުރަސްއެޅޭފަދަ ކަންކަން ކުރުން. މިގޮތުން ވެބްސައިޓަށް ބަދަލުގެނައުމާއި ވެބްސައިޓް ހެކް ކުރުމާއި، މި ސާވަރ އަދި ނެޓްވޯކްގެ އެއްވެސްއުސޫލަކާއި ނުވަތަ ގަވާއިދަކާއި ޚިލާފުވުން.ނ. އެހެންފަރާތަކުން ޖޮބްސެންޓަރގެ ޕޯޓަލް ބޭނުން ކުރުމަށް ހުރަސްއެޅުން.ރ. މިނިސްޓްރީ އޮފްއިކޮނޮމިކް ޑިވެލޮޕްމެންޓްގެ ހުއްދައާއި ނުލާ ޖޮބްސެންޓަރގެ ޕޯޓަލް ނަކަލުކުރުމާއި، ބަދަލުގެނައުމާއި، ތަރުޖަމާކުރުމާއި، ވިއްކުމާއި ކުއްޔަށް ދިނުމާއި،އަދި މިނޫންވެސް ގޮތަކަށް މި މަޢުލޫމާތު ބޭނުންކުރުން.ބ. ޖޮބްސެންޓަރގެޕޯޓަލް ކޮޕީރައިޓް ނުވަތަ ޓްރޭޑްމާކް ނުވަތަ ޕްރޮޕަރިއޭޓަރީ ހައްޤެއް އުނިކުރުންނުވަތަ ބާތިލް ކުރުން.\n6.1.ޖޮބް ސެންޓަރގެ ޕޯޓަލްގައިޝާއިޢުކުރާ އެއްވެސް ވަޒީފާއެއްގެ ފުރުސަތުގައި ވަޒީފާދޭ ފަރާތުން ހުށަހަޅާފައިވާމަޢުލޫމާތުގެ ޞައްޙަކަމާމެދު ޔަޤީންކަމެއް އަދި މި ޕޯޓަލް މެދުވެރިކޮށް އެއްވެސްވަޒީފާއެއް ލިބޭނެކަމުގެ ޔަޤީންކަމެއް ޖޮބް ސެންޓަރުން ނުދެމެވެ.\n6.2.ވަޒީފާ ދޭ ފަރާތްތަކުގެ ތެރެއިންވަކި ފަރާތެއްގެ ވަޒީފާތައް ރަނގަޅުކަމަށް ބަޔާންކުރުމާއި ވަކި ވަޒީފާތަކެއްއިޚްތިޔާރުކުރުމަށް ލަފާދިނުމާއި އަދި މިނޫނަސް މިފަދައިން މާނަ ދޭވަހާފަދައެއްވެސް ޙަރަކާތެއް ޖޮބް ސެންޓަރުން ނުހިންގާނެވެ. އަދި ޕޯޓަލް ގައި ޝާއިޢުކުރެވޭވަޒީފާގެ ފުރުސަތުތަކަކީ ޖޮބް ސެންޓަރގެ އެއްވެސް ލަފައެއް ނުވަތަ 'އެންޑޯސްމަންޓް'އެއްގެ ދަށުން ޝާއިޢުކުރާ ފުރުސަތުތަކެއް ނޫނެވެ.\n6.3.ޖޮބް ސެންޓަރގެ ޕޯޓަލްގައި ޝާއިޢުކުރާއެއްވެސް ވަޒީފާގެ ފުރުސަތެއް ނުވަތަ ވަޒީފާއަށް މީހުން ހޯދުމާއި، މީހުން ނެގުމާއި،ވަޒީފާގައި ފޯރުކޮށްދެވޭ ރައްކާތެރިކަމާއި، މުސާރަ ދިނުމާއި، ވަޒީފާއަދާކުރަންޖެހޭ މާހައުލާއި ޙާލަތާއި އަދި މިނޫނަސް ވަޒީފާއާ ގުޅޭ އެއްވެސް ކަމަކީޖޮބްސެންޓަރގެ މަސްޢޫލިއްޔަތެއްނޫނެވެ.\n6.4.މި ވެބްސައިޓް ބޭނުންކުރުމަކުން ޖޮބްސެންޓަރއަކީ ތިޔަފަރާތަށް ވަޒީފާދޭ ފަރާތް ނުވަތަ ވަޒީފާ ހޯދައިދޭއޭޖެންޓަކަށް ވެގެންނުދާނެއެވެ. ވަޒީފާދޭ ފަރާތްތަކާއި އެފަރާތްތަކުން ފޯރުކޮށްދޭމަޢުލޫމާތާއި ތަކެތި އިވެލުއޭޓް ކުރުމާއި ވަޒީފާއާއި ބެހޭގޮތުން ގޮތް ނިންމުމަކީޖޮބްސެންޓަރގެ ޕޯޓަލް ބޭނުންކުރާ ފަރާތުގެ ޒިންމާއެކެވެ.\n1.މި މާއްދާތަކާއި ޝަރުތުތަކާއި ޚިލާފުވެއްޖެކަމަށްޖޮބްސެންޓަރއަށް ފެނިއްޖެ ހާލަތެއްގައި އިތުރު އެންގުމަކާއި ނުލައި، ތިޔަފަރާތަށް ދެވިފައިވާ އެކްސެސް ބާތިލް ކުރުމުގެޙައްޤު ޖޮބްސެންޓަރަށް ލިބިގެންވެއެވެ. މިގޮތުން އެކްސެސް ބާތިލް ކުރެވިއްޖެނަމަޖޮބްސެންޓަރގެ ޕޯޓަލްއަށް ވަނުމާއި ބޭނުންކުރުން ވަގުތުން ކެނޑިގެންދާނެއެވެ.\n8.ކޮޕީރައިޓް ޤަވާއިދާއި ޚިލާފަށްމައުލޫމާތު ބެނުން ކުރުން\n8.1. ތިޔަފަރާތުންޖޮބްސެންޓަރގެ ޕޯޓަލްގައި ފޯރުކޮށްދޭ މައުލޫމާތާއި ޝާއިޢުކުރާ ތަކެއްޗަކީތިޔަފަރާތުގެ ހައްޤެކެވެ.8.2.ނަމަވެސް ކޮޕީރައިޓަކާ ޚިލާފުވެއްޖެކަން ސާބިތުވެއްޖެނަމަ، ކޮޕީރައިޓާ ޚިލާފަށްފޯރުކޮށްދޭ މައުލޫމާތާއި ޝާޢިއުކުރާ ތަކެތި ނެގުމަށް ޖޮބްސެންޓަރަށް ލިބޭނޯޓިސްއަށް ޢަމަލުކޮށް އެފަދަ ތަކެތި ޖޮބްސެންޓަރގެ ޕޯޓަލްއިން ނެގިގެންދާނެއެވެ.\n9.1. މި ލިޔުމުގެ9ވަނަ މާއްދާއެޕްލައިވާނީ ތިޔަފަރާތަކީ ވަޒީފާ ހޯދާ ފަރާތެއްނަމައެވެ.\n9.2. ޖޮބްސެންޓަރގައިއަމިއްލަ އެކައުންޓެއް އޮތުމަށް ތިޔަފަރާތަކީ ޤާނޫނީ ގޮތުން ތަސައްރަފު ފުދިފައިވާފަރާތަކަށް ވާންވާނެއެވެ.\n9.3.ޖޮބްސެންޓަރގެ ވެބްސައިޓަށްވަނުމަށް އީފާސް އެކައުންޓެށް ބޭނުންވާނެއެވެ.\n10.ވަޒީފާހޯދާ ފަރާތްތަކަށް ލިބޭޚިދުމަތްތައް\n10.1.ޖޮބްސެންޓަރގެ ވެބްސައިޓުގައިވަޒީފާ ހޯދާ ފަރާތެއްގެ ގޮތުގައި ރަޖިސްޓަރވާ ފަރާތްތަކަށް ލިބިގެންދާނެ އިތުރުޚިދުމަތްތަކަކީ ހަމައެކަނި ޖޮބްސެންޓަރުން ދޭން ކަނޑައަޅާ ޚިދުމަތްތަކެކެވެ. މީގެތެރޭގައި:ހ. ޖޮބްސެންޓަރގެ ވެބްސައިޓަށް ހުށަހަޅާ އަމިއްލަމަޢުލޫމާތު ހިމަނައިގެން އަމިއްލަ ވަނަވަރު ތއްޔާރު ކުރުން.ށ. ޖޮބްސެންޓަރގެ ވެބްސައިޓުގެ ޑާޓާބޭސްގައި ޝާޢިޢުކުރެވިފައިވާ ވަޒީފާތަކާއި ކޯސްތައް ހޯދާ ބެލުން.ނ. ޖޮބްސެންޓަރ މެދުވެރިކޮށް ނުވަތަ އީމެއިލް މެދުވެރިކޮށްނޮޓިފިކޭޝަން ލިބިގެންދިޔުން.ރ. ޖޮބް މެޗިންގ މެދުވެރިކޮށް ތިޔަފާރާތާއި އެންމެއެކަށޭނަ ވަޒީފާތަކާއި ވަޒީފާތަކާއި ވަޒީފާދޭ ފަރާތްތަށް ދެނެގަނެވުން.ބ. އަދި މިނުންވެސް، ޖޮބްސެންޓަރގެ ވެބްސައިޓުގައި ބަޔާންކުރެވޭ އެހެނިހެން ޚިދުމަތްތައް.\n11.ވަޒީފާދޭ ފަރާތް ރަޖިސްޓަރީވުން\n11.1.މި ލިޔުމުގެ 11 ވަނަ މާއްދާއެޕްލައިވާނީ ތިޔަފަރާތަކީ ވިޔަފާރިއެއް / އަމިއްލަ ޖަމުޢިއްޔާއެއް ނުވަތަތަޢުލީމު ފޯރުކޮށްދޭ މަރުކަޒެއްނަމައެވެ.\n11.2.ޖޮބްސެންޓަރގެ ވެބްސައިޓުގައިރަޖިސްޓާރ ވުމަށް ބޭނުންވާ މަޢުލޫމާތު ފުރިހަމަ ކުރައްވައިގެން ޖޮބްސެންޓަރުގައިރަޖިސްޓަރ ވެވިދާނެއެވެ.\n11.3.ތިޔަފަރާތް ވިޔަފާރިއެއްގެފަރާތުން ރަޖިސްޓްރީވާނަމަ، އަދި ތިޔަ ފަރާތަކީ މެނޭޖިން ޑައިރެކްޓަރު ފިޔަވައިއެހެން ފަރާތެއްނަމަ ރަޖިސްޓަރ ވުމަށް "ބޯޑް ރިސޮލިއުޝަން"ބޭނުންވާނެއެވެ.\n11.4.ތިޔަފަރާތަކީ ސޯލްޕްރޮޕްރިއޭޓަރެއްނަމަ ރަޖިސްޓްރޭޝަން ފުރިހަމަ ކުރަންވާނީ ވިޔަފާރީގެ ވެރިފަރާތުންނެވެ.\n11.5.ތިޔަފަރާތަކީ ތަޢުލީމުފޯރުކޮށްދޭ މަރުކަޒެއްގެ ފަރާތުން ރަޖިސްޓަރީވާ ފަރާތެއްނަމަ ރަޖިސްޓަރ ވުމަށް، އެމުޢައްސަސާއާއި ހަވާލުވެގެން ހުންނެވި ފަރާތެއްގެ ލިޔުމެއް ބޭނުންވާނެއެވެ. މި ލިޔުމުގައިތިޔަފަރާތަކީ ތަޢުލީމު ފޯރުކޮށްދޭ މަރުކަޒެއްގެ ފަރާތުނެ ރަޖިސްޓަރވާފަރާތެއްކަމާއި ތިޔަފަރާތުގެ ނަމާއި، މަޤާމު، އައިޑީކާޑު ނަންބަރު، ގުޅޭނެ ފޯނު ނަންބަރުއަދި އީމެއިލް އެޑްރެސް އޮންނަންވާނެއެވެ.\n12.ވަޒީފާދޭ ފަރާތްތަކަށް ލިބޭޚިދުމަތްތައް\n12.1.ޖޮބްސެންޓަރގެ ވެބްސައިޓުގައިވަޒީފާ ހޯދާ ފަރާތެއްގެ ގޮތުގައި ރަޖިސްޓަރވާ ވިޔަފާރިއެއް / އަމިއްލަޖަމުޢިއްޔާއެއް ނުވަތަ ތަޢުލީމު ފޯރުކޮށްދޭ މަރުކަޒުތަކަށް ލިބިގެންދާނެ އިތުރުޚިދުމަތްތަކުގެ ތެރޭގައި:ހ. ޖޮބްސެންޓަރގެ ވެބްސައިޓުގައި އިޝްތިހާރުޝާޢިއުކުރުމުގެ ޚިދުމަތް.ށ. ޖޮބްސެންޓަރގެ ވެބްސައިޓުގެ ވަޒީފާހޯދާ ފަރާތުގެޑާޓާބޭސްގައިވާ މަޢުލޫމާތުތައް.ނ. އަދި މިނޫންވެސް، ޖޮބްސެންޓަރގެ ވެބްސައިޓުގައި ބަޔާންކުރެވޭ އެހެނިހެން ޚިދުމަތްތައް.\n12.2.ތިޔަފަރާތުން އިޝްތިހާރުކުރުމަށް އެޕްރޫވް ކުރުމަށް ފޮނުވާ ތަކެތީގައި ހުންނަންވާނީ ތިޔަފަރާތުންދޭމަޢުލޫމާތެވެ.\n12.3.ޖޮބްސެންޓަރަކީ ހަމައެކަނިވަޒީފާދޭ ފަރާތްތަކާއި ވަޒީފާ ހޯދާ ފަރާތްތައް ގުޅުވައިދޭ ވަސީލަތެއްކަން އަދިޖޮބްސެންޓަރުން ވަޒީފާ ހޯދާފަރާތްތައް މޮނިޓަރ ނުކުރާނެކަން ގަބޫލުކުރަންވާނެއެވެ. އެހެންކަމުން ވަޒީފާ ހޯދާ ފަރާތްތަކުގެ ސަބަބުން ލިބޭގެއްލުމަކަށް ނުވަތަ ހިނގާ ޚަރަދަކަށް ޖޮބްސެންޓަރގެ ފަރާތުން ޒިންމާ ނުވާނެކަމާއިޒިންމާވާން ނުޖެހޭނެކަން ޤަބޫލު ކުރަންވާނެއެވެ.\n12.4.ޖޮބްސެންޓަރގެ ވެބްސައިޓުގައިވަޒީފާދޭ ފަރާތްތަކުން ޝާޢިޢުކުރާ ވަޒީފާތަކަކީ، ސައްޚަ، މިހާރު ހުރި، ވަޒީފާގެމަޢުލޯމާތު ފުރިހަމައަށް ފޯރުކޮއްދެވިފައިވާ، އަދި އޮޅުވާލުމެއް އެކުލެވިގެންނުވާއަދި ވަޒީފާ އާއި ބެހޭ ޤާނޫނުގައިވާ ގޮތަށް ޝާޢިޢު ކުރެވިފައިވާ ވަޒީފާތޯ ކަށަވަރުކުރަންވާނެއެވެ.\n12.5.ޖޮބްސެންޓަރގެ ވެބްސައިޓުގައިވާވަޒީފާ ހޯދާ ފަރާތްތަކުގެ މަޢުލޫމާތުގެ ސިއްރު ހިފަހައްޓަން ވާނެއެވެ. އަދި މިމަޢުލޫމާތު ބޭނުން ކުރަންވަނީ ހަމައެކަނި ވަޒީފާތަކައް މީހުން ހޯދުމުގެބޭނުމުގައެވެ. ކޮންމެހެން ކުރަންޖެހިއްޖެ ހާލަތެއްގައި މެނުވީ، މިވެބްސައިޓުގައިވާ ޑޭޓާ އެހެން ފަރާތަކަށް ފޯރުކޮށްދިނުމާއި، ނަކަލު ކުރުމާއިރިކޯޑު ކުރުމާއި ކަންކަން ކޮއްގެން ނުވާނެއެވެ.\n12.6.ތިޔަފަރާތުން ޝާޢިޢުކުރާވަޒީފާތަކަށް ކުރިމަތިލާނެ ފަރާތްތައް ވާނެކަމާއި އެ ވަޒީފާ ތަކަށް ޤާބިލްފަރާތްތަކުގެ މަޢުލޫމާތު ޖޮބްސެންޓަރގެ ވެބްސައިޓުގައި ވާނެ ކަމުގެ ޔަޤީންކަމެއްޖޮބްސެންޓަރަކުން ނުދެމެވެ.\n13.1.ޖޮބްސެންޓަރގެ ޕޯޓަލްގައިތިޔަފަރާތުން ޖަހާ ޕާސްވޯޑް ރައްކާތެރިކޮށް ގެންގުޅުމަކީ ތިޔަފަރާތުގެޒިންމާއެކެވެ.\n13.2.ތިޔަފަރާތަކީ ވިޔަފާރިއެއް /އަމިއްލަ ޖަމުއްޔާއެއް ނުވަތަ ތަޢުލީމު ފޯރުކޮށްދޭ މަރުކަޒެއްގެ ފަރާތުނެރަޖިސްޓަރވާ ފަރާތެއްނަމަ، އެ މުޢައްސަސާ އެއްގެ ފަރާތްތައް ފިޔަވާ އިތުރުފަރާތަކަށް ޕޯޓަލްގެ ލޮގިން މަޢުލޫމާތު ފޯރުކޮށް ނުދިނުމަކީ ތިޔަފަރާތުގެޒިންމާއެކެވެ.\n13.3.މި ވެބްސައިޓުގައިވާމަޢުލޫމާތުތަކުގެ ސިއްރު ހިފެހެއްޓުމަކީ ރަޖިސްޓަރ ވެފައިވާ ވިޔަފާރިއެއް /އަމިއްލަ ޖަމުޢިއްޔާތައް ނުވަތަ ތަޢުލީމު ފޯރުކޮށްދޭ މަރުކަޒުތަކުން ކުރަންޖެހޭނެކަމެކެވެ. އެހެނިހެން ފަރަތްތަކަށް މި މަޢުލޫމާތު ފޯރުކޮށްދީގެން ނުވާނެއެވެ. އެހެނަސްމި ވެބްސައިޓު ބޭނުން ކުރުމަށް ތިޔަފަރާތުން ކަނޑައަޅާފައިވާ ފަރާތްތަކަށް، މިފަދަސިއްރު މަޢުލޫމާތު ފޯރުކޮށްދެވިދާނެއެވެ.\n13.4.މި ވެބްސައިޓުގައި ރަޖިސްޓަރވެފައިވާ ވިޔަފާރިއެއް / އަމިއްލަ ޖަމުޢިއްޔާތައް ނުވަތަ ތަޢުލީމު ފޯރުކޮށްދޭމަރުކަޒުތަކުގެ ފަރާތުން މި ވެބްސައިޓު ބޭނުން ކުރުމަށް އެކްސެސް ދެވިފައިވާފަރާތްތަށް އެ މުޢައްސަސާއެއްގައި މިހާރު މަސައްކަތް ނުކުރާނަމަ އެ ފަރާތްތަކުގެ އެކްސެސްވަކިކުރުމަކީ ނުވަތަ ކަނޑާލުމަކީ އެ މުޢައްސަސާއެއްގެ ޒިންމާއެކެވެ.\n14.1.މި މާއްދާތަކާއި ޝަރުތުތަކާއިބެހޭގޮތުން އެއްވެސް ޝަކުވާއެއް އޮތްނަމަ ނުވަތަ މަޢުލޫމާތެއް ސާފުކުރަންބޭނުންނަމަ ތިރީގައިވާ އީމެއިލް އެޑްރެސްއަށް މެއިލްއެއް ކޮއްލަށްވާށެވެ. އީމެއިލްއެޑްރެސް:\n[email protected]އީމެއިލްގެ ޒަރިއްޔާއިންމުޢާމަލާތު ކުރުމަކީ އެންމެ ރައްކާތެރި ގޮތް ކަމުގައި ނުދެކޭށެވެ. އެހެންކަމުންކްރެޑިޓް ކާޑު މަޢުލޫމާތު ފަދަ މުހިއްމު މަޢުލޫމާތު އީމެއިލްގައި ނުހިމަނާށެވެ.


Villa Collage In ACCA Hedhi Dharivarunqge Average Natheejaa Global Average Ah vuuren Mathivejje - Vaguthu\nވިލާ ކޮލެޖުން އޭ.ސީ.ސީ.އޭ ހެދި ދަރިވަރުންގެ އެވަރެޖް ނަތީޖާ ގްލޯބަލް އެވަރެޖަށްވުރެ މަތި\nވިލާ ކޮލެޖުން އޭ.ސީ.ސީ.އޭ ހެދި ދަރިވަރުންގެ އެވަރެޖް ނަތީޖާ ގިނަ މާއްދާ ތަކަކުން ގްލޯބަލް އެވަރެޖަށްވުރެ މަތިވެއްޖެއެވެ.\nވިލާ ކޮލެޖުން މިކަން މިހެން ޢާންމު ކޮށްފައި ވަނީ މިއަދު އެ ކޮލެޖުގައި ބޭއްވި ނޫސްވެރިންގެ ބައްދަލުވުމެއްގައި އެ ކޮލެޖްގެ ވައިސް ރެކްޓަރ ޑރ. އަލީ ނަޖީބެވެ. އެ ކޮލެޖުން ބޭއްވި ނޫސް ކޮންފްރެންސްގައި ވަނީ ވަކިވަކި ޕޭޕަރުތަކުގެ ނަތީޖާ ނޫސްވެރިންނާ ހިއްސާ ކޮށްފައެވެ.\nވައިސް ރެކްޓަރ ޑރ. ނަޖީބު ވިދާލުވެފައި ވަނީ 2018 ވަނަ އަހަރު އެ ކޮލެޖުގައި އޭ.ސީ.ސީ.އޭގެ ފުރަތަމަ ލެވެލްގެ ޕޭޕަރެއް ކަމަށްވާ އެކައުންޓެންޓް އިން ބިޒްނަސްގެ ގްލޯބަލް ފާސް އިންސައްތަ 85 ގައި ހުރި އިރު ވިލާ ކޮލެޖު ދަރިވަރުންގެ އެވްރެޖް އިންސައްތަ އަކީ 91 ކަމުގައެވެ. އަދި މެނޭޖްމަންތް އެކައުންޓިންގް ޕޭޕަރުގެ ގްލޯބަލް އެވަރެޖު 64 އިންސައްތައިގައި ހުރި އިރު ވިލާ ކޮލެޖްގެ އެވަރެޖަކީ 89 އިންސައްތަ ކަމުގައި ވެސް ޑރ. ނަޖީބު ވިދާޅުވެފައި ވެއެވެ. ޑރ. ނަޖީބު ވިލާ ކޮލެޖްގެ އޭ.ސީ.ސީ.އޭ ނަތީޖާ އިތުރަށް ހާމަ ކުރައްވަމުން ވިދާޅުވީ ފައިނޭންޝިއަލް މޮޑިއުލް ގެ ގްލޯބަލް އެވަރެޖް 72 އިންސައްތައިގައި ހުރި އިރު ވިލާ ކޮލެޖުގެ ފާސްވި ނިސްބަތަކީ 93 އިންސައްތަ ކަމަށެވެ.\nވިލާ ކޮލެޖުން ވަނީ އޭ.ސީ.ސީ.އޭގެ އެންމެ ފަހު ލެވެލް ކަމަށްވާ ސްޓްރެޓީޖިކް ޕްރޮފެޝަނަލް ލެވެލް ގެ ސްޓްރެޓެޖިކް ބިޒްނަސް ލީޑަރ ޕޭޕާރއިން 100 އިންސައްތަ ފާސް ރޭޓް ޙާސިލުކޮށްފައެވެ.\n"3ލެވެލް އެއް އަޅުގަނޑުމެން މި ހިންގަނީ، ނޮލެޖް ލެވެލް އާ ސްކިލް ލެވެލް އާ ޕްރޮފެޝަނަލް ލެވެލް، މި ތިން ލެވެލް ގެ އެގްޒާމް ތަކުގައި ބައިވެރިވި ކުދިން ހާއްސަގޮތެއްގައި އަޅުގަނޑު ފާހަގަކޮށްލަން ބޭނުންވަނީ ގްލޯބަލް ރޭޓް އަޅުގަނޑުމެން މިކިޔާ ޕާސް ރޭޓަށްވުރން ރަނގަޅަށް އަޅުގަނޑުމެންގެ ކުދިން ޕަރފޯމް ކޮށްފައިވާތީ އަޅުގަނޑުމެން އެކަން ހާމަކޮށްލަން ބޭނުންވެގެން އެވާހަކަ ދަންނަވާލިން،" ވިލާ ކޮލެޖްގެ ވައިސް ރެކްޓަރ ޑރ. އަލީ ނަޖީބް ވިދާޅުވެފައި ވެއެވެ.\nވިލާކޮލެޖްގެ ރެކްޓަރ އަހްމަދު އަންވަރު ވިދާޅުވީ އެ ކޮލެޖްގެ4ދަރިވަރަކު ޑިސެމްބަރ އެޖްޒޭމްގެ އޭ.ސީ.ސީ.އޭ ނެޝަނަލް ޕްރައިޒް ހާޞިލުކޮށްފައިވާ ކަމަށެވެ. އޭ.ސީ.ސީ.އޭ އެގްޒޭމްތަކަކީ ދުނިޔޭގެ އެތައް ޤައުމެއްގެ ދަރިވަރުން ހަދަމުން އަންނަ އެގްޒޭމެކެވެ.\nވަގުުތު އިމޭޖްސް / އަމީން ހުސައިން ފަހުމީ\nވިލާ ކޮލެޖަކީ މިހާރުވެސް އޭ.ސީ.ސީ.އޭގެ ގޯލްޑް ސްޓޭޓަސް ލާނިންގް ޕްރޮވައިޑަރ ލިބިފައިވާ ކޮލެޖެކެވެ. އެ ކޮލެޖުން މިހާރު އަމާޒު ހިފައިފައި ވަނީ އޭ.ސީ.ސީ.އޭގެ ޕްލެޓިނަމް ސްޓޭޓަސް ހޯދުމަށެވެ.\nވިލާ ކޮލެޖުން ހިންގާ އޭ.ސީ.ސީ.އޭގެ ޕްރޮފެޝަނަލް ލެވެލްގެ މާއްދާތަކުގައި ކިޔަވައިދެއްވާނީ ރާއްޖޭން ބޭރުގެ ކަމާބެހޭ ތަޖުރިބާކާރުންނެވެ.\nވިލާ ކޮލެޖުން މިއަދު ބޭއްވި ނޫސްވެރިންގެ ބައްދަލުވުމުގައި ވައިސް ރެކްޓަރ ވިދާޅުވެފައި ވަނީ އެ ކޮލެޖުން ހިންގާ އޭ.ސީ.ސީ.އޭގެ ޖެނުއަރީ އިންޓޭކްގެ ބައިވެރިވުމުގެ އެންމެ ފަހު ތާރީޚަކީ 31 ޖެނުއަރީ 2019 ކަމުގައެވެ.


ކުރާ އަޅުކަން ޤަބޫލުފުޅު ކުރެވި ދުޢާ ޢިޖާބަ ކުރެއްވެވުމަށް އެދޭ މީހާ ކޮންމެހެން ކުރަންޖެހޭ ކަންތައްތަކެއްވެސް ހުރެއެވެ!: ޢުމަރުގެފާނު\nކުރާ އަޅުކަން ޤަބޫލުފުޅު ކުރެވި ދުޢާ ޢިޖާބަ ކުރެއްވެވުމަށް އެދޭނަމަ އެމީހަކު ކޮންމެހެން ކުރަންޖެހޭ ކަންތައްތަކެއްވެސް ހުރެއެވެ.\n"އެއިގެ ތެރޭގައި ދައްކާ ވާހަކައިގައި ތެދުވެރިވުމާއި މަޤާމެއް ނުވަތަ މަސްއޫލިއްޔަތެއް އަދާކުރަން ޙަވާލުކުރެވިއްޖެ ނަމަ ތެދުވެރިވުމާއި މުދަލެއް ނުވަތަ ފައިސާއެއް ޙަވާލުކުރެވިއްޖެ ނަމަ އަމާނާތްތެރިވުމާއި އަދި މީސްތަކުންގެ މައްޗަށް ބާރެއް ލިބިއްޖެނަމަ އިޚްލާޞްތެރިވުން ހިމެނެއެވެ.\nމިކަންކަމަށް ސަމާލުކަން ނުދޭ މީހާ ކުރާ ނަމާދާއި ހިފާ ރޯދަ ﷲ ތަޢާލާ ޤަބޫލުފުޅު ކުރައްވަވާނެ ކަމަށް ބުނެވޭކަށް ނެތެވެ. މޮޅަށް ދެނެވޮޑިގެންވަނީ ﷲ ތަޢާލާއެވެ!" – ޢުމަރުގެފާނު\nމީސްތަކުންނޭވެ! ބާރު ލިބެނީ ހަމައެކަނި ވެރިކަން ލިބުމަކުން ނޫނެވެ. ޢާއިލާއެއްގެ އިސް މީހަކަށް ވެވުމަކީވެސް ހަމަ ލިބޭ ވެރިކަމެކެވެ. ފިރިމީހާއަށް ދެއްވަވާ ނިޢްމަތްތަކަކީ ހަމަ ޢާއިލާއަށް އަމާނާތްތެރިވާން ޖެހޭނެ ކަންކަމެވެ. ވީމާ ޢާއިލާއަށް ކުރަން ޖެހޭ ޚަރަދުތައް ނުކޮށް ބޭކާރު ގޮތުގައި ޚަރަދުކުރުމަކީ އަމާނާތްތެރިކަމުން ބޭރުވުމެވެ.\nހަމައެއާއިއެކު މައިންބަފައިންނަށާއި ޢާއިލާގެ މީހުންނަށް، އަނބިދަރިންނަށް އަދި އަނބިން ފިރިންނަށް އޯގާތެރިވެ ހެޔޮކޮށް ހިތައި އިޚްލާޞްތެރިވުމަކީވެސް ކޮންމެހެން ކުރަން ޖެހޭނެ ކަންކަމެވެ.\nމީގެ އިތުރުން ދައުލަތުގެ މަޤާމުތައް ލިބޭ މީހުންނާއި މީސްމީހުންގެ ވަޒިފާގައި ތިބޭ މީހުން މިކަންކަމަށް ވަރަށް ބޮޑަށް ސަމާލުކަން ދޭން ޖެހޭނެއެވެ. އަހަރެމެން އެއްވެސް މީހަކީ އެމީހަކު ކުރާ އަޅުކަން ޤަބޫލު ނުކުރައްވަވާ އަދި ކުރާ ދުޢާ ޢިޖާބަ ނުކުރައްވަވާ މީހަކަށްވެއްޖެ ނަމަ ހުރި ހިތާމައެއްގެ ބޮޑުކަމާއިއެވެ!


Mi faharu Bunty aur Babli Agai | Mihaaru\nމި ފަހަރު ރާނީ މުކަރްޖީ އާއި އަބީޝެކް ބައްޗަންއާ އެކު "ބަންޓީ އޯރް ބަބްލީ އެގެއިން"\n31 މެއި 2019 - 09:13\nރާނީ މުކަރްޖީ އާއި އަބީޝެކް ބައްޗަން 2005 ގައި ކުޅުނު ކާމިޔާބު ފިލްމު "ބަންޓީ އޯރް ބަބްލީ" ގެ ދެވަނަ ބައި ހަދަން އުޅޭ ވާހަކަ މީޑިއާތަކުގައި ދައުރުވާތާ މިހާރު ދުވަސްތަކެއްވެއްޖެ އެވެ. އެ ފިލްމާ ބެހޭ އެންމެ ފަހުގެ ހަބަރުތައް ބުނާ ގޮތުން ޝާދު އަލީ ޑައިރެކްޓް ކުރި ފިލްމުގެ ދެވަނަ ބައިގެ ޝޫޓިން އަންނަ މަހު ފެށުމަށް މިހާރު އަންނަނީ ތައްޔާރުވަމުންނެވެ.\nބޮލީވުޑްގެ ހަބަރުތައް ގެނެސްދޭ ނޫސްތަކުން ބުނި ގޮތުގައި މި ފަހަރު ފިލްމަށް ދީފައިވާ ނަމަކީ "ބަންޓީ އޯރް ބަބްލީ އެގެއިން" އެވެ. އަދި ފިލްމުގެ ޝޫޓިން ފެށުމުގެ ތައްޔާރީތަކުގެ ތެރެއިން މުމްބާއީގައި މިއަށް ހާއްސަ ބިޔަ ސެޓެއް ވެސް އަންނަ މަހުގެ ކުރީކޮޅު ހަދާނެ އެވެ.\nބެލުންތެރިންގެ ބޮޑު ތަރުހީބެއް ލިބުނު "ބަންޓީ އޯރް ބަބްލީ" އަކީ ރާނީގެ ފިރިމީހާ އަދިތިޔާ ޗޯޕްޅާގެ ފިލްމު ކުންފުނި ޔާޝްރާޖް ފިލްމްސް (ވައިއާރްއެފް) އިން ގެނެސް ދިން ފިލްމެކެވެ. އަދި މި ފިލްމަކީ ލޯބީގެ ގުޅުމެއް ވެސް ބޭއްވި ރާނީ އާއި އަބީޝެކް އެކުގައި ކުޅުނު ފިލްމުތަކުގެ ތެރެއިން އެންމެ ހިނގި އެއް ފިލްމު ވެސް މެ އެވެ.\n"ބަންޓީ އޯރް ބަބްލީ" ގެ ރޯލެއް އަބީޝެކްގެ ބައްޕަ އަމީތާބް ބައްޗަން ވެސް ކުޅެފައިވާ އިރު، ފިލްމުގެ އައިޓަމް ލަވަ "ކަޖްރާރޭ" އިން އަބީޝެކްގެ އަންހެނުން އައިޝްވާރިޔާ ރާއީ ވެސް ފެނުނެވެ.\nމި ފިލްމުގެ ދެވަނަ ބައިގެ މަސައްކަތް ފަށަން ތައްޔާރުވަމުން އަންނަ ކަމަށް މީޑިއާތަކުން ބުންޏަސް، މިކަމާ ބެހޭ ގޮތުން ރަސްމީކޮށް ވައިއާރްއެފުން އަދި އެއްވެސް ވާހަކައެއް ނުދައްކަ އެވެ.\nRani Mukherji aai Abhishek Bachchan ekeegai alun fennaane\n"ބަންޓީ އޯރް ބަބްލީ" ގެ ދެވަނަ ބައިގެ ވާހަކަ ތިލަވީ މިދިޔަ އަހަރު.\nރާނީ މިހާރު އަންނަނީ އެ ސްޓޫޑިއޯ އިން 2014 ގައި ގެނެސް ދިން "މަރުދާނީ" ގެ ދެވަނަ ބައިގެ މަސައްކަތް ކުރަމުންނެވެ.\nބޮލީވުޑް އަމީތާބް ބައްޗަން އަބީޝަކް ބައްޗަން އައިޝްވާރްޔާ ރާއީ ޔާޝްރާޖް ފިލްމްސް ރާނީ މުކަރުޖީ\nބަޗަންގެ ކޮމެޑީ ފިލްމްސް ތަކަކީ މަމެން ބަލާ ފޫހިނުވާ ފިލްމްސް ތަކޭ މަމެން އުއްމީދު ކުރަމޭ ބަޗަންގެ ކޮމެޑީ ބައި އެކުލެވޭ ފިލްމެއް ބޮލީވުޑް އިން ގެނެސްދޭނެ ކަމަށް...


Tottenham Ge Coach Akah Anekkaves Pochettino Gennanee ? - Vaguthu\nޓޮޓެންހަމްގެ ކުރީގެ ކޯޗު ޕޮޗެޓީނޯ\nހުސްވެފައިވާ ޓޮޓެންހަމްގެ ކޯޗުކަމުގެ މަޤާމަށް އެ ކުލަބުގެ ކުރީގެ ކޯޗު މައުރީސިއޯ ޕޮޗެޓީނޯ އަނެއްކާވެސް ގެންނަން އެ ކުލަބުން މަސައްކަތް ފަށައިފިއެވެ.\nނަތީޖާ ދަށްކަމަށް ބުނެ އުމުރުން 49 އަހަރުގެ ކޯޗު ޕޮޗެޓީނޯ ވަނީ ޓޮޓެންހަމްގެ ކޯޗުކަމާއި ހަވާލުވިތާ ފަސް އަހަރު ފަހުން 2019 ވަނަ އަހަރުގެ ނޮވެމްބަރު މަހު ޓޮޓެންހަމް އިން ވަކިކޮށްފައެވެ. އޭގެފަހުން މިދިޔަ އަހަރުގެ ޖެނުއަރީގައި އޭނާ ގުޅުނީ ފްރާންސްގެ ޕީއެސްޖީގެ ކޯޗުކަމާއެވެ.\nއޭނާގެ ކޯޗުކަމުން ޕީއެސްޖީއަށް މާ އެދެވޭ ނަތީޖާތަކެއް އަދި މިހާތަނަށް ނުނެރެވެއެވެ. އެގޮތުން އެ ޓީމަށް މި ވޭތުވެދިޔަ9އަހަރުގެ ތެރޭގައި މިދިޔަ ދެ އަހަރު ފްރެންޗް ލީގު ކާމިޔާބުނުކުރެވުން ފާހަގަކުރެވެއެވެ. އަދި މިފަހަރުގެ ޗެމްޕިއަންސް ލީގުގެ ސެމީފައިނަލުން މެންޗެެސްޓަރ ސިޓީ އަތުން ބަލިވުމާއެކު ޕީއެސްޖީގެ ވެރިން ކަންބޮޑުވުން ފާޅުކޮށްފައިވެއެވެ.\nޕޮޗެޓީނޯ ދުރުކޮށް ޓޮޓެންހަމްގެ ކޯޗުކަން ހަވާލުކުރީ މޮރީނިއޯ އާއެވެ. އޭނާ ވަނީ މިދިޔަ މަހު މަގާމުން ވަކިކޮށްފައެވެ. އެ ޓީމުގެ ވަގުތީ ކޯޗެއްގެ ގޮތުގައި މި ސީޒަން ނިމެންދެން ހަރަކާތްތެރިވަމުން އަންނަނީ އެ ކުލަބުގެ އެކަޑަމީ ކޯޗު ރަޔާން މޭސަން އެވެ. އޭނާގެ ދަށުން އެ ޓީމު ޕްރިމިއަރ ލީގު މި ސީޒަން ނިންމާލީ ތާވަލުގެ ހަތްވަނައިގައި އޮވެގެންނެވެ. އަދި ލީގު ކަޕުގެ ފައިނަލުގައި މެންޗެސްޓަރ ސިޓީ އަތުން ބަލިވެފައިވެއެވެ.\nއިނގިރޭސި މީޑިއާ ރިޕޯޓުތައް ބުނާގޮތުން ޓޮޓެންހަމްގެ އިސްވެރިން މިހާރު ވަނީ ޕޮޗެޓީނޯ އަނެއްކާވެސް ގެނައުމަށް ގިނަ މަޝްވަރާތަކެއް ކޮށްފައެވެ. މިކަމާއި ގުޅިގެން ޕީއެސްޖީ އަދި ޓޮޓެންހަމް އާއި ދެމެދު އެއްވެސް މަޝްވަރާއެއް މިހާތަނަށް ކޮށްފައިނުވާ ކަމަށް ބީބީސީން ބުނެއެވެ.\nޕޮޗެޓީނޯ ވަނީ ޓޮޓެންހަމް އާއި ހަވާލުވެ އެ ކުލަބަށް ގިނަ ބަދަލުތަކެއް ގެނެސްފައެވެ. އެގޮތުން 2019 ވަނަ އަހަރުގެ ޗެމްޕިއަންސް ލީގު ފައިނަލަށް އެ ޓީމު ގެންގޮސްދިނުން ފާހަގަކޮށްލެވެއެވެ. އެ ޓީމު ފައިނަލުން ބަލިވީ ލިވަޕޫލް އަތުންނެވެ. މީގެއިތުރުން 2015 ގެ އިނގިރޭސި ލީގު ކަޕުގެ ފައިނަލުން ޗެލްސީ އަތުން ބަލިވުމާއި 2016-17 ގެ ޕްރިމިއަރ ލީގުގެ ދެވަނަ ހޯދިއެވެ.\nޓޮޓެންހަމް ބަލިކޮށް ޗެލްސީން ގަދަ ހަޔަކަށް